title: ঈশ্বরচন্দ্র বিদ্যাসাগর

text: ১৮৫৬ সালের ১৪ জানুয়ারি মেদিনীপুরে পঞ্চম বঙ্গবিদ্যালয় স্থাপিত হয়। ফেব্রুয়ারি মাসে ঈশপের কাহিনি অবলম্বনে রচিত "কথামালা" প্রকাশিত হয়। ১৬ জুলাই বিধবা বিবাহ আইনসম্মত হয়। এই দিনই প্রকাশিত হয় তাঁর স্বরচিত গ্রন্থ চরিতাবলী। এই বছর ৭ ডিসেম্বর কলকাতায় প্রথম বিধবা বিবাহ আয়োজিত হয় ১২, সুকিয়া স্ট্রিটে বিদ্যাসাগর মহাশয়ের বন্ধু রাজকৃষ্ণ বন্দ্যোপাধ্যায়ের বাড়িতে। পাত্র ছিলেন প্রসিদ্ধ কথক রামধন তর্কবাগীশের কণিষ্ঠ পুত্র তথা সংস্কৃত কলেজের কৃতি ছাত্র ও অধ্যাপক, বিদ্যাসাগর মহাশয়ের বন্ধু শ্রীশচন্দ্র বিদ্যারত্ন। পাত্রী ছিলেন বর্ধমান জেলার পলাশডাঙা গ্রামের অধিবাসী ব্রহ্মানন্দ মুখোপাধ্যায়ের দ্বাদশ বর্ষীয়া বিধবা কন্যা কালীমতী।


title: শ্রীশচন্দ্র বিদ্যারত্ন

text:
শ্রীশচন্দ্র বিদ্যারত্ন চব্বিশ পরগণা জেলার প্রাচীন কুশদহ পরগনার খাঁটুরার বাসিন্দা ছিলেন। তাঁর পিতা ছিলেন খ্যাতনামা কথক রামধন তর্কবাগীশ এবং দাদা গণেশচন্দ্র। শ্রীশচন্দ্র সংস্কৃত কলেজের অধ্যাপক ছিলেন।শ্রীশচন্দ্র প্রতিষ্ঠিত খাঁটুরার বামোড়-তীরের ঘাট ও পোড়ামাটির ভাস্কর্যের দুটি শিবমন্দির এখনো বিদ্যমান।
১৮৫৬ খ্রিস্টাব্দে ঈশ্বরচন্দ্র বিদ্যাসাগরের উদ্যোগে বিধবা বিবাহ আইন সরকারি অনুমোদন লাভ করে । তারপর শ্রীশচন্দ্র প্রচলিত সামাজিক প্রথা করেনমাজ সংস্কারকে অগ্রাহ্য করে সর্বপ্রথম বিধবা বিবাহ করতে এগিয়ে আসেন । ৭ই ডিসেম্বর ১৮৫৬ খ্রিস্টাব্দে কলকাতায় রাজকৃষ্ণ বন্দ্যোপাধ্যায়ের সুকিয়া স্ট্রীটের বাড়িতে বিদ্যাসাগর, রমাপ্রসাদ রায়, নীলকমল মুখোপাধ্যায়, কালীপ্রসন্ন সিংহ, প্যারীচাঁদ মিত্র, রামগোপাল ঘোষ প্রমুখ ব্যক্তিদের উপস্থিতিতে বর্ধমানের বাল-বিধবা কালীমতীকে তিনি বিবাহ করেন । রক্ষণশীল হিন্দু সমাজের পক্ষ থেকে এই বিবাহ পণ্ড করার চেষ্টা হলেও পুলিস প্রহরা থাকায় কোন গণ্ডগোল ঘটেনি । এই বিবাহের অধিকাংশ ব্যয়ভার বিদ্যাসাগর বহন করেছিলেন।


title: ঈশ্বরচন্দ্র বিদ্যাসাগর

text: ১৮৭০ সালের জানুয়ারি মাসে ডাক্তার মহেন্দ্রলাল সরকারের বিজ্ঞান সভায় এক হাজার টাকা দান করেন বিদ্যাসাগর মহাশয়। ২০ ফেব্রুয়ারি তাঁর ঘনিষ্ঠ বন্ধু ডাক্তার দুর্গাচরণ বন্দ্যোপাধ্যায়ের মৃত্যু হয়। উল্লেখ্য, দুর্গাচরণ ছিলেন রাষ্ট্রগুরু সুরেন্দ্রনাথ বন্দ্যোপাধ্যায়ের পিতা। ১১ আগস্ট বাইশ বছর বয়সী পুত্র নারায়ণচন্দ্রের সঙ্গে কৃষ্ণনগর নিবাসী শম্ভুচন্দ্র বন্দ্যোপাধ্যায়ের চতুর্দশবর্ষীয়া বিধবা কন্যা ভবসুন্দরীর বিবাহ সম্পন্ন হয়। ১৮৭১ সালের ১২ এপ্রিল কাশীতে মা ভগবতী দেবী প্রয়াত হন।


title: রামনিধি গুপ্ত

text:
রামনিধি গুপ্ত (ইংরেজি: Ramnidhi Gupta) (১৭৪১-১৮৩৪) সাধারণত নিধু বাবু নামে পরিচিত, বাংলা টপ্পা সঙ্গীতের একজন মহান সংস্কারক। তাঁর পূর্ব পর্যন্ত টপ্পা এক ধরণের অরুচিকর গান হিসেবে বিবেচিত হতো । তাঁর গানের ভক্তরা অধিকাংশই সেকালের ধনাঢ্য সম্ভ্রান্ত ছিলেন। পরবর্তীকালে, ভগিনী নিবেদিতা তাঁর লেখা গানের প্রভূত প্রশংসা করেছিলেন।তিনি উত্তর কলকাতার কুমারটুলি অঞ্চলে জন্মগ্রহণ করেন। সেখানেই তিনি জনৈক ইংরেজ পাদ্রীর কাছে ফার্সি ও ইংরেজি শেখেন এবং সংগীত চর্চা শুরু করেন। তিনি কিছুদিন ইস্ট ইন্ডিয়া কোম্পানীর অধীনে ও পরে ছাপরা অঞ্চলের কালেক্টরি অফিসে কেরানি হিসেবে চাকরি করেন। এই স্থানে তিনি কিছুদিন একজন মুসলিম ওস্তাদের (সারি মিঞা) নিকট সঙ্গীতের তালিম নেন। কিন্তু কয়েকদিন পর তিনি স্বাধীনভাবে হিন্দী সঙ্গীতকে বাংলা ভাষায় অনুবাদ করতে শুরু করেন। ১৭৯৪ খ্রিষ্টাব্দে তিনি চাকরিতে ইস্তফা দিয়ে ছাপরা থেকে কলকাতায় ফিরে আসেন। ১৮০৪ সালে তিনি ভারতীয় শাস্ত্রীয় সঙ্গীত সাধনার উদ্দেশ্যে একটি আখড়া স্থাপন করেন। কুলুইচন্দ্র সেন প্রবর্তিত আখড়াই গান সংশোধন করে এখানে তিনি নতুন পদ্ধতিতে সঙ্গীত শিক্ষা দিতেন । এই সময় রচিত তাঁর আখড়াই গান ও টপ্পা গানের জন্য তিনি বিখ্যাত হন। তাঁর কোনও কোনও টপ্পায় সংস্কৃত 'অমরুশতক' -এর ছায়া পরিলক্ষিত হয়। তাঁর একটি গীতিকা সংকলনের নাম 'গীতিরত্ন' (১৮৩৭)। তাঁর সমসাময়িক জেমস লংয়ের বর্ণনানুসারে তিনি তাঁর শ্রেষ্ঠ গানগুলি মদ্যপ অবস্থায় রচনা করেছিলেন।
নিধুবাবু রচিত মানবীয় প্রেমের গানগুলি বিয়োগান্ত করুণা ও স্বতঃসিদ্ধ কবিতায় সার্থকতা লাভ করেছে -


title: প্রেম পূজারী

text: সেনা লেফটেন্যান্ট রামদেব বকশী (দেব আনন্দ) হচ্ছেন একজন শান্ত প্রকৃতির মানুষ যিনি প্রকৃতি পছন্দ করেন। তার পিতা যিনি একজন অবসরপ্রাপ্ত সেনা সদস্য তাকে ভারত-চীন সীমান্তে যুদ্ধের জন্য পাঠান। এখানে রামদেব বন্দুক উঠিয়ে হামলা করতে অস্বীকৃতি জানান। তার পরে সামরিক আদালতে বিচার হয়। পরে তিনি চীনাদের দ্বারা ধৃত হন এবং অত্যাচারিত হন, কিন্তু যখন একজন সুন্দরী চীনা মেয়ে তাকে চীনের হয়ে ভারতের গুপ্তচরবৃত্তি করতে বলে রামদেব রাজী হয়, কিন্তু সে ঐসব পরিকল্পনা ভেস্তে দেয় এবং ভারতের জন্য সে কোনো ক্ষতিকারক কাজে জড়ায় না। পরে ১৯৬৫ সালের ভারত-পাকিস্তান যুদ্ধ শুরু হয়ে যায়। যুদ্ধে রামদেব যোগ দেন খেমকারান সেক্টরের একটি ভারতীয় গ্রামের ঝোপে লুকিয়ে পাকিস্তানি সেনাদের সঙ্গে যুদ্ধ করেন এবং হত্যা করে দেখান যে তিনি কেমন মানুষ।চলচ্চিত্রটির একটা বড় অংশ সুইজারল্যান্ডে চিত্রায়িত হয়েছিলো এবং একটি গানের দৃশ্যে বিখ্যাত 'গ্রিমসেল হোটেল' দেখানো হয়েছিলো। কিছু অংশ শুটিং হয়েছিলো ভারতের বিহারের বিখ্যাত পর্যটন কেন্দ্র রাজগীরের কাছে। এখানে অভিনেতা শত্রুঘ্ন সিনহাকে দেখে অনেক মানুষ ভিড় করেছিলো এবং চলচ্চিত্রটিতে তার চরিত্রে অভিনয় করে কিছুটা দেখাতে বলেছিলো, শত্রুঘ্ন দেখিয়েছিলেন। চলচ্চিত্রটির আরেকটি অংশ মহারাষ্ট্র প্রদেশের আহমেদ নগর জেলার শির্দির কাছে অস্তগাওতে হয়েছিলো।


title: অনুরাধা শর্মা পূজারী

text:
অণুরাধা শর্মা পূজারী ()অসমের একজন মহিলা লেখক ও সাংবাদিক। ১৯৮৭ সনে তিনি ডিব্রুগড় বিশ্ববিদ্যালয় থেকে সমাজ শ্রাস্ত্র বিষয়ে স্নাতকোত্তর ডিগ্রী লাভ করেন। ১৯৯৩ সনে তিনি কলকাতা থেকে সাংবাদিকতার অধ্যয়ন করেন। তারপর তিনি পশ্চিমবঙ্গ বোলছবি কেন্দ্র, তথ্য এবং সাংস্কৃতিক দপ্তরের অধীনে আর্ট এন্ড ফিলম্স এপ্রিসিয়েসনে অধ্যয়ন করেন। তিনি কমার্সিয়েল আর্ট এবং কম্পিউটার গ্রাফিক্সের শিক্ষা গ্রহণ করে কলকাতার একাডেমী অফ ফাইন আর্টসের অধীনে থাকা শিক্ষা প্রতিষ্ঠানে তিনি শিক্ষতা করেন। তারপর তিনি গুয়াহাটি থেকে প্রকাশিত আমার অসম নামক খবরের কাগজে সাংবাদিকতা করে বর্তমান সাদিন ও সাতসরী নামক অসমীয়া মাসিক পত্রিকায় সম্পাদকরের কার্যে নিযুক্ত আছেন। সাহের পুরার বরষষুন নামক উপন্যাসের জন্য তিনি ২০০৩ সনে অসম সাহিত্য সভা থেকে কুমার কিশোর সোবরনী পুরস্কার লাভ করেন।
অসমের যোরহাট শহরে অণুরাধা শর্মা পূজারীর জন্ম হয়। দেবীচরন কন্যা মহাবিদ্যালয়ে তিনি অধ্যয়ন করেন ও ডিব্রুগড় বিশ্ববিদ্যালয় থেকে সমাজশাস্ত্র বিষয়ে অধ্যয়ন করেন। অসম বানী নামক কাগজে প্রকাশিত তাঁর পত্রিকা কলিকতার চিঠি ও প্রথম উপন্যাস হৃদয় এক বিজ্ঞাপনের মাধ্যমে তিনি জনপ্রিয়তা লাভ করেন। ১৯৯৮ সনে প্রকাশিত এই উপন্যাসটিকে হেমেন বরগোহাইঞি সেই সময়ের মহৎ উপন্যাস বলে আখ্যা দেন। তিনি জানান যে এই উপন্যাসের মাধ্যমে অণুরাধা গোস্বামী বর্তমান আধুনিক অসমীয়া সমাজের কয়েকটি প্রশ্ন উত্থাপন করেছেন যা পূর্বে কোন লেখকে করেন নাই। ক্রমাগতভাবে উপন্যাসটির ১৪টা সংস্করন প্রকাশ পায় ও অণুরাধা পূজারী বাণিজ্যিক সফলতা লাভ করেন।
তাঁর উপন্যাস হৃদয় এক বিজ্ঞাপন নামক উপন্যাস প্রকাশিত হওয়ার পর এজন ইশ্বরর সন্ধানত নামক উপন্যাস প্রকাশিত করেন। পরবর্তী বছরে কাঞ্চন ও সাহেব পুরার বরষুন নামক উপন্যাস প্রকাশিত হয়। ২০০৮ সনে তাঁর রচনা করা হৃদয় এক বিজ্ঞাপন উপন্যাসটি আভা ভট্টাচার্য কর্তৃক নতুন দিল্লীর স্পেকট্রাম পাব্লিকেশন থেকে ইংরেজী ভাষায় হার্টস এ শ্ববিজ নামে প্রকাশিত হয়। উপন্যাসটি বাংলা ভাষায় অনুবাদ করা হয়। সাহিত্য একাডেমীর পত্রিকা কন্টেম্পরি অফ ইন্ডিয়ান লিটারেটার জয়ন্ত মহাপাত্র সম্পাদিত ওড়িয়া পত্রিকা চন্দ্রভাগে অণুরাধা পূজারীর রচিত গল্প অনুবাদ করা হয়েছে।


title: রাম নাথ কোবিন্দ

text: শ্রী রামনাথ কোবিন্দ রাষ্ট্রীয় স্বয়ংসেবক সঙ্ঘ এর স্বয়ংসেবক ছিলেন। ১৯৯১ সালে তিনি ভারতীয় জনতা পার্টির সদস্য হন। ১৯৯৮-২০০২ সময়কালে তিনি বিজেপি দলিত মোর্চার ও সর্বভারতীয় কোলি সমাজের সভাপতি পদে নিযুক্ত থাকেন। তিনি বিজেপির জাতীয় মুখপাত্রও ছিলেন। দেরাপুরে তাঁর পৈত্রিক ভিটেবাড়ি তিনি রাষ্ট্রীয় স্বয়ংসেবক সঙ্ঘ দলকে দান করেন। ১৯৯৪ সালের এপ্রিল মাসে রামনাথ কোবিন্দ রাজ্যসভার এমপি নির্বাচিত হন। মার্চ ২০০৬ পর্যন্ত একনিষ্ঠ ভাবে তিনি দলিত সম্প্রদায়ের জন্য উন্নতিমূলক কাজে নিযুক্ত ছিলেন। স্বরাষ্ট্র, পেট্রোলিয়াম ও প্রাকৃতিক গ্যাস, সামাজিক ন্যায় বিচার - প্রভৃতি ক্ষেত্রে তিনি দৃষ্টান্ত মূলক কাজ করেছেন। তিনি লখনউর ড. বি আর আম্বেদকার ইউনিভার্সিটির ও আইআইএম কোলকাতারপরিচালন বোর্ডের সদস্য ছিলেন অক্টোবর ২০০২ পর্যন্ত। ৮ই আগস্ট ২০১৫ সালে তৎকালীন রাষ্ট্রপতি প্রতিভা দেবীসিংহ পাটিল রামনাথ কোবিন্দকে বিহারের রাজ্যপাল নিযুক্ত করেন। ১৬ই আগস্ট ২০১৫ তে পাটনা হাইকোর্টের প্রধান বিচারপতি ইকবাল আহমেদ আনসারী তাঁকে রাজ্যপালের শপথ বাক্য পাঠ করান।


title: যোগেশচন্দ্র চট্টোপাধ্যায়

text: যোগেশচন্দ্র চট্টোপাধ্যায় () (১৮৯৫ - ২২ এপ্রিল, ১৯৬৯) ছিলেন ব্রিটিশ বিরোধী স্বাধীনতা আন্দোলনের একজন রাজনৈতিক ব্যক্তিত্ব এবং অগ্নিযুগের বিপ্লবী। তিনি কুমিল্লায় পূর্ণ চক্রবর্তীর প্রভাবে গুপ্ত বিপ্লবী দলের সদস্য হন। ১৯১৩ সালে কুমিল্লায় বঙ্গীয় প্রাদেশিক রাজনৈতিক সম্মেলনে স্বেচ্ছাসেবকরূপে সরকারি আদেশ অমান্য করেন। ১৯১৪ সালে বিশ্বযুদ্ধের পটভূমিকায় ভারতে বিপ্লবী অভ্যুত্থানের অংশ হিসেবে চট্টগ্রাম, নোয়াখালী ও ত্রিপুরা অঞ্চলে বিদ্রোহ ঘটানোর চেষ্টায় অংশ নেন। ৯ অক্টোবর ১৯১৬ তারিখে কলকাতায় গ্রেপ্তার হন। ৬ এপ্রিল, ১৯২৭ তারিখে কাকোরি ষড়যন্ত্র মামলায় তাঁর দ্বীপান্তর দণ্ড হয়।


title: দুর্গা শক্তি নাগপাল

text: দুর্গা শক্তি নাগপাল () (জন্ম: ২৫ জুন, ১৯৮৪) ভারতীয় প্রশাসনিক সার্ভিসের উত্তর প্রদেশ ক্যাডারের একজন ভারতীয় আমলা ও সরকারি কর্মকর্তা। তিনি কানপুরে যুগ্ম ম্যাজিস্ট্রেট (গ্রামীণ) হিসাবে নিযুক্ত আছেন। তিনি তার অধিক্ষেত্র গৌতম বুধ নগরে দুর্নীতি ও অবৈধ বালি খননের বিরুদ্ধে পদক্ষেপ নিয়ে সকলের দৃষ্টি আকর্ষণ করেছেন। তিনি পরে বৃহত্তর নয়ডার গ্রামের একটি মসজিদের অবৈধ প্রাচীর গুঁড়িয়ে দেওয়ার জন্য উত্তর প্রদেশ সরকার দ্বারা সাময়িকভাবে বরখাস্ত হলে তা যুক্তিহীন ভিত্তিতে করা হয় বলে প্রবল বিরোধিতার সম্মুখীন হয়। বিভিন্ন রাজনৈতিক দলগুলি, ভারতীয় আমলাদের সংগঠন, এবং অনলাইন সামাজিক মিডিয়ায় সাধারণ জণগণের কাছ থেকে তার স্থগিতাদেশ প্রত্যাহার করার চাপ ছিলো। ২০১৩ সালের ২২ সেপ্টেম্বর তাঁর স্থগিতাদেশ উত্তর প্রদেশ সরকার দ্বারা প্রত্যাহার করা হয়।


title: মনোরঞ্জন ব্যাপারী

text:
মনোরঞ্জন ব্যাপারী (জন্মঃ আনুমানিক ১৯৫০) একজন বাঙালি দলিত সাহিত্যিক যিনি ২০১৪ সালে পশ্চিমবঙ্গ বাংলা আকাদেমি কতৃক সুপ্রভা মজুমদার স্মৃতি পুরষ্কার লাভ করেন।
মনোরঞ্জন ব্যাপারী ব্রিটিশ ভারতের বরিশাল জেলায় আনুমানিক ১৯৫০ সালে জন্মগ্রহন করেন। তিন বছর বয়েসে দেশভাগের কারনে তার পরিবার ভারতে চলে আসে। বাঁকুড়া, দক্ষিণ চব্বিশ পরগণা জেলার ঘুটিয়ারী শরিফ ইত্যাদি নানা জায়গায় উদবাস্তু শিবিরে ছিন্নমূল পরিবারের সাথে বসবাস করেন ১৯৬৯ সাল পর্যন্ত। আসাম লখনৌ এলাহাবাদ ইত্যাদি ভারতের বিভিন্ন জায়গায় স্বল্প পারিশ্রমিকে নানা ধরনের কাজ করেছেন। একসময় জীবিকার খোঁজে তিনি দন্ডকারণ্য অঞ্চলে চলে যান। অমানুষিক পরিশ্রম, বর্ণবিদ্বেষমূলক অপমানের মধ্যে দিয়ে তাকে বড় হতে হয়েছে। মধ্যভারতের নকশাল আন্দোলনও শ্রমিক নেতা শংকর গুহনিয়োগীর সাথে তার যোগাযোগ ছিল। রাজনৈতিক কারণে জেলে থাকার সময় নিজের চেষ্টায় লেখাপড়া শেখেন তিনি। জেল থেকে মুক্তি পেয়ে মালবাহক, শ্রমিক, কুলী ও মজুরের কাজ করতে করতে চরম দারিদ্রের মধ্যেই সাহিত্য সাধনা করেন এই দলিত সাহিত্যিক। দক্ষিণ কলকাতার মুকুন্দপুরে হেলেন কেলার বধির বিদ্যালয়ে বর্তমানে রান্নার কাজ করেন তিনি
শ্রী ব্যাপারীর বিখ্যাত সৃষ্টি "ইতিবৃত্ত চন্ডাল জীবন" তার দলিত জীবনের কাহিনী নিয়ে লেখা। কলকাতায় রিকশা চালকের কাজ করার সময় লেখিকা মহাশ্বেতা দেবীর সাথে তার আলাপ হয়। মূলত তারই উৎসাহে লেখা প্রকাশ করেন শ্রী ব্যাপারী। বিভিন্ন লিটল ম্যাগাজিনে তার লেখা গল্প ও প্রবন্ধ প্রকাশিত হয়েছে। তার প্রকাশিত বইগুলি হলঃ-


title: বিদ্যাধর সূর্যপ্রসাদ নাইপল

text: স্যার বিদ্যাধর সূর্যপ্রসাদ নাইপল ( or ; ১৭ আগস্ট ১৯৩২ – ১১ আগস্ট, ২০১৮) ভারতীয়-নেপালীয় বংশোদ্ভূত ত্রিনিদাদীয় সাহিত্যিক। তিনি পরবর্তীকালে ব্রিটিশ নাগরিকত্ব লাভ করেন। তিনি মূলত ইংরেজি ভাষায় সাহিত্যচর্চা করে থাকেন। ২০০১ সালে সাহিত্যে নোবেল পুরস্কার জয় করেন। তিনি ত্রিনিদাদ ও টোবাগোর পটভূমিতে রচিত তার হাস্যরসাত্মক উপন্যাস, বিশ্ব বিস্তৃত শীতল উপন্যাস এবং তার জীবন ও ভ্রমণকাহিনী নিয়ে রচিত আত্মজীবনীমূল উপন্যাসসমূহের জন্য পরিচিত। পঞ্চাশ বছরের অধিক সাহিত্য জীবনে তার ত্রিশের অধিক কল্পকাহিনী ও ননফিকশন প্রকাশিত হয়, তন্মধ্যে উল্লেখযোগ্য হল "ইন আ ফ্রি স্টেট", "আ বেন্ড ইন দ্য রিভার", "আ হাউস ফর মিস্টার বিশ্বাস"।


title: রামানন্দ চট্টোপাধ্যায়

text: রামানন্দ চট্টোপাধ্যায় (১৮৬৫ - ১৯৪৩ খ্রিঃ ) উনবিংশ শতাব্দীতে জন্মগ্রহণকারী বাঙ্গালী সাহিত্যিক যিনি প্রবাসী ও মডার্ণ রিভিউ পত্রিকাদ্বয়ের সম্পাদক হিসেবে বিশেষভাবে খ্যাতিমান ছিলেন। উপরন্তু তিনি ধর্মবন্ধু, দাসী, প্রদীপ এবং মুকুল এই চারটি পত্রিকার সম্পাদক হিসেবেও দীর্ঘকাল কাজ করেছেন। বিশ্বকবি রবীন্দ্রনাথ ঠাকুরের সঙ্গে তাঁর বিশেষ ঘনিষ্ঠতা ছিল। পত্রিকার সম্পাদনা ছাড়াও তিনি বেশ কিছু বাংলা ও ইংরেজী গ্রন্থের প্রণেতা। বিংশ শতাব্দীর প্রথমার্ধে বাংলা সাহিত্যের যে আন্দোলন সঙ্ঘটিত হয়েছিল, তার পশ্চাতে কর্মবীর রামানন্দ চট্টোপাধ্যায়ের ভূমিকা ছিল দৃঢ়মূল। ১৯২৬ খ্রিস্টাব্দে জেনিভায় অনুষ্ঠিত লীগ অব নেশনস্-এর বিশেষ অধিবেশনে তিনি ভারতবর্ষের প্রতিনিধিত্ব করেছিলেন। ১৯৪১-এ রবীন্দ্রনাথের মৃত্যুর পর তিনি বিশ্বভারতীর আশ্রমিক সংঘের সভাপতি নির্বাচিত হয়েছিলেন। বিশিষ্ট স্বাধীনতা সংগ্রামী ও সাংবাদিক হেমন্তকুমার চট্টোপাধ্যায় তার ভ্রাতুষ্পুত্র।


title: রামধন তর্কবাগীশ

text:
রামধন তর্কবাগীশ ছিলেন ঊনবিংশ শতকের প্রথমার্ধের একজন বাঙালি পুরাণ কথক এবং সংস্কৃত পদাবলীকার। বাংলায় কথকতার যে লৌকিক পদ্ধতি, তার প্রধান উদ্ভাবক ছিলেন তিনি৷ রামধনের কনিষ্ঠ পুত্র শ্রীশচন্দ্র বিদ্যারত্ন ঈশ্বরচন্দ্র বিদ্যাসাগরের সহযোগিতায় প্রথম "বিধবা বিবাহ" করেছিলেন।
রামধন ছিলেন অধুনা পশ্চিমবঙ্গের উত্তর চব্বিশ পরগনা জেলার গোবরডাঙা-খাঁটুরা-ইছাপুর ( প্রাচীন "কুশদ্বীপ" বা "কুশদহ পরগনা") অঞ্চলের সংস্কৃত পণ্ডিতসমাজের একজন প্রসিদ্ধ ব্রাহ্মণ পণ্ডিত। হিন্দু পৌরাণিক কাহিনীর কথকতাকে তিনি জীবিকা হিসাবে গ্রহণ করেন। তাঁর দুই পুত্র: গণেশচন্দ্র ও শ্রীশচন্দ্র। কনিষ্ঠ শ্রীশচন্দ্র কলকাতার সংস্কৃত কলেজে অধ্যয়ন করে 'বিদ্যারত্ন' উপাধি পান এবং প্রথম "বিধবা বিবাহ" করে ঈশ্বরচন্দ্র বিদ্যাসাগরের প্রচেষ্টায় প্রবর্তিত "বিধবা বিবাহ" আইন সামাজিক ক্ষেত্রে প্রচলন করেন। শ্রীশচন্দ্র প্রতিষ্ঠিত খাঁটুরার বামোড়-তীরের ঘাট ও পোড়ামাটির ভাস্কর্যের দুটি শিবমন্দির এখনো বিদ্যমান। ঊনবিংশ শতকের বিখ্যাত নাট্যকার দীনবন্ধু মিত্র রামধন তর্কবাগীশকে স্মরণ করে লিখেছিলেন:


title: সোভিয়েত–জাপান যুদ্ধ

text: সোভিয়েত–জাপান যুদ্ধ (; ) ছিল দ্বিতীয় বিশ্বযুদ্ধের শেষদিকে জাপান ও সোভিয়েত ইউনিয়নের মধ্যে সংঘটিত একটি যুদ্ধ। ১৯৪৫ সালের ৯ আগস্ট মধ্যরাতে জাপানি আশ্রিত রাষ্ট্র মাঞ্চুকুয়োতে সোভিয়েত আক্রমণের মধ্য দিয়ে এই যুদ্ধ শুরু হয়। সোভিয়েত ও মঙ্গোলীয় সৈন্যরা জাপানি সাম্রাজ্যের কর্তৃত্ব থেকে মাঞ্চুকুয়ো, মেংজিয়াং (অভ্যন্তরীণ মঙ্গোলিয়া), উত্তর কোরিয়া, কারাফুতো এবং চিশিমা দ্বীপপুঞ্জ দখল করে নেয়। সোভিয়েতদের নিকট জাপানের কোয়ান্টাং সেনাবাহিনীর পরাজয় জাপানের আত্মসমর্পণ এবং দ্বিতীয় বিশ্বযুদ্ধের অবসানে গুরুত্বপূর্ণ ভূমিকা রাখে। যুদ্ধে সোভিয়েত ইউনিয়নের প্রবেশ জাপানি সরকারের নি:শর্ত আত্মসমর্পণের সিদ্ধান্তে তাৎপর্যপূর্ণ ভূমিকা রাখে।


title: দ্বিতীয় বিশ্বযুদ্ধ

text: দ্বিতীয় বিশ্বযুদ্ধ () মানবসভ্যতার ইতিহাসে এ যাবৎকাল পর্যন্ত সংঘটিত সর্ববৃহৎ এবং সবচেয়ে ভয়াবহ যুদ্ধ। ১৯৩৯ সাল থেকে ১৯৪৫ সাল, এই ছয় বছর দ্বিতীয় বিশ্বযুদ্ধের সময়সীমা ধরা হলেও ১৯৩৯ সালের আগে এশিয়ায় সংগঠিত কয়েকটি সংঘর্ষকে দ্বিতীয় বিশ্বযুদ্ধের অংশ হিসেবে গণ্য করা হয়। তৎকালীন বিশ্বে সকল পরাশক্তি এবং বেশিরভাগ রাষ্ট্রই এই যুদ্ধে জড়িয়ে পড়ে এবং দুইটি বিপরীত সামরিক জোটের সৃষ্টি হয়; মিত্রশক্তি আর অক্ষশক্তি। এই মহাসমরকে ইতিহাসের সবচেয়ে বিস্তৃত যুদ্ধ বলে ধরা হয়, যাতে ৩০টি দেশের সব মিলিয়ে ১০ কোটিরও বেশি সামরিক সদস্য অংশগ্রহণ করে। অংশগ্রহণকারী রাষ্ট্রসমূহ খুব দ্রুত একটি সামগ্রিক যুদ্ধে জড়িয়ে পড়ে এবং সামরিক ও বেসামরিক সম্পদের মধ্যে কোনরকম পার্থক্য না করে তাদের পূর্ণ অর্থনৈতিক, বাণিজ্যিক ও প্রযুক্তিগত সক্ষমতা প্রয়োগ করা শুরু করে। এছাড়া বেসামরিক জনগণের উপর চালানো নির্বিচার গণহত্যা, হলোকস্ট (হিটলার কর্তৃক ইহুদীদের উপর চালানো গণহত্যা), পৃথিবীর ইতিহাসে একমাত্র পারমাণবিক অস্ত্রের প্রয়োগ প্রভৃতি ঘটনায় কুখ্যাত এই যুদ্ধে প্রায় ৫ কোটি থেকে সাড়ে ৮ কোটি মানুষ মৃত্যুবরণ করে। এসব পরিসংখ্যান এটাই প্রমাণ করে যে এটাই পৃথিবীর ইতিহাসে নৃশংসতম যুদ্ধ।


title: দ্বিতীয় বিশ্বযুদ্ধ (বই)

text: ১৯৩৯ সালের ১ সেপ্টেম্বর হিটলারের নাজি জার্মানি উদ্ভাবিত ‘ব্লিজক্রিগ’ নামক এক অভূতপূর্ব রণকৌশলে পোল্যান্ড জয়ের মাধ্যমে দ্বিতীয় বিশ্বযুদ্ধ শুরু হয়। এরপর সারা বিশ্ব অক্ষশক্তি বনাম মিত্রবাহিনীতে দ্বিধাবিভক্ত হয়ে যায় আর ক্রমশ এ যুদ্ধ ছড়িয়ে পড়ে সারা বিশ্বে। যুদ্ধ চলতে থাকে জলে, স্থলে, সাগরে এবং সমুদ্রতলদেশেও। রোমহর্ষক আর রক্তক্ষয়ী সব যুদ্ধে ইতিহাসের পাতা ভারী হতে থাকে।


title: বিশ্বের ইতিহাস

text:
১৯১৭ সালে রাশিয়া এত দুর্বল হয়ে পড়ে যে তারা জার্মানির সাথে শান্তিচুক্তির ব্যাপারে আলোচনা শুরু করে। এসময় কিছু সময়ের জন্য জার্মানি সুবিধাজনক অবস্থানে ছিল। একই বছরে মার্কিন যুক্তরাষ্ট্র মিত্রশক্তির পক্ষ নিয়ে যুদ্ধে যোগদান করে। ১৯১৭ সালের জুলাই মাসে ইপ্রের তৃতীয় যুদ্ধটি সংঘটিত হয়। ১৯১৮ সালে প্রায় ১০ লক্ষ মার্কিন সেনা মিত্রশক্তির শিবিরে যোগদান করলে মিত্রশক্তিরা সামনের দিকে এগোতে থাকে। অন্যদিকে জার্মানিতে খাদ্যাভাব ও অশান্তির সৃষ্টি হয়। সম্রাট দ্বিতীয় ভিলহেল্‌ম সিংহাসন ছেড়ে দেন। ১৯১৮ সালের ৩রা মার্চ রাশিয়া ও জার্মানির মধ্যে যুদ্ধবিরতি হয়। ১৯১৮ সালের ১১ই নভেম্বর সকাল ১১টায় জার্মানি এবং মিত্রশক্তির দেশগুলি যুদ্ধে বিরতি দেয় ও একটি সমাপনী শান্তিচুক্তিতে স্বাক্ষর করে। ফলে প্রথম বিশ্বযুদ্ধের অবসান ঘটে।
প্রথম বিশ্বযুদ্ধে প্রথমবারের মত কোন যুদ্ধে যুদ্ধবিমানের ব্যাপক ব্যবহার করা হয়। প্রথমে এগুলিকে শত্রুদের পরিখা ও শত্রুসেনাদের গমনাগমন গোপনে নজরদারি করার জন্য ব্যবহার করা হত। পরবর্তীতে এগুলিকে আকাশযুদ্ধ এবং বোমাবর্ষণের কাজেও ব্যবহার করা হয়।


title: ইউরোপ

text:
১৯৪৩ সালে স্তালিনগ্রাদের যুদ্ধের পর, সোভিয়েত ইউনিয়নে জার্মান আক্রমণ ক্রমাগত পিছিয়ে যায়। ইতিহাসে বৃহত্তম ট্যাংক যুদ্ধে জড়িত কুর্স্কের যুদ্ধ পূর্ব রণাঙ্গনে শেষ বড় জার্মান আক্রমণ ছিলো। ১৯৪৪ সালে, ব্রিটিশ এবং মার্কিন বাহিনী ডি-ডে অবতরণের মাধ্যমে ফ্রান্স আক্রমণ করে জার্মানি বিপক্ষে নতুন যুদ্ধক্ষেত্র খোলে। ১৯৪৫ সালে বার্লিন পতনের মাধ্যমে ইউরোপে দ্বিতীয় বিশ্বযুদ্ধ শেষ হয়। মানব ইতিহাসের সবচেয়ে বৃহত্তম ও ধ্বংসাত্মক যুদ্ধে পৃথিবী জুড়ে ৬ কোটি মানুষ মারা যায়। ইউরোপে ৪ কোটির বেশি মানুষ দ্বিতীয় যুদ্ধের ফলে মারা যায়, যার মাঝে ১১০ থেকে ১৭০ লক্ষ লোক হলোকস্টের দ্বারা মারা যায়। যুদ্ধে সোভিয়েত ইউনিয়ন ২৭০ লক্ষ লোক হারায় (বেশিরভাগই বেসামরিক), দ্বিতীয় বিশ্বযুদ্ধের হতাহতের প্রায় অর্ধেক।
দ্বিতীয় বিশ্বযুদ্ধের শেষে, ইউরোপে ৪ কোটির বেশি লোক উদ্বাস্তু ছিলো। মধ্য ও পূর্ব ইউরোপের বেশ কিছু যুদ্ধোত্তর বিতাড়নের ফলে প্রায় মোট ২ কোটি লোক বাস্তুচ্যুত হয়।
প্রথম বিশ্বযুদ্ধ এবং বিশেষ করে দ্বিতীয় বিশ্বযুদ্ধ বিশ্বের সম্পর্কের ক্ষেত্রে পশ্চিম ইউরোপের প্রাধান্য খর্ব করে। দ্বিতীয় বিশ্বযুদ্ধের পর ইয়াল্টা সম্মেলনে ইউরোপের মানচিত্রে প্রজাতন্ত্রগুলো পুনঃবিন্যস্ত হয় এবং দুই ব্লকে বিভক্ত করা হয়, পশ্চিমা দেশ এবং সাম্যবাদী পূর্ব ব্লক, যা পরে উইনস্টন চার্চিল একটি "লৌহ পর্দা" বলে অভিহিত করেন। মার্কিন যুক্তরাষ্ট্র ও পশ্চিম ইউরোপ ন্যাটো জোট প্রতিষ্ঠিত করে এবং পরে সোভিয়েত ইউনিয়ন ও মধ্য ইউরোপ ওয়ারশ চুক্তি সাক্ষর করে।


title: বিশ্বের ইতিহাস

text: ইউরোপের কয়েকটি দেশের মধ্যকার প্রতিদ্বন্দ্বিতামূলক বিবাদের জের ধরে প্রথম বিশ্বযুদ্ধ শুরু হয়। এরপর এটি মহাসমুদ্রে, মধ্যপ্রাচ্যে ও শেষে আফ্রিকাতে ছড়িয়ে পড়ে। ১৯১৪ সাল থেকে ১৯১৮ সাল পর্যন্ত সংঘটিত এই বিশ্বযুদ্ধে ৮৫ লক্ষেরও বেশি সৈন্য মারা যায়। এদের বেশিরভাগই দুর্বিষহ পরিখা যুদ্ধে মৃত্যুবরণ করে। যুদ্ধটি এতই ভয়াবহ ছিল যে পরবর্তীতে লোকেরা বলেছিল যে এটি ছিল এক “মহাযুদ্ধ”, যে যুদ্ধ “সব যুদ্ধের শেষ যুদ্ধ”।


title: ব্রিটিশ সেনাবাহিনী

text: দ্বিতীয় বিশ্বযুদ্ধ শুরু হয় ১৯৩৯ সালের সেপ্টেম্বরে পোল্যান্ডে রাশিয়ান এবং জার্মান সেনাবাহিনীর আক্রমণের সাথে। ব্রিটিশ আমল থেকে পোল্যান্ডে ব্রিটিশ সাম্রাজ্যের নেতৃত্বে জার্মানির যুদ্ধ ঘোষণা করেছিল। প্রথম বিশ্বযুদ্ধের সময় ফ্রান্সে একটি অপেক্ষাকৃত ছোট বিইএফ পাঠানো হয়েছিল এবং ১৯৪০ সালের মে মাসে ডানকির্ক থেকে দ্রুতগতিতে জার্মান বাহিনী নিম্ন দেশ এবং ফ্রান্স জুড়ে ছড়িয়ে পড়েছিল।


title: বড়দিনের যুদ্ধবিরতি

text: প্রথম বিশ্বযুদ্ধের প্রথম পঞ্চম মাসে অর্থাৎ ১৯১৪ সালের সেপ্টেম্বরের প্রথম দিককার সময়ের মার্নের যুদ্ধে জার্মান সেনাবাহিনী বেলজিয়াম হয়ে ফ্রান্স আক্রমণের সময় ব্রিটিশ আর ফরাসি সৈন্যদের তাড়া খেয়ে পশ্চাদপসরণ করে এবং এন উপত্যকায় আশ্রয় গ্রহণ করে সেখানে প্রতিরোধ গড়ে তুলে। পরবর্তী এনের যুদ্ধে মিত্রশক্তি জার্মানদের পশ্চাদপসরণ বাধ্য করাতে অসমর্থ হয় এবং শীঘ্রই এই লড়াই অধঃপতিত হয়ে অচলাবস্থায় রূপ নেয়। যুদ্ধে কোন পক্ষই সেই সময় নিজেদের অবস্থান পরিত্যাগে রাজি নয়; বরং অচলাবস্থার সময় নিজেদের পরিখাগুলোকে তারা আরো শক্তিশালী করে তুলছিলো। এন উপত্যকার উত্তরে, ডানপার্শ্বের জার্মান সৈন্যদের অবস্থানে কোন নির্ধারিত সীমানা ছিল না। ফলশ্রুতিতে উভয়পক্ষই নিজেদের মতো ঐ অনির্ধারিত সীমানাটি দখলে নিয়ে নেওয়ার প্রচেষ্টায় লিপ্ত হয়। কিছু মাস যুদ্ধ হওয়ার পর মিত্রশক্তির ব্রিটিশ সৈন্যদের সেখান থেকে অপসারণ করে ফ্রান্সের এন থেকে উত্তরের বেলজিয়ামের ফ্লান্দের্স - এ নিয়ে যাওয়া হয়। সেখানেও যুদ্ধ অচলাবস্থায় রূপ নেয়। নভেম্বরের দিকে উত্তর সাগর হতে সুইস সীমান্তের দিকে উভয়পক্ষের সৈন্যরা তাদের নিজ নিজ অবস্থান পাকাপোক্ত করে।


title: প্রথম বিশ্বযুদ্ধ

text: প্রথম বিশ্বযুদ্ধ (WWI বা WW1), এছাড়াও বিশ্বযুদ্ধ-১, বা গ্রেট ওয়ার হিসাবে পরিচিত, একটি বৈশ্বিক যুদ্ধ যা ১৯১৪ সালের ২৮ জুলাই ইউরোপে শুরু হয় এবং ১১ নভেম্বর ১৯১৮ পর্যন্ত স্থায়ী ছিল। ৬০ মিলিয়ন ইউরোপীয়সহ আরো ৭০ মিলিয়ন সামরিক বাহিনীর সদস্য ইতিহাসের অন্যতম বৃহত্তম এই যুদ্ধে একত্রিত হয়। এটি ছিল ইতিহাসের সবচেয়ে ভয়াবহ সংঘাতের একটি এবং এর ফলে পরবর্তী সময়ে এর সাথে যুক্ত দেশগুলোর রাজনীতিতে বিরাট পরিবর্তন হয়। অনেক দেশে এটা বিপ্লবেরও সূচনা করে।


title: চলচ্চিত্রের ইতিহাস

text: যুদ্ধের সময়ে প্রচারমূলক ছবির হাত ধরে যুক্তরাজ্যে চলচ্চিত্র শিল্পে নবজাগরন আসে, প্রচুর বাস্তবানুগ যুদ্ধ-সম্পর্কিত চলচ্চিত্র তৈরী হয়। দ্বিতীয় বিশ্বযুদ্ধে যুক্তরাষ্ট্রের অংশগ্রহণের সঙ্গে সঙ্গে অনেক দেশভক্তিপূর্ণ এবং উদ্দেশ্যপ্রণোদিত প্রচারমূলক ছবিও তৈরী হতে থাকে। ১৯৫০ এর আশেপাশে হাউস আন-আমেরিকান এক্টিভিটিস কমিটি হলিউডে তদন্ত চালিয়ে প্রচুর কলাকূশলীকে কালো-তালিকাভুক্ত করে। বিশ্বযুদ্ধের অব্যবহিত পরেই দূরদর্শনের ক্রমবর্ধমান জনপ্রিয়তার সামনে চলচ্চিত্রশিল্প কিছুটা বিপন্ন হয়ে পড়ে, বেশ কিছু কোম্পানি দেউলিয়া হয়ে যায়, অনেক প্রেক্ষাগৃহ বন্ধ হয়ে যায়। আবার অন্যদিকে ১৯৫০ এর দশক থেকে বিশ্ব জুড়ে ইংরেজি ছাড়া অন্য ভাষার চলচ্চিত্রের ক্ষেত্রে স্বর্ণযুগ শুরু হয়ে যায়।


title: আটলান্টিক পাফিন

text: আটলান্টিক পাফিন ('), যা পাফিন নামেও পরিচিত হল সামুদ্রিক পাখি প্রজাতির অন্তর্ভুক্ত এবং যা অক পরিবারের অন্তর্ভুক্ত। আটলান্টিক মহাসাগরে আরো দুই ধরনের পাফিনের দেখা মেলে। এদের একটা হল টাফড পাফিন এবন আরেকটি হল হর্নড পাফিন, প্রধানত এদের দেখা মেলে উত্তরপূর্বের প্রশান্ত মহাসাগরে। এরা প্রধানত বড় হয় আইসল্যান্ড, নরওয়ে, গ্রিনল্যান্ড, নিউফাউন্ডল্যান্ড এবং আরো অনেক উত্তর আটলান্টিক দ্বীপপুঞ্জে। এরা বৃহৎ সংখ্যায় এখানে থাকে এবং এদের বিস্তৃতি বহুদুর পর্যন্ত। এটিকে বিপন্ন প্রজাতি বলে সাধারণত ধরা হয় না কিন্তু এরা কিছু সংখ্যায় হ্রাস পেয়েছে বলে অনুমান করা হয়। এই প্রজাতিতে সাধারনত অক প্রজাতির মতন কিছু ন্যায়পরায়ণ ভঙ্গি আছে। সমুদ্রে তারা সমুদ্রপ্রষ্ঠে সাঁতার কাটে এবন ছোটো ছোটো মাছ তারা খাদ্য হিসেবে গ্রহণ করে। মাছ ধরবার জন্য তারা সমুদ্রের জলে ডাইভ মারে তাদের পাখনার সাহায্যে এবং তাদের পরিচালন সাধ্যতার জন্য তারা তাদের পাখনা ব্যবহার করে থাকে।


title: পাফিন

text: পাফিন হল অক প্রজাতির একটি পাখি গোষ্ঠীর অন্তর্ভুক্ত। এদের প্রজনন কালে অতি উজ্জ্বল ঠোঁট দেখতে মেলে। এরা একরকমের সামুদ্রিক পাখি যাদের জলের মধ্যে ডাইভ মেরে শিকার ধরতে দেখা যায়। এদের মধ্যে দুটো প্রজাতি টাফটেড পাফেন এবং হর্নড পাফিন প্রজাতিটির দেখা মেলে উত্তর প্রশান্ত মহাসাগরে এবং আরেকটি প্রজাতি হল আটলান্টিক পাফিন, যার দেখা মেলে উত্তর আটলান্টিক মহাসাগরে।


title: হর্নড পাফিন

text: হর্নড পাফিন হল একটি অক প্রজাতির সামুদ্রিক পাখি, এরা অনেকটা আটলান্টিক পাফিনের মতন দেখতে। এই পাফিনের বিল হয় নীচের দিকে হলুদ রঙের এবং ওপরের দিকে লাল রঙের। সমুদ্রে তারা সমুদ্রপ্রষ্ঠে সাঁতার কাটে এবন ছোটো ছোটো মাছ তারা খাদ্য হিসেবে গ্রহণ করে। মাছ ধরবার জন্য তারা সমুদ্রের জলে ডাইভ মারে তাদের পাখনার সাহায্যে এবং তাদের পরিচালন সাধ্যতার জন্য তারা তাদের পাখনা ব্যবহার করে থাকে। এরা অন্যান্য পাফিন্দের সাথেই বাসা করে থাকে পাখি রাজ্যে।


title: পেপ্যাল

text: ২০০২ সালের ৩রা অক্টোবার পেপ্যাল বৃহৎ নিলাম সাইট ই-বের অঙ্গপ্রতিষ্টান হিসেবে মালিকানা পরিবর্তন করে। যুক্তরাষ্ট্রের ক্যালিফোর্নিয়ার, সান জোসে, শহরে পেপ্যালের প্রধান শাখা অফিস যা ই-বের নর্থ ফার্স্ট স্ট্রীট স্যাটেলাইট অফিসে অবস্থিত। এছাড়াও এই প্রতিষ্টানের গুরুত্বপূর্ণ কর্মকান্ড রয়েছে নেব্রাস্কার ওমাহা ; আরিজোনার স্কটডেল; এবং অস্টিন টেক্সাস যুক্তরাষ্ট্রের. মধ্যে, এছাড়াও রয়েছে চেন্নাই, ডাবলিন, ক্লিয়েনম্যাকনো (বার্লিনের নিকটে) এবং তেল আভিভ. জুলাই ২০০৭ পর্যন্ত , সমগ্র ইউরোপে পেপ্যাল একটি লুক্সেমবুর্গ-ভিত্তিক ব্যাঙ্ক হিসেবে পরিচালিত হয়।


title: স্পিনার হাঙর

text: এদের প্রায় সব সাগরেই বিচরণ করতে দেখা যায়। পশ্চিম আটলান্টিক মহাসাগরের উত্তর ক্যারোলিনা, উত্তর মেক্সিকো উপসাগরসহ বাহামা এবং কিউবাতে এদের দেখা মেলে। তাছাড়া ব্রাজিল থেকে আর্জেন্টিনার ভিতরেও এদের বিচরণ স্থান। পূর্ব আটলান্টিক সাগরে, উত্তর আফ্রিকা থেকে শুরু করে নামিবিয়াতেও এদের দেখা মেলে। ভারত মহাসাগর, দক্ষিণ আফ্রিকা এবং মাদাগাস্কার থেকে শুরু করে লোহিত সাগর পর্যন্ত এদের পাওয়া যায়। তাছাড়া জাভা এবং সুমাত্রা দ্বীপ এবং ভারতীয় দ্বীপপুঞ্জ আন্দামান ও নিকোবর এবং বঙ্গোপসাগরেও এটিকে দেখতে পাওয়া যায়। প্রশান্ত মহাসাগর, জাপান, ভিয়েতনাম, অস্ট্রেলিয়া সম্ভবত ফিলিপাইনেও এদের পাওয়া যায়।


title: পাফ্ অ্যাডার

text: পাফ্ অ্যাডার সম্ভবত আফ্রিকার সবচেয়ে বেশী দেখতে পাওয়া এবং সর্বত্রচারী সাপ। উপ-সাহারান আফ্রিকার দক্ষিণ ভাগের অধিকাংশ স্থান থেকে উত্তমাশা অন্তরীপপর্যন্ত, দক্ষিণ মরক্কো, মৌরিতানিয়া, সেনেগাল, মালি, দক্ষিণ আলজেরিয়া, গিনি, সিয়েরা লিওন,আইভরি কোষ্ট, ঘানা, টোগো, বেনিন,নাইজার, নাইজেরিয়া,চাদ,সুদান, ক্যামেরুন, মধ্য আফ্রিকান রিপাবলিক, উত্তর,পূর্ব ও দক্ষিণ ডেমোক্রেটিক রিপাবলিক অফ কঙ্গো, উগান্ডা, কেনিয়া, সোমালিয়া,রুয়ান্ডা,বুরুন্ডি, তানজেনিয়া,অ্যাংগোলা,জাম্বিয়া,মালি, মোজাম্বিক, জিম্বাবুয়ে, বোতসোয়ানা, নামিবিয়া এবং দক্ষিণ আফ্রিকাতে এদের প্রায় সর্বত্রই দেখা যায়। অ্যারাবিয়ান পেনিনসুলার অন্তর্গত দক্ষিণ পশ্চিম সৌদি আরব এবং ইয়েমেনেও এদের দর্শন মেলে। এদের আদর্শ বাসস্থান হল দক্ষিণ আফ্রিকার উত্তমাশা অন্তরীপ।


title: কৃষ্ণকায় মেছো পেঁচা

text: এই টিপিকাল আউলদের প্রধানত পাওয়া উপক্রান্তীয় অঞ্চলে এবং বনাঞ্চলে। এদের প্রধান বিস্তার হল বাংলাদেশ, ভুটান, চীন, ভারত, লাওস, মায়ানমার, নেপাল, তাইওয়ান এবং ভিয়েতনাম। এরা প্রধানত মাছ খায়, এছাড়াও কাঁকড়া, চিংড়ি, ব্যাঙ, ব্যাঙ্গাচি, টিকটিকি, সাপ, এবং ছোটো ছোটো প্রাণী খায় যেমন গন্ধমূষিক, এবং ইঁদুর, বাদুড় ইত্যাদিও খেয়ে থাকে। এরা এছড়াও পাখি শিকার করে, যার মধ্যে একটা হল মান্দারিন হাঁস, যাদেরকে প্রধানত তাইওয়ানে দেখতে পাওয়া যায়। এই পেঁচা একটা নদীর ওপরে ৫.৫ থেকে ৭.৭ কিলোমিটার জায়গা নিজের দখলে রাখে।


title: পাখির বাচালতা

text: অতিপ্রাকৃত ইউরেশিয়ায় এবং আমেরিকাতে প্রায় সব গান পুরুষ পাখি দ্বারা উত্পাদিত হয়; তবে ক্রান্তীয় অঞ্চলে এবং অপেক্ষাকৃত বড় আকারে অস্ট্রেলিয়া ও আফ্রিকার মরুভূমি বেল্টের তুলনায় নারীদের তুলনায় পুরুষের তুলনায় এটি আরো সাধারণ। এই পার্থক্যগুলি দীর্ঘ সময়ের জন্য পরিচিত এবং সাধারণত অস্ট্রেলিয়ার ও আফ্রিকান শুষ্ক অঞ্চলের অনেক কম নিয়মিত এবং মৌসুমি জলবায়ুকে দায়ী করে থাকে যার ফলে পশুপাখি যে কোন সময়ে বংশবৃদ্ধি করে যখন পরিবেশগত অনুকূল হয়, যদিও তারা বংশবৃদ্ধি করতে পারে না অনেক বছর ধরে খাদ্য সরবরাহ একটি ন্যূনতম মাত্রার উপরে বৃদ্ধি পায় না। [8] অনিয়মিত অনিয়মিত প্রজনন সঙ্গে, উভয় লিঙ্গ প্রজনন অবস্থা এবং vocalisation আনা হবে, বিশেষ করে duetting, এই উদ্দেশ্যে কাজ করে। গ্রীষ্মমন্ডল, অস্ট্রেলিয়া ও দক্ষিণ আফ্রিকার মহিলা ভ্রমনের উচ্চ ফ্রিকোয়েন্সিগুলি খুব কম মৃত্যুহারের হারের তুলনায় অনেক জোরালো জোড়-জোড় এবং আঞ্চলিকতা সৃষ্টি করে।


title: খেয়া

text: নিউ অর্লিন্সের এলাকায় এছাড়াও অনেক ফেরি যানবাহন ও পথচারীরা উভয় বহন করে। সর্বাধিক উল্লেখযোগ্য আলজিয়ার্স ফেরি । এই পরিষেবাটি একটানা ১৮১৭ সাল থেকে ও উত্তর আমেরিকা প্রাচীনতম ফেরি পরিচালনা করছে।নিউ ইংল্যান্ড ইন, গাড়ি-বহনকারী মূল ভূখন্ড কেপ কড এবং মার্থা এর মার্থান ভিনএয়াড এবং নানটুকেট আমরা দ্বীপপুঞ্জের মধ্যে ফেরি উডস হোল, মার্থা এর দ্রাক্ষাক্ষেত্র এবং নানটুকেট বাষ্পচালিত জাহাজ কর্তৃপক্ষ, যা সেইসাথে উডস হোল এবং ভিনেয়ার্ড হ্যাভেন মধ্যে বর্ষব্যাপী পরিচালিত হয় । মৌসুমি সেবা এছাড়াও শ্রম দিবসে ওএক ব্লোফস ও উডস হোল থেকে পরিচালিত হয়। সেখানে, উপরন্তু বাষ্পচালিত জাহাজ কর্তৃপক্ষ ফেরি বা দ্বীপ থেকে ব্যক্তিগত গাড়ি পরিবহনের কেবল পদ্ধতি হচ্ছে কোন সেতু বা মূল ভূখন্ড থেকে দ্বীপ সংযোগ টানেল আছেন, একমাত্র লিংক হিসেবে কাজ করে যা ভারী মালবাহী এবং এই ধরনের খাবারের সরবরাহ দ্বারা এবং পেট্রল দ্বীপপুঞ্জ ট্রাকে করা যেতে পারে। উপরন্তু, হয়-লাইন ক্রুজ উভয় দ্বীপপুঞ্জ থেকে উচ্চ গতির কলহপ্রি়া সেবা, সেইসাথে ঐতিহ্যগত ফেরি, এবং বেশ কিছু ছোট ফেরি চালানো হয় মৌসুমি যাত্রী কেবল পরিষেবা প্রাথমিকভাবে নিউ বেডফোর্ড, সহ অন্যান্য মূল ভূখন্ড পোর্ট থেকে পর্যটক দিনের আসা যাওয়া গতি বাড়ানোর (নিউ পরিচালনা বেডফোর্ড ফাস্ট ফেরি) ফালমাউথ, (দ্বীপ রানী খেয়া এবং ফালমাউত ফেরি) এবং হারউইচ, (ফ্রিডম ক্রুজ লাইন)। ফেরি এছাড়াও মধ্যে ব্রিজপোর্ট এবং নিউ লন্ডন, এবং লং আইল্যান্ডের উপর পয়েন্ট থেকে রোড আইল্যান্ড ব্লক দ্বীপ যেমন কানেকটিকাট শহরে লং আইল্যান্ডের সাউন্ড জুড়ে রাইডার্স ও যানবাহন নিয়ে আসে।


title: ব্ল্যাকটিপ রীফ হাঙর

text:
সাধারণত সারা ইন্দো প্যাসিফিক অঞ্চল এবং পূর্ব ভূমধ্যসাগরীয় অঞ্চলে এদের খুব চোখে পড়ে। এদের উত্তর অস্ট্রেলিয়ার কুইন্সল্যান্ডে পাওয়া যায়।
তাছাড়া হাওয়াই এর দক্ষিণ-পশ্চিম উপকূল এলাকায় এদের দেখা মেলে। ভারত মহাসাগরে এটি দক্ষিণ আফ্রিকা, লোহিত সাগর সহ মাদাগাস্কার, মরিশাস, এবং সিসিলি তে পাওয়া যায়। দক্ষিণ-পূর্ব এশিয়া বা ভারতীয় উপমহাদেশ এটিকে শ্রীলঙ্কা, আন্দামান দ্বীপপুঞ্জ, এবং মালদ্বীপ সহ আরো অনেক উপকূলীয় এলাকায়
ব্লাকটিপ রীফ হাঙরের দেখা মেলে। প্রশান্ত মহাসাগরে এটিকে দক্ষিণ চীন এবং ইন্দোনেশিয়া, ফিলিপাইন, উত্তর অস্ট্রেলিয়া এবং নিউ ক্যালেডোনিয়া তে পাওয়া যায়। তাছাড়া আরও অনেক মহাসাগরীয় দ্বীপপুঞ্জ এর আশেপাশে এদের দেখা পওয়া যায়। যেমন- মার্শাল, গিলবার্ট, সোসাইটি, এবং হাওয়াইয়ান দ্বীপ।
ব্লাকটিপ রীফ হাঙর প্যাসিফিক অঞ্চলের খুবই সাধারণ একটা রীফ হাঙর। ব্লাকটিপ রীফ হাঙর ছাড়াও আরো দুটি রীফ হাঙর ওই একই
এলাকয় পাওয়া যায়- হোয়াইটটিপ রীফ শার্ক এবং গ্রেরীফ শার্ক।


title: আমাজন.কম

text: আমাজন.কম, ইন্‌ক. ( বা ) একটি মার্কিন ইলেক্ট্রনিক বাণিজ্য কোম্পানি যার সদরদপ্তর মার্কিন যুক্তরাষ্ট্রের ওয়াশিংটন অঙ্গরাজ্যের সিয়াটলে অবস্থিত। এটি মার্কিন যুক্তরাষ্ট্রের বৃহত্তম ইন্টারনেট ভিত্তিক খুচরা বিক্রেতা। আমাজন.কম একটি অনলাইন বইয়ের দোকান হিসাবে কার্যক্রম শুরু করে, কিন্তু শীঘ্রই বৈচিত্রপূর্ণ ডিভিডি, ভিএইচএস, সিডি, ভিডিও এবং এমপিত্রি ডিউনলোড/স্ট্রিমিং, সফটওয়্যার, ভিডিও গেম, ইলেকট্রনিক্স, পোশাক, আসবাবপত্র, খাবার, খেলনা, এবং গহণা বিক্রয় করে থাকে। মার্কিন যুক্তরাষ্ট্রে, যুক্তরাজ্য এবং আয়ারল্যান্ড, ফ্রান্স, কানাডা, জার্মানি, ইতালি, স্পেন, নেদারল্যান্ডস, অস্ট্রেলিয়া, ব্রাজিল, জাপান, চীন, ভারত ও মেক্সিকোতে আমাজন পৃথক খুচরা ওয়েবসাইট রয়েছে। ২০১৬ সালে, জার্মান আমাজান ওয়েবসাইটের ওলন্দাজ, পোলিশ এবং তুর্কি ভাষা সংস্করণগুলিও চালু করা হয়েছিল। আমাজন এছাড়াও কিছু অন্যান্য দেশে তার পণ্যের আন্তর্জাতিক শিপিং অফার করে।


title: প্রকাশনা

text:
ঐতিহ্যপূর্ণ প্রকাশনের একটা দ্রুত প্রতিষ্ঠিত বিকল্প হল চাহিদা অনুযায়ী মুদ্রণ। ২০০৫ খ্রিস্টাব্দে আমাজন.কম এর বুকসার্জ এবং সেল্ফসানপাব্লিশিং একটা বড় 'চাহিদা অনুযায়ী মুদ্রণ' কার্যকলাপের ঘোষণা করে। ক্রিয়েটস্পেস হল আমাজন ভর্তুকি যেটা ছোটো ছাপাখানাগুলো এবং ব্যক্তিগত লেখকদের সুবিধে দেয়। ক্রিয়েটস্পেসের মাধ্যমে ছাপা বই আমাজন এবং অন্যান্য দোকান থেকে বিক্রি হয়, আমাজনের সঙ্গে বিক্রিবাটা করে প্রকাশন, ছাপা এবং বিতরণ পরিষেবার জন্যে খুব উঁচু শতাংশ আয় আদায় হয়। শ্রেষ্ঠ বই বিক্রেতাপুঞ্জের একটা, বার্নেস অ্যান্ড নোবল, ইতিমধ্যে নতুন শিরোনাম  এবং উচ্চঙ্গের উভয় ছাপা-ই সাফল্যের সঙ্গে চালিয়েছে--বোর্ড-বাঁধাই সংস্করণ ছাপা-শেষ-হওয়া শ্রেষ্ঠ বিক্রেতা। একইভাবে, ইনগ্রাম ইন্ডাস্ট্রিজ, ইনগ্রাম বুক গ্রুপের মূল কোম্পানি (আমেরিকার একটা তাবড় বইয়ের পাইকার), বর্তমানে লাইটনিং সোর্স নামে তার প্রিন্ট অন ডিম্যান্ড বিভাগ জুড়েছে। ২০১৩ খ্রিস্টাব্দে ইনগ্রাম একটা ছোটো ছাপাখানা এবং স্ব-প্রকাশন শাখা খুলেছিল যার নাম দেওয়া হয় ইনগ্রাম স্পার্ক। দাম মেটানো শর্তাদি আমাজনের সঙ্গে খুব কাছাকাছি এবং লাইটনিং সোর্সের মাধ্যমে আরো প্রতিষ্ঠিত প্রকাশকদের যারা সুযোগ দেয় তাদের চেয়ে কম প্রিয়। প্রকাশকদের মধ্যে, সাইমন অ্যান্ড স্কুস্টার সম্প্রতি ঘোষণা করেছে যে, সরাসরি গ্রাহকদের কাছে এর ওয়েবসাইটের মাধ্যমে নিজেদের পুরোনো তালিকাভুক্ত শিরোনামগুলো বিক্রি শুরু করবে।
বুক ক্লাবগুলো সর্বসাকুল্যে সরাসরি খুচরো বিক্রিতে, এবং কুলুঙ্গি প্রকাশকেরা সব প্রাপ্তিযোগ্য দোকানের মাধ্যমে বিক্রির একটা মিশ্র কৌশল অবলম্বন করে--তাদের উৎপন্নের পরিমাণ বড়ো বই বিক্রেতাদের কাছে যথেষ্ট নয়, সুতরাং আয়ের ঘাটতি ছাপা, প্রকাশন, বিতরণ, এবং খুচরো বিক্রি এই চার ঐতিহ্যপূর্ণ মিথোজীবী সম্পর্কগুলোর প্রতি কোনো অমঙ্গল নয়।


title: কারমুডি

text: কারমুডি একটি আধুনিক অনলাইন মার্কেটপ্লেস যা নতুন বা ব্যবহৃত গাড়ির ক্রেতা ও বিক্রেতাদের জন্য প্লাটফর্ম হিসেবে কাজ করে. কারমুডি উদীয়মান বাজার যেমন মেক্সিকো, বাংলাদেশ, মিয়ানমার, পাকিস্তান, ফিলিপাইন, ইন্দোনেশিয়া, ভিয়েতনাম, নাইজেরিয়া, ঘানা, সংযুক্ত আরব আমিরাত, ক্যামেরুন এ এটি একটি সম্প্রসারনরত অনলাইন প্লাটফর্ম। কোম্পানিটি হাজারো নতুন, পুরাতন এবং প্রত্যায়িত সেকেন্ড হ্যান্ড গাড়ি ডিলার এবং ব্যক্তিগত ব্যবহার কারিদের কাছ থেকে সংগ্রহ করে। কারমুদি শুধু অনলাইন মার্কেট প্লেসই না, এটি ব্যবহার কারিদের গাড়ি সম্পর্কিত তথ্য,গাড়ির রিভিউ, কেনাকাটা উপদেশ বা অন্যান্য মোটরগাড়ি সংক্রান্ত বিষয়ের উপর সংগঠিত তথ্য দিয়ে ক্রেতাদের প্রদান করে। কারমুদি জার্মানি তে ২০১৩ সালে প্রতিষ্ঠিত হয় এবং আগে কারমিডো (আফ্রিকা), উবিয়াউত (লাতিন আমেরিকা) এবং মোটর (এশিয়া)এ ব্র্যান্ড নামে পরিচালিত ছিল।


title: এইচএমভি গ্রুপ

text: বাজার-বিশ্লেষকেরা মতে, সংগীত ও চলচ্চিত্রের প্রায় ৭৬ শতাংশ লেনদেন এখন হয় অনলাইনে এবং ভোক্তারা হয় তা ইন্টারনেট থেকে নামিয়ে নেন, নয়তো সিডি বা ডিভিডির কার্যাদেশ দিয়ে থাকেন। আর এই অনলাইন ব্যবসায় এগিয়ে আছে আমাজন বা আই টিউন। তাই এইচএমভির পরিচালকেরা প্রশাসক নিয়োগ করছেন, যাঁরা প্রতিষ্ঠানটি বিক্রি অথবা গুটিয়ে ফেলার কাজে হাত দেবেন।


title: সাইবার অপরাধ

text: বিনোদনমূলক মাদক ক্রয়-বিক্রয়ের মাধ্যম হিসেবে ডার্কনেট ব্যবহৃত হয়। কিছু মাদক পাচারকারী যোগাযোগের জন্য সাংকেতিক মেসেজিং সরঞ্জাম ব্যবহার করে। আইনপ্রয়োগকারী সংস্থা কর্তৃক বন্ধ হওয়ার পূর্বে ডার্কনেট সাইট সিল্ক রোড একটি প্রধান অনলাইন মার্কেটপ্লেস ছিল। সিল্ক রোড 2.0 বন্ধ হওয়ার পর সিল্ক রোড 3 রিলোড আবির্ভূত হয়। যাইহোক, একটি পুরোনো মার্কেট Diabolus কেবলমাত্র বাজারে ছিল, যেটি এর ব্র্যান্ড এর পূর্ববর্তী সাফল্য থেকে আরো বেশি প্রকাশিত হওয়ার জন্য নামটি ব্যবহার করে।


title: প্রকাশনা

text: বাড়ন্ত সংখ্যার লেখকরা অনলাইনে কুলুঙ্গি প্রকাশনা ব্যবহার করে তাদের পাঠকদের কাছে অনেক বই বিক্রি করে। স্ম্যাশওয়ার্ডস অথবা আমাজনের ক্রিয়েটস্পেস -এর মতো বিনামূল্যের সেবাগুলো ব্যবহার করে লেখকরা বিশ্বব্যাপী বিক্রির জন্যে তাদের বই প্রাপ্তিসাধ্য করে। বারংবার চালু এজেন্ট/প্রকাশক মডেল বাতিল করে এই সুযোগ নেওয়ার জন্যে একটা আকর্ষণ অবশ্যই লেখকরা প্রথমবার উপলব্ধি করে। যাই হোক, বই বিতরণের এই বলবিদ্যা পরিবর্তিত পরিস্থিতিতে, যেখানে বাধ্যবাধকতাপূর্ণ লেখকের দক্ষতা অথবা বানান লেখার যোগ্যতা পর্যন্ত যাচাই হয়না, এবং অন্তর্জালের সঙ্গে যুক্ত যেকোনো ব্যক্তি সাহিত্যিক উৎকর্ষতা অথবা লেখার প্রাথমিক পাঠযোগ্যতাকে অগ্রাহ্য করে নিজের ইচ্ছেমতো যাকিছু প্রকাশ করতে পারে।


title: ইন্টারনেট মুভি ডেটাবেজ

text:
১৯৯৮ সালে, জেফ বেজোস, অ্যামাজন.কমের প্রতিষ্ঠাতা, মালিক এবং প্রধান নির্বাহী, $৫৫ মিলিয়ন ডলারের বিনিময়ে ক্রয়ের চুক্তি নিড এবং অন্যান্য শেয়ার মালিকদের সাথে করেন। এবং ব্যক্তিগত প্রতিষ্ঠান হিসেবে অ্যামাজন.কমের অঙ্গসংস্থা হিসেবে যোগ করেন। এর ফলে আইএমডিবি তার শেয়ার মালিকদেরকে তাদের কাজের জন্য বেতন প্রদান করতে সক্ষম হয় এবং অ্যামাজন.কম ডিভিডি এবং ভিডিও ক্যাসেট বিক্রির বিজ্ঞাপন প্রচারের জন্য আইএমডিবি ব্যবহারের সুযোগ পায়।
২০০২ সালের ১৫ জানুয়ারি আইএমডিবিপ্রো নামে একটি সদস্য পরিষেবা চালু করে। সানড্যান্স ফিল্ম ফেস্টিভ্যাল এই সেবার উন্মোচন করা হয়। এর মাধ্যমে বিনোদন জগতের সাথে জড়িত ব্যক্তিরা চলচ্চিত্র নির্মাণ এবং বক্স অফিস সম্পর্কে বিস্তারিত তথ্য লিপিবদ্ধ করতে সক্ষম হয়।


title: অ্যাপল ইনকর্পোরেটেড

text: অ্যাপল ইনকর্পোরেটেড () একটি বিখ্যাত আমেরিকান বহুজাতিক প্রযুক্তি কোম্পানি, যেটি কনজুমার ইলেকট্রিক, কম্পিউটার সফটওয়্যার, এবং অনলাইন সেবা ডিজাইন, ডেভলপ ও বিক্রি করে। কোম্পানিটির হার্ডওয়্যার পণ্যের মধ্যে আইফোন স্মার্টফোন, আইপ্যাড ট্যাবলেট কম্পিউটার, ম্যাক ব্যক্তিগত কম্পিউটার, আইপড বহনযোগ্য মিডিয়া প্লেয়ার, অ্যাপল ওয়াচ স্মার্টওয়াচ, ও অ্যাপল টিভি ডিজিটাল মিডিয়া প্লেয়ার রয়েছে। অ্যাপলের সফটওয়্যারের মধ্যে রয়েছে ম্যাক ওএস এবং আইওএস অপারেটিং সিস্টেম, আইটিউন্স মিডিয়া প্লেয়ার, সাফারি ওয়েব ব্রাউজার, এবং আইলাইফ ও আইওয়ার্ক সৃজনশীল ও প্রোডাক্টিভিটি স্যুট, সাথে সাথে রয়েছে প্রফেশনাল এপ্লিকেশন— ফাইনাল কাট প্রো, লজিক প্রো, এবং এক্সকোড। তাদের অনলাইন সেবার মধ্যে রয়েছে আইটিউন্স স্টোর, আইওএস অ্যাপ স্টোর এবং ম্যাক অ্যাপ স্টোর, অ্যাপল মিউজিক ও আইক্লাউড।


title: আমাজন কিন্ডল

text: অক্টোবর ২২, ২০০৯ সাল থেকে আমাজন কিন্ডল ২ এর বিক্রি বন্ধ ঘোষণা করে। ২৪ নভেম্বর, ২০০৯ সালে আমাজন কিন্ডল ২ এর জন্য একটি ফার্মওয়্যার আপডেট রিলিজ করে। আমাজনের দাবী অণুযায়ী ফার্মওয়্যারটি ব্যবহার করার ফলে কিন্ডল ব্যাটারির স্থায়িত্ব ৮৫ শতাংশ বৃদ্ধি পাবে।


title: সেবা এক্সওয়াইজেড

text: সেবা এক্সওয়াইজেড বাংলাদেশের অনলাইন সেবাভিত্তিক মার্কেটপ্লেস। বর্তমানে ঢাকা জুড়ে দৈনন্দিন জীবনের নানা ধরনের সেবা মোবাইল অ্যাপ ও ওয়েবসাইটের মাধ্যমে দিচ্ছে প্রতিষ্ঠানটি। সেবার আছে এক হাজার ৪০০’র বেশী প্রতিষ্ঠান যাদের ২৪ ঘণ্টা সেবা দিচ্ছে প্রতিষ্ঠানটি। “সেবা দিয়ে গর্বিত” স্লোগানে কাজ করা প্রতিষ্ঠানটি তথ্যপ্রযুক্তি ব্যবহারের মাধ্যমে সাধারণ মানুষদের জীবনযাত্রা সহজ করায় জাতীয় তথ্য ও যোগাযোগ প্রযুক্তি পুরস্কার ২০১৭ পেয়েছে। এছাড়াও প্রতিষ্ঠানটি পেয়েছে জিপি এক্সিলারেটর, ইনভেশন এক্সট্রিম, ২০১৬ সালে একিলিওন টপ এশিয়া ১০০ পুরস্কার।


title: অ্যাডিলি পেঙ্গুইন

text: অ্যাডিলি পেঙ্গুইন ("Pygoscelis adeliae") হল পেঙ্গুইনের একপ্রকারের প্রজাতি, যারা প্রধানত অ্যান্টার্কটিকার উপকূলীয় অঞ্চলে বসবাস করে। এরা সামুদ্রিক পাখিদের মধ্যে সবথেকে বেশি দক্ষিণে বসবাসকারী পাখি। অন্যান্য পাখিরা হল এম্পেরার পেঙ্গুইন, সাউথ পোলার স্কুয়া, উইলসনস স্ট্রম পেট্রেল, স্নো পেট্রেল, অ্যান্টার্কটিক পেট্রেল ইত্যাদি পাখিগুলোও এই দক্ষিণ প্রান্তেই বসবাস করে। ১৮৪০ সালে ফরাসি অনুসন্ধানকারী জুলেস দুমন্ত ডি উরভিল্লে প্রথম এদের নামকরণ করেন তাঁর স্ত্রীয়ের নামে "অ্যাডিলি"।


title: রয়্যাল পেঙ্গুইন

text: রয়্যাল পেঙ্গুইন ("Eudyptes schlegeli") হল একটি পেঙ্গুইনের প্রজাতি। এদেরকে প্রধানত দেখা যায় সাব-আন্ট্রাকটিক এলাকায় ম্যাককুরি দ্বীপ এবং এর আশেপাশের দ্বীপপুঞ্জে। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ এই জাতীয় পেঙ্গুইনদের বিপজ্জনক প্রজাতি হিসেবে ঘোষণা করেছে। এদের বৈজ্ঞানিক নাম দিয়েছেন জার্মান প্রাণিবিদ্যাবিত হার্মান স্ক্লেজেল। এই প্রজাতির পেঙ্গুইনরা হল ঝুটিধারী পেঙ্গুইনদের একটি প্রজাতি। এই পেঙ্গুইনরা ম্যাকোর্নি পেঙ্গুইনদের উপজাতি কিনা তা নিয়ে এখনও অনেক বিতর্ক আছে। এই ঘটনা অপেক্ষাকৃত বিরল, যদিও দুই দলের পেঙ্গুইনদের, প্রজননের মাধ্যমে এরা পরিচিত হয়েছে। অথচ অন্যান্য পেঙ্গুইনদের বন্য-মিশ্র প্রজাতির জোড়া গঠন করানো হয়েছে।


title: সাউদার্ন রকহুপার পেঙ্গুইন

text: সাউদার্ন রকহুপার পেঙ্গুইন ("Eudyptes chrysocome"), হল রকহুপার পেঙ্গুইনের একটা প্রজাতি, এরা নর্দান রকহুপার পেঙ্গুইনের থেকে কিছুটা আলাদা ধরনের। এরা প্রধানত সাউথ আন্ট্রাকটিকা বা পুর্ব প্রশান্ত মহাসাগর বা ভারত মহাসাগরে দেখতে পাওয়া যায়। প্রধানত এদের দেখা যায় দক্ষিণ আমেরিকা অঞ্চলে।


title: লিটল পেঙ্গুইন

text: লিটল পেঙ্গুইন নিয়ে প্রথম গবেষণা করেছিলেন জার্মান ন্যাচারালিস্ট জোহান রেইনহোল্ড ফস্টার ১৭৮১ সালে। এদের এখন পর্যন্ত বিভিন্ন উপজাতি আছে কিন্তু এর মধ্যে একটি সুনির্দিষ্ট শ্রেণীবিভাগ এখনও বিতর্কের ব্যাপার। এদের উপজাতিগুলো হল "Eudyptula minor variabilis" এবং Eudyptula minor chathamensis নিউজিল্যান্ডের মিউজিয়ামে সংরক্ষণ করা হয়েছে। হোয়াইট ফ্লিপার্ড পেঙ্গুইন আগে এই প্রজাতির উপজাতি বলে ধরা হত। অস্ট্রেলিয়া এবং ওটাগো দ্বীপপুঞ্জে এদেরকে স্বতন্ত্র প্রজাতি হিসেবে ধরা হয়। হোয়াইট ফ্লিপার্ড পেঙ্গুইন এদের থেকে অনেক আলাদা এবং এদেরকে স্বতন্ত্র প্রজাতি হিসেবে এখন ধরা হয়।


title: ম্যাকোর্নি পেঙ্গুইন

text: ম্যাকোর্নি পেঙ্গুইন (ইংরেজি: Macaroni Penguin) "Eudyptes chrysolophus") হল একধরনের পেঙ্গুইন প্রজাতি যারা সাবআন্ট্রাকটিক ও আন্ট্রাকটিক পেনিনসুলা অঞ্চলে বসবাস করে। এরা রয়্যাল পেঙ্গুইন দের সাথে অনেকটা একইরকম মিলের এবং কেউ কেউ এদেরকে একই উপজাতি বলে ধরে। এদের একটা হলুদ রঙের ঝুঁটি আছে। এদের মুখ এবং ওপরের অংশ কালো হয় এবং আস্তে আস্তে তা নীচের দিকে সাদা হয়ে যায়। প্রাপ্তবয়স্ক ম্যাকোর্নি পেঙ্গুইনদের ওজন হয় ৫.৫ কেজি (১২ পাউন্ড) এবং এরা প্রায় ৭০ সেমি (২৮ ইঞ্চি) লম্বা হয়। পুরুষ এবং মহিলা পেঙ্গুইনরা মোটামুটি একইরকম দেখতে হয় কিন্তু পুরুষরা মহিলাদের থেকে কিছুটা বেশি লম্বা এবং শক্তিশালী হয় এবং পুরুষ পেঙ্গুইনদের ঠোঁট কিছুটা বড় হয় মহিলাদের থেকে। সব পেঙ্গুইনদের মতোই এরাও উড়তে পারে না। এদের শরীর হয় মসৃণ, পাখনাগুলো চ্যাপ্টা এবং বলিষ্ঠ ফ্লিপারে পরিণত হয়েছে সামুদ্রিক আবহাওয়ার সাথে মানিয়ে নেওয়ার জন্য। এদের চোখ লাল রঙের হয়।


title: পেঙ্গুইন

text: পেঙ্গুইনের বাস দক্ষিণ মেরুবলয়ের আশেপাশে। এরা সবাই দিবাচর আর সমুদ্রবাসী। দুর্দান্ত সাঁতারু এবং তাড়া করে মাছ ধরে। হাঁটতে অপটু, তবে উবুড় হয়ে শুয়ে দুই হাতডানা নেড়েচেড়ে বরফের উপর দিয়ে এগিয়ে যায়। বুক পেট ধবধবে সাদা, বাকি শরীর কালো বা নীলচে।


title: কিং পেঙ্গুইন

text: কিং পেঙ্গুইন দক্ষিণ অ্যান্টার্কটিক দ্বীপপুঞ্জে প্রজনন করে ৪৫ থেকে ৫৫° সেলসিয়াসে। এছড়াও উত্তর অ্যান্টার্কটিকা, ফক্‌ল্যান্ড দ্বীপপুঞ্জ এবং অন্যান্য তাপমাত্রা যুক্ত দ্বীপপুঞ্জে তারা প্রজনন করে। এদের সর্বমোট জনসংখ্যা হল ২.২৩ মিলিয়ন জোড়া এবং বাড়ন্ত। এদের প্রজনন সব থেকে বেশি হয় ক্রোজেট দ্বীপপুঞ্জতে যেখানে মোটামুটি ৪৫৫,০০০ জোড়া আছে এদের সংখ্যা। ২২৮,০০০ জোড়া আছে প্রিন্স এডয়ার্ড দ্বীপপুঞ্জতে। ২৪০,০০০-২৮০,০০০ জোড়া আছে কার্গুয়েলেন দ্বীপপুঞ্জতে, এবং ১০০,০০০ এরও বেশি আছে সাউথ জর্জিয়া দ্বীপপুঞ্জে। ম্যাকুয়ারি দ্বীপপুঞ্জতে আছে ৭০,০০০ এরও বেশি জোড়া কিং পেঙ্গুইন।


title: রয়্যাল পেঙ্গুইন

text: এরা আন্ট্রাকটিকার পার্শ্ববর্তী জলা অঞ্চলে অধিষ্ঠান করে। এই পেঙ্গুইনরা অনেকটাই ম্যাকোর্নি পেঙ্গুইনদের মতোন দেখতে, কিন্তু ম্যাকোর্নি পেঙ্গুইনদের কালো মুখের বদলে এদের সাদা মুখ ও গাল আছে। তারা এবং ওজন । পুরুষেরা মহিলাদের থেকে আকারে বড়ো হয়। রয়্যাল পেঙ্গুইনরা শুধুমাত্র ম্যাককুরি দ্বীপে প্রজনন করে এবং অন্যান্য পেঙ্গুইনদের মতোন এরাও বেশিরভাগ সময় সমুদ্রে কাটাতে ভালোবাসে।


title: অ্যান্টার্কটিকার জীববৈচিত্র্য

text: বাকি পৃথিবীর তুলনায় অ্যান্টার্কটিকাতে জীববৈচিত্র্য অনেক কম। উড্ডয়নক্ষম পাখিরা অ্যান্টার্কটিক উপদ্বীপে বা অ্যান্টার্কটিকার দ্বীপগুলোর সহনীয় সমুদ্রতটে বাসা বাঁধে। কুমেরু এবং এর পারিপার্শিক দ্বীপগুলোতে ৮ রকম পেঙ্গুইন বসবাস করে। এখানে ৭ রকম প্রজাতির সীল এরও দেখা পাওয়া যায়। অ্যান্টার্কটিকার চারপাশের দক্ষিণ মহাসাগরে ১০ প্রজাতির তিমির আবাস, যার মাঝে অনেক গুলো প্রজাতিই ভ্রমণশীল। মূল ভূখণ্ডে খুব কমই স্থলজ অমেরুদণ্ডী প্রাণী পাওয়া যায়, অবশ্য তদ্রূপ প্রানীদের সংখ্যা ঘনত্ব বেশ উচ্চ হয়ে থাকে। উচ্চ সংখ্যা ঘনত্ব বিশিষ্ট অমেরুদণ্ডী প্রাণী মহাসাগরেও বসবাস করে। গ্রীষ্মকালে সামুদ্রিক কুমেরু চিংড়ি ঘন ও বিস্তীর্ণ ঝাঁক সৃষ্টি করে। এছাড়াও মহাদেশজুড়ে বিভিন্ন স্থানে জলাধার তলদেশের প্রাণী, যেমন চিংড়িজাতিয় ও কৃমিজাতিয় প্রাণীর অস্তিত্ব পাওয়া যায়।


title: অ্যাডিলি পেঙ্গুইন

text: অ্যাডিলি পেঙ্গুইন অক্টোবর থেকে ফেব্রুয়ারী সময় পর্যন্ত বংশবৃদ্ধি করে অ্যান্টার্কটিকা মহাদেশের বিভিন্ন উপকূলীয় অঞ্চলে। এরা পাথর দিয়ে এবড়ো-খেবড়ো বাসা বানায়। এরা দুটি ডিম পারে যা ৩২ থেকে ৩৪ দিন পর্যন্ত তা দেয়। পেঙ্গুইনদের সম্মেলনে যোগদান করবার আগে পর্যন্ত বাচ্চারা ২২ দিন বাসায় থাকে। প্রাপ্তবয়স্ক পেঙ্গুইনরা তাদের সেখানে আগলে রাখে। বাচ্চারা বড় হবার পরেই ৫০-৬০ দিন পরে সমুদ্রে নামে।


title: স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা

text: স্বাধীনতা ও মুক্তিযুদ্ধে স্বাধীনতা পুরস্কার বাংলাদেশের স্বাধীনতার সংগ্রাম এবং সশস্র মুক্তিযুদ্ধে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের স্বাধীনতার সংগ্রাম এবং সশস্র মুক্তিযুদ্ধে নেতৃত্ব দান ও সরাসরি অংশগ্রহণ করার অসাধারণ ত্যাগ স্বীকারের স্বীকৃতি প্রদানের উদ্দেশ্যে ১৯৯৮ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৯৮ সালে প্রথমবারের মতো শহীদ শেখ ফজিলাতুন্নেছা মুজিব (মরণোত্তর), শহীদ সৈয়দ নজরুল ইসলাম (মরণোত্তর), শহীদ তাজউদ্দিন আহমদ (মরণোত্তর), শহীদ ক্যাপ্টেন মনসুর আলী (মরণোত্তর), শহীদ এ. এইচ. এম. কামরুজ্জামান (মরণোত্তর), শহীদ আবদুর রব সেরনিয়াবাত (মরণোত্তর) এবং শহীদ শেখ ফজলুল হক মনি (মরণোত্তর)'কে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।


title: মহিউদ্দীন জাহাঙ্গীর

text: মহিউদ্দিন জাহাঙ্গীর (৭ মার্চ ১৯৪৯ - ১৪ ডিসেম্বর ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। বাংলাদেশের মহান মুক্তিযুদ্ধে চরম সাহসিকতা আর অসামান্য বীরত্বের স্বীকৃতিস্বরূপ যে সাতজন বীরকে বাংলাদেশের সর্বোচ্চ সামরিক সম্মান “বীরশ্রেষ্ঠ” উপাধিতে ভূষিত করা হয় তিনি তাঁদের অন্যতম। তিনি মুক্তিবাহিনীর ৭নং সেক্টরের একজন কর্মকর্তা ছিলেন। মহানন্দা নদীর তীরে শত্রুর প্রতিরক্ষা ভাঙ্গার প্রচেষ্টার সময় তিনি শহীদ হন। তাঁর উদ্যোগে মুক্তিবাহিনী ঐ অঞ্চলে পাকিস্তানি সেনাবাহিনীর ব্যাপক ক্ষতিসাধন করে। যার ফলাফলস্বরূপ মুক্তিবাহিনী প্রতিপক্ষকে পরাস্ত করে এবং ওই অঞ্চলকে শত্রুমুক্ত করে। তাঁর সম্মানে ঢাকা সেনানিবাসের প্রধান ফটকের নাম "শহীদ জাহাঙ্গীর গেট" নামকরণ করা হয়েছে।


title: বাংলাদেশের স্বাধীনতাযুদ্ধের বীরত্বসূচক পদক

text:
বাংলাদেশের স্বাধীনতা যুদ্ধে বীরত্বের জন্য মুক্তিযোদ্ধাগণকে বিভিন্ন ধরণের পদক প্রদান করা হয়েছে। এই পদক সমূহ কয়েক স্তরে বিভক্ত। যেমন- বীরত্বসূচক পদক, প্রধান সেনাপতির প্রশংসাপত্র, মুক্তিযুদ্ধের স্মারক পদক এবং আহতসূচক ফিতা।
মুক্তিযুদ্ধে মোট ২৬৯ জনকে প্রধান সেনাপতির প্রশংসাপত্র প্রদান করা হয়। এই তালিকা ২৫শে মার্চ ১৯৭৩ সালে পত্রিকায় প্রচার করা হয়। প্রশংসাপত্র পাবার যোগ্যতা সম্বন্ধে তেমন কিছু জানা যায় না।


title: উইলিয়াম এ এস ঔডারল্যান্ড

text: মহান মুক্তিযুদ্ধে বীরত্বপূর্ণ অংশগ্রহণ ও অসামান্য নৈপুণ্যতার কারণে পরবর্তীকালে বাংলাদেশ সরকার তাঁকে বীরপ্রতীক সম্মাননায় ভূষিত করেন। স্বাধীনতা যুদ্ধে বীর প্রতীক পুরস্কারপ্রাপ্তদের তালিকায় তাঁর নাম ২ নম্বর সেক্টরের গণবাহিনীর তালিকায় ৩১৭ নম্বর। ১৯৯৮ সালের ৭ মার্চ প্রধানমন্ত্রী কর্তৃক খেতাবপ্রাপ্ত মুক্তিযোদ্ধাদের সংবর্ধনা ও সনদপত্র বিতরণ অনুষ্ঠানে ঔডারল্যান্ডকে আমন্ত্রণ জানানো হয়। কিন্তু তিনি অসুস্থ থাকায় আসতে পারেননি। তিনি বীর প্রতীক পদকের সম্মানী ১০,০০০ টাকা মুক্তিযোদ্ধা কল্যাণ ট্রাস্টে দান করে দেন। একমাত্র বিদেশি হিসেবে তাঁকে বাংলাদেশ সরকার এই খেতাবে ভূষিত করেছে। মৃত্যুর পূর্বমূহুর্ত পর্যন্ত অত্যন্ত গর্ব ভরে ও শ্রদ্ধার্ঘ্য চিত্তে নামের সঙ্গে বীর প্রতীক খেতাবটি লিখেছিলেন তিনি।


title: মুক্তিযুদ্ধে একুশে পদক বিজয়ীদের তালিকা

text: মুক্তিযুদ্ধে একুশে পদক বাংলাদেশের মুক্তিযুদ্ধের সাথে জড়িতদের জন্য একটি জাতীয় এবং সর্বোচ্চ বেসামরিক পুরস্কার। ১৯৭১ সালের বাংলাদেশের স্বাধীনতার যুদ্ধে অনন্য অবদানের স্বীকৃতি প্রদানের উদ্দেশ্যে ২০১৩ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন-এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি পদক প্রদান করা হয়; যার নকশা করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।


title: শ্যামসুন্দর বৈষ্ণব

text: শ্যামসুন্দর জীবদ্দশায় অনেক পুরস্কারে ভূষিত হয়েছিলেন। তন্মধ্যে উল্লেখযোগ্য হল- বাংলাদেশ বেতার গুণীজন সংবর্ধনা, রয়েল ক্লাব অব মেট্রোপলিটন, মুক্তিযুদ্ধের বিজয়মেলা, শহীদ নতুন চন্দ্র সিংহ স্মৃতি পরিষদ, বাংলাদেশ উদীচী, চট্টগ্রাম শিল্পী সংস্থা, ধ্রুব পরিষদ, বীর চট্টগ্রাম মঞ্চ, অবসর সাংস্কৃতিক গোষ্ঠী, আলাউদ্দিন ললিতকলা একাডেমি, ত্রিতরঙ্গ, ফতেপুর রুদ্র পল্লীবাসী, হাটহাজারী কণ্ঠ, সম্মিলিত বর্ষবরণ । মৃত্যুর পর ২০০৮ খ্রিস্টাব্দে তাকে রাষ্ট্রীয়ভাবে একুশে পদক পুরস্কারে ভূষিত করা হয়।


title: পাকিস্তান বিমান বাহিনী

text: নিশান-ই-হায়দার (উর্দু:) (আলীর প্রতীক), হলো পাকিস্তানের সর্বোচ্চ সামরিক খেতাব। পাইলট অফিসার রশিদ মিনহাজ (১৯৫১-২০ আগস্ট ১৯৭১) হলেন পাকিস্তান বিমানবাহিনীর একমাত্র সদস্য যিনি নিশান-ই-হায়দার পদকে ভূষিত হয়েছেন। তিনি নিজের জীবন বিসর্জন দিয়ে একটি ছিনতাইকৃত উড়োজাহাজ (যেটা বীর শ্রেষ্ঠ মতিউর রহমান মুক্তিযুদ্ধের জন্য নিয়ে যাচ্ছিলেন) ভারতে নিয়ে যাওয়া থেকে প্রতিহত করেন, তাই তাকে এই পদক দিয়ে সম্মানিত করা হয়। অন্যান্য অ্যাওয়ার্ডের অন্তর্ভুক্ত:পিএএফ বর্তমানে চারটি ভিন্নধরণের প্রায় ৪৫০টি যুদ্ধ বিমান পরিচালনা করে। ২০২৫ সালের মধ্যে তারা দুটি বহুমুখী যুদ্ধ বিমান (এফ-১৬ ও জেএফ-১৭) ক্রয়ের মাধ্যমে বিমান সংখ্যা কমিয়ে আনতে আগ্রহী। পাকিস্তান বিমানবাহিনীর ২০টি ফ্রন্টলাইন স্কোয়াড্রন রয়েছে।


title: রেজওয়ানা চৌধুরী বন্যা

text:
বাংলাদেশের বিখ্যাত রবীন্দ্রসংগীত শিল্পী রেজওয়ানা চৌধুরী বন্যা বহু সম্মানে সম্মানিত হয়েছেন। কুড়িয়ে যাচ্ছেন শ্রোতা-দর্শকের অকুণ্ঠ ভালোবাসা। দেশে-বিদেশে অসংখ্য খ্যাত বিদগ্ধজনের প্রশংসা পেয়েছে তাঁর সংগীত পরিবেশনা। বহু পুরস্কারে ভূষিত হয়েছেন তিনি।
বাংলাদেশের স্বাধীনতা যুদ্ধের বীর শহীদদের স্মরণে প্রদত্ত বাংলাদেশের জাতীয় এবং সর্বোচ্চ বেসামরিক পুরস্কার "স্বাধীনতা পুরস্কার" অর্জন করেছেন রেজওয়ানা চৌধুরী বন্যা। সাহিত্য ও সংস্কৃতি ক্ষেত্রে কাজের অবদানের স্বীকৃতি হিসেবে তাকে ২০১৬ সালের “স্বাধীনতা পুরস্কার” সম্মাননায় ভূষিত করা হয়।
ভারতের পশ্চিমবঙ্গ রাজ্য সরকারের সর্বোচ্চ পুরস্কার ‘বঙ্গভূষণ’ পদক দিয়ে সম্মানিত করা হয়েছে রেজওয়ানা চৌধুরী বন্যাকে। ২০ মে ২০১৭ সন্ধ্যায় কলকাতার নজরুল মঞ্চে এই রবীন্দ্র সঙ্গীতশিল্পীর হাতে ২০১৭ সালের ‘বঙ্গভূষণ’ পুরস্কার তুলে দেন রাজ্যের মুখ্যমন্ত্রী মমতা ব্যানার্জি।
বিশিষ্ট নজরুল সঙ্গীত শিল্পী ফিরোজা বেগমের স্মৃতি রক্ষার্থে ঢাকা বিশ্ববিদ্যালয়ের ‘ফিরোজা বেগম স্মৃতি স্বর্ণপদক ট্রাস্ট ফান্ড’ কতৃক প্রদত্ত ‘ফিরোজা বেগম স্মৃতি স্বর্ণপদক ও পুরস্কার ২০১৭’ পেয়েছেন এই প্রখ্যাত এই রবীন্দ্রসঙ্গীত শিল্পী। বরেণ্য শিল্পী।


title: মুক্তিযুদ্ধে একুশে পদক

text: মুক্তিযুদ্ধে একুশে পদক হলো একুশে পদক প্রদানের একটি অন্যতম প্রধান ক্ষেত্র। এটি ১৯৭১ সালের মুক্তিযুদ্ধের সাথে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়। প্রতিবছর ২০ ফেব্রুয়ারি তারিখে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। ২০১৩ সালে তৎকালীন সমাজকল্যাণ মন্ত্রী এনামুল হক মোস্তফা শহীদকে প্রথমবারের মতো “মুক্তিযুদ্ধে একুশে পদক” প্রদান করা হয়।


title: স্বর্ণপদক

text: মার্কিন যুক্তরাষ্ট্রের সামরিক বাহিনীতে পুরস্কার প্রদানের সুনির্দিষ্ট মানদণ্ড প্রবর্তনের পূর্বে সর্বোচ্চ সামরিক সম্মাননা হিসেবে মেডেল অব অনার প্রদান করা হতো। উল্লেখযোগ্য সামরিক সফলতা অথবা নৌ বিজয় অথবা অর্জিত গুণাবলীকে জাতীয় পর্যায়ে স্বীকৃতি প্রদানের লক্ষ্যে স্বর্ণপদক দেয়া হয়। মার্কিন যুক্তরাষ্ট্রের কংগ্রেস আইনসভায় এ সংক্রান্ত অধ্যাদেশ জারী করা হয় যাতে প্রেসিডেন্ট সংশ্লিষ্ট ও মনোনীত সামরিক ব্যক্তিকে স্বর্ণপদক প্রদান করবেন। এতে বলা হয়, কমান্ডিং অফিসারকে স্বর্ণপদক এবং তাঁর অধীনস্থ কর্মকর্তাকে রৌপ্যপদক প্রদান করা হবে। অন্যান্য দেশগুলোও তাদের সামরিক ও নৌ-বিজয়ে একই ধরনের সম্মাননা প্রদানের চর্চা করতে শুরু করে।


title: উত্তরপ্রদেশ

text: [[দূরদর্শন]] এই রাজ্যের সরকারি টেলিভিশন চ্যানেল। মাল্টি সিস্টেম অপারেটরেরা [[কেবল টেলিভিশন|কেবলের]] মাধ্যমে হিন্দি, ইংরেজি, বাংলা, নেপালি ও আন্তর্জাতিক চ্যানেলগুলি সম্প্রচার করে থাকে। হিন্দি ২৪-ঘণ্টার টেলিভিশন সংবাদ চ্যানেলগুলি হল "[[এনডিটিভি ইন্ডিয়া]]", "[[ডিডি নিউজ]]", "জি নিউজ উত্তরপ্রদেশ", "[[জান টিভি]]", "আইবিএন-৭", ও "[[এবিপি নিউজ]]"। "[[অল ইন্ডিয়া রেডিও]]" হল সরকারি রেডিও চ্যানেল। লখনউ, কানপুর, বারাণসী, এলাহাবাদ, আগ্রা ও নইডার মতো প্রধান শহরগুলিতে ৩২টি বেসরকারি এফএম স্টেশন আছে।


title: পশ্চিমবঙ্গ

text: দূরদর্শন পশ্চিমবঙ্গের সরকারি টেলিভিশন সম্প্রচারক। এছাড়া কেবল টেলিভিশনের মাধ্যমে মাল্টিসিস্টেম অপারেটরগণ বাংলা, নেপালি, হিন্দি, ইংরেজি সহ বিভিন্ন জাতীয় ও আন্তর্জাতিক চ্যানেল সম্প্রচার করে থাকেন। বাংলা ভাষায় সম্প্রচারিত ২৪ ঘণ্টার বাংলা টেলিভিশন সংবাদ-চ্যানেলগুলি হল স্টার আনন্দ, কলকাতা টিভি, ২৪ ঘণ্টা, এনই বাংলা, নিউজ টাইম, চ্যানেল টেন, আর-প্লাস ও তারা নিউজ; ২৪ ঘণ্টার টেলিভিশন বিনোদন-চ্যানেলগুলি হল স্টার জলসা, ইটিভি বাংলা, জি বাংলা, আকাশ বাংলা ইত্যাদি। এছাড়া চ্যানেল এইট টকিজ নামে একটি ২৪ ঘণ্টার চলচ্চিত্র-চ্যানেল এবং তারা মিউজিক ও সঙ্গীত বাংলা নামে দুটি উল্লেখনীয় ২৪ ঘণ্টার সংগীত-চ্যানেলও দৃষ্ট হয়। আকাশবাণী পশ্চিমবঙ্গের সরকারি বেতার কেন্দ্র। বেসরকারি এফএম স্টেশন কেবলমাত্র কলকাতা, শিলিগুড়ি ও আসানসোল শহরেই দেখা যায়। বিএসএনএল, ইউনিনর, টাটা ডোকোমো, আইডিয়া সেলুলার, রিলায়েন্স ইনফোকম, টাটা ইন্ডিকম, Jio 4Gরিলায়েন্স জি 4জি, ভোডাফোন এসার, এয়ারসেল ও এয়ারটেল সেলুলার ফোন পরিষেবা দিয়ে থাকে। সরকারি সংস্থা বিএসএনএল ও বিভিন্ন বেসরকারি সংস্থা থেকে ব্রডব্যান্ড ও ডায়াল-আপ অ্যাকসেস ইন্টারনেট পরিষেবা পাওয়া যায়।


title: চ্যানেল ১০ (ভারত)

text: চ্যানেল ১০ ছিল ভারতের সংবাদ এবং বর্তমান ঘটিত সংবাদভিত্তিক একটি প্রধান বাংলা ভাষার টেলিভিশন নেটওয়ার্ক। কলকাতা ভিত্তিক এই চ্যানেলটি অংশীদারিত্বমূলক নেটওয়ার্কের মাধ্যমে দক্ষিণ এশিয়ার অঞ্চলগুলোতে এবং পরবর্তীতে মার্কিন যুক্তরাষ্ট্রে প্রাথমিকভাবে সম্প্রচার শুরু করা হয়েছিল। এই চ্যানেলটি সারদা গ্রুপের মালিকানাধীন এবং এটির প্রধান সম্পাদক কুনাল ঘোষ একজন তৃণমূল কংগ্রেস দলের রাজ্যসভার সাংসদ ছিলেন। সারদা চিট ফান্ড কেলেঙ্কারীতে পর থেকে, চ্যানেলটির সম্পাদক কুনাল ঘোষ এবং সারদা গ্রুপের মধ্যে কোন যোগাযোগ ছিলনা।


title: সনি আট

text: সনি আট হল সনি নেটওয়ার্কের আওতাধীন বাংলা প্রিমিয়াম বিনোদনমূলক চ্যানেল যেটি দর্শকদের বিনোদনের পাশাপাশি মিশ্রিত কথাসাহিত্য সাথে বাংলা চলচ্চিত্রের সেরা হিসেবে পরিচিত। খুব অল্প সময়ের ভিতরে চ্যানেলটি ৬২,১২% পর্যন্ত কেবল ও স্যাটেলাইট অনুপ্রবেশের মাধ্যমে বিস্তারলাভ করতে পেরেছে এবং বর্তমানে ভারতের পশ্চিমবঙ্গে ৪.৯১ মিলিয়ন বাড়িতে এটি দেখা হয়। চ্যানেলটির উল্লেখযোগ্য অনুষ্ঠানের ভিতরে যেমন: আদালত, আহট, কোনটা সত্যি কোনটা দুর্ঘটনা, ক্রাইম প্যাট্রোল দস্তক , সিআইডি কলকাতা ব্যুরো ইত্যাদি অনুষ্ঠানগুলির পাশাপাশি ১০০০ সমসাময়িক এবং ক্লাসিক ছায়াছবির শিরোনামে একটি লাইব্রেরি রয়েছে। সনি আট শুধুমাত্র বাংলার সবচেয়ে উত্তেজনাপূর্ণ কথাসাহিত্য সিরিজ রয়েছে তা নয় এটি ভারতে সবচেয়ে বড় বাংলা ছায়াছবি সংগ্রহশালাও বটে।


title: কার্টুন নেটওয়ার্ক (ভারত)

text: কার্টুন নেটওয়ার্ক একটি টেলিভিশন চ্যানেল সহজলভ্য ডিস টিভি, স্টার ইন্ডিয়া টাটা স্কাই,এয়ারটেল ডিজিটাল এবং আরো গুরুত্বপূর্ণ নেটওয়ার্কে। সম্প্রচারে টুর্নার ব্রডকাস্টিং সিস্টেম (এটি টাইম আরনার এর একটি অংশ) বিশেষ ভাবে দক্ষিণ এশিয়ার সম্প্রচারের জন্য।এটি চারটি ভাষায় সম্প্রচার করা হয় হিন্দি, ইংরেজি, তামিল, তেলেগু ভাষায়। এটি আসল কার্টুন নেটওয়ার্ক আমেরিকার একটি শাখা। এবং ১লা মে ১৯৯৫ সালে সম্প্রচার শুরু করা হয় এবং ভারতের শিশুদের জন্য সর্বপ্রথম একটি চ্যানেল।


title: কার্টুন নেটওয়ার্ক (ভারত)

text: এপ্রিল ১,২০১৬, কাতার এর একটি সংস্থা বিলএন মিডিয়া গ্রুপ এর সহায়তায় টুর্নার ব্রডকাস্টিং সিস্টেম ইউরোপ কার্টুন নেটওয়ার্ক হিন্দি শুরু করল। কার্টুন নেটওয়ার্ক হিন্দি ভারতের একটি জনপ্রিয় টিভি চ্যানেল।এটি ভারত ছাড়াও বিভিন্ন দেশে সম্প্রচারিত হয় এবং স্থানীয় কার্টুন নেটওয়ার্কের সঙ্গে এর কোন সম্পর্ক নেই।নামের কারেনে এটি শুধুমাত্র হিন্দিতে সহজলভ্য যেটি কার্টুন নেটওয়ার্ক আরবিতে রয়েছে।


title: স্কাই নিউজ

text:
স্কাই নিউজ হল ব্রিটেন ভিত্তিক একটি ২৪ ঘন্টার সম্প্রচারিত মাল্টি মিডিয়া সংবাদভিত্তিক চ্যানেল। এটি অনলাইন, টেলিভিশনে বিরামহীন চলমান সংবাদ প্রদান করে, এবং একটি মোবাইল ডিভাইস পরিসীমা - ভাল হিসাবে ইউ কে বাণিজ্যিক বেতার কেন্দ্র থেকে জাতীয় এবং আন্তর্জাতিক রেডিও সংবাদ একটি পরিষেবা প্রদান হিসাবে.
এটি টেলিভিশনে বিরামহীন চলমান সংবাদ প্রদান করে, অনলাইন এবং একটি মোবাইল ডিভাইস পরিসীমা - এছাড়াও ইউকে বাণিজ্যিক বেতার কেন্দ্র থেকে জাতীয় এবং আন্তর্জাতিক রেডিও সংবাদ একটি পরিষেবা দিয়ে থাকে। খবরের এই চ্যানেলটি সর্বশেষ ব্রেকিং নিউজ সহ ঘূর্ণায়মান খবরেরর উপর বেশি জোর দিয়ে থাকে। ১৯৮৯ সালে ২৪ ঘন্টার টেলিভিশন নিউজ চ্যানেল হিসেবে চালু হওয়ার পর থেকে স্কাই নিউজ তার ওয়েবসাইট এবং মোবাইল অ্যাপ্লিকেশনের মাধ্যমে ডিজিটাল ভার্সনে সেবা প্রদান করে থাকে। পাশাপাশি মার্কিন যুক্তরাষ্ট্র এবং সারা বিশ্বের খবর পরিষেবার জন্য একটি বিশেষ কন্টেন্ট প্রদানকারী হিসেবে মর্যাদা লাভ করেছে।


title: সনিক নিকেলোদিয়ন

text: সনিক নিকেলোদিয়ন () একটি ভারতীয় টেলিভিশন চ্যানেল। চ্যানেলটি ২০১১ সালের ডিসেম্বর মাসে ভারতীয় নায়ক অক্ষয় কুমারকে ব্র্যান্ড অ্যাম্বাসেডর হিসেবে সাথে নিয়ে ভারতে যাত্রা শুরু করে। এটি মূলত দশ থেকে সতেরো বছরের শিশুদের জন্য অনুষ্ঠানমালা সম্প্রচার করে| চ্যানেলটি মূলত নবীন কিশোরদের উপযোগী অ্যাডভেঞ্চার বা রোমাঞ্চকর প্রোগ্রাম সম্প্রচার করে। তিনটি ভাষায় প্রাপ্ত (ইংরেজি, হিন্দি ও তামিল) এই চ্যানেলটি সম্প্রতি ২০১৩ সালে তাদের ২য় প্রতিষ্ঠাবার্ষিকী পালন করে।


title: তারাক মেহতা কা উল্টা চশমা

text:
তারাক মেহতা কা উল্টা চশমা ভারতের জনপ্রিয় কমিডি টেলিভিশন ধারাবাহিক। যেটি সাব টিভি সোম থেকে শুক্র ভারত সময় অনুযায়ী রাত বাংলাদেশ সময় মিনিটে প্রচার করা হয়। এর জনপ্রিয়তা প্রচুর। এটি হাসির সাথে শিক্ষা দিয়ে থাকে। এটি গোকুলধাম নামক একটি সোসাইটি নিয়ে একটি গল্প। যেখান সব রকমের মানুষ পরিবারের মতো বাস করে।গোকুলধাম পাউডার গলি,গোরেগাঁও,মুম্বাই এর একটি আবাসিক সোসাইটি।সোসাইটির ৪ টি উইং আছে:এ উইং,বি উইং, সি উইং,ডি উইং।যদিও সোসাইটিতে ৫০টি ফ্ল্যাট আছে কিন্তু ধারাবাহিকে শুধুমাত্র ৮টি পরিবারে ঘটনাক্রম দেখায়:
এছাড়াও আরো কিছু চরিত্র আছে।যেমন:জেঠালালের স্ত্রী দায়ার ভাই সুন্দরলাল,সোসাইটির বাইরের একটি দোকান মালিক আবদুল,জেঠালালের দোকানের কর্মচারী নটওয়ারলাল প্রভাশঙ্কর উদাইওয়ালা(নাট্টু কাকা) ও বাঘেশ্বর প্রভাশঙ্কর উদাইওয়ালা(বাঘা),বাঘার বাগদত্তা বাউরি ধন্দুলাল কানপুরিয়া,স্থানীয় থানার ইন্সপেক্টর চালু পান্ডে এবং আরো কিছু ছোট ছোট চরিত্র।


title: ইনডিপেনডেন্ট টেলিভিশন

text: ইন্ডিপেন্ডেন্ট টেলিভিশন একটি উপগ্রহ-ভিত্তিক বাংলা ভাষার টেলিভিশন চ্যানেল। এটির স্টুডিও ঢাকার তেজগাঁয়ে। এটি একটি সংবাদভিত্তিক চ্যানেল। মার্চ, ২০১০ সালে বাংলাদেশ সরকারের কাছ থেকে সম্প্রচারের জন্য আনুষ্ঠানিকভাবে লাইসেন্স পায়।


title: নেদারল্যান্ডস

text: "নেদারল্যান্ডস" কথাটির আক্ষরিক অর্থ হল "নিম্নভূমি"। এ নামকরণটি যথার্থ, কারণ দেশটির মাত্র ৫০% ভূখণ্ড সমুদ্রসমতলের ১ মিটারের বেশি উচ্চতায় অবস্থিত। দেশটির বেশির ভাগ ভূখণ্ডই সমুদ্রসমতলের নিচে অবস্থিত, যা ভূমি পুনর্দখল প্রক্রিয়ার মাধ্যমে সৃষ্টি করা হয়েছে। দেশটির বর্তমান আয়তনের প্রায় ১৭% সাগর ও হ্রদ থেকে পুনর্দখল করা হয়েছে, এই অঞ্চলগুলিকে স্থানীয় ওলন্দাজ ভাষায় পোল্ডার বলা হয়। নেদারল্যান্ডসের দক্ষিণ ও পূর্ব অঞ্চলগুলির বেশিরভাগই সমতল ভূমি নিয়ে গঠিত যেগুলিতে খুব স্বল্পসংখ্যক উঁচু পাহাড় পাওয়া যায়। দেশের উত্তর ও পশ্চিমভাগ নিম্নভূমি, যা মূলত রাইন, মোজ ও শেল্ডে নদী তিনটির সম্মিলিত ব-দ্বীপ। জুইডারজে-তে পোল্ডার আছে। উপকূলীয় এলাকাগুলি সম্পূর্ণ সাগরের নিচে এবং এগুলিকে চর ও কৃত্রিম সমুদ্রবাঁধের মাধ্যমে সুরক্ষিত করা হয়েছে।


title: নেদারল্যান্ডস

text: নেদারল্যান্ডসে একটি মিশ্র অর্থনীতি, নিয়ন্ত্রিত বাজার ব্যবস্থার অর্থনীতি বিদ্যমান, যার সিংহভাগ আর্থিক সেবা, হালকা ও ভারী শিল্প এবং বাণিজ্যের উপর ভিত্তি করে গঠিত। দেশটির মুদ্রা ইউরো। অর্থনৈতিক স্বাধীনতার সূচক অনুসারে দেশটি ১৭৭টি দেশের মধ্যে ১৭তম স্থান অধিকার করেছে। আন্তর্জাতিক মুদ্রা তহবিলের হিসাব অনুযায়ী এটি বিশ্বের ১৩তম সর্বোচ্চ মাথাপিছু স্থুল আভ্যন্তরীণ উৎপাদনধারী (ক্রয়ক্ষমতা সাম্যের বিচারে) দেশ। ২০১৭ সালে জাতিসংঘের বিশ্ব সুখ প্রতিবেদনে দেশটির বিশ্বের ৬ষ্ঠ সর্বোচ্চ সুখী দেশের মর্যাদা দেওয়া হয়, যা দেশটির জীবনযাত্রার উচ্চমানের প্রতিফলন। ২০১৮ সালের ওইসিডি প্রকাশিত উন্নততর জীবন সূচক অনুযায়ী নেদারল্যান্ডস কাজ-জীবন ভারসাম্যের বিচারে বিশ্বের ১ম স্থান অধিকারী রাষ্ট্র। মার্কিন যুক্তরাষ্ট্রের পরে নেদারল্যান্ডস বিশ্বের ২য় বৃহত্তম কৃষি ও খাদ্যপণ্য রপ্তানিকারক রাষ্ট্র। মাটির উর্বরতা, মৃদ্য জলবায়ু এবং অত্যন্ত উন্নত নিবিড় কৃষিপদ্ধতির কারণে এই সাফল্য সম্ভব হয়েছে। রটারডাম বন্দরটি ইউরোপের বৃহত্তম এবং এশিয়ার বাইরে বিশ্বের বৃহত্তম সমুদ্র বন্দর


title: নেদারল্যান্ডস

text: নেদারল্যান্ডস ( ) উত্তর-পশ্চিম ইউরোপের একটি রাষ্ট্র। দেশটিকে অনেক সময় হল্যান্ড (Holland "হলান্ট্") নামেও ডাকা হয়, যদিও হল্যান্ড মূলত নেদারল্যান্ডসের একটি ঐতিহাসিক অঙ্গরাজ্যের নাম। ক্যারিবীয় নেদারল্যান্ডসের তিনটি দ্বীপকে নিয়ে এটি নেদারল্যান্ডস রাজ্য (Koninkrijk der Nederlanden "কোনিংক্রেইক্ ডের্ নেড্যর্লান্ডেন্") গঠন করেছে।


title: নেদারল্যান্ডস

text: নেদারল্যান্ডস একটি উদার জনকল্যাণমূলক রাষ্ট্র যেখানে সমস্ত নাগরিককে বিনামূল্যে বা অত্যন্ত স্বল্পমূল্যে স্বাস্থ্যসেবা, সরকারী প্রতিষ্ঠানে শিক্ষা এবং পরিবহন অবকাঠামো ব্যবহারের সুবিধাসহ আরও বহু ধরনের সামাজিক সুবিধা দেওয়া হয়েছে। অর্থনৈতিক বৈষম্যের সাথে সামঞ্জস্য বিধান করে গণনা করা মানব উন্নয়ন সূচকের তালিকায় এটি অস্ট্রেলিয়া সাথে যৌথভাবে ৩য় সর্বোচ্চ স্থানে অবস্থান করছে। উদারপন্থী দেশটিতে পতিতাবৃত্তি, গর্ভপাত ও যন্ত্রণাহীন স্বেচ্ছামৃত্যু আইনসম্মত কর্মকাণ্ড। একই সাথে দেশটির ওষুধ ও মাদক নীতিও অনেক উদার। ১৮৭০ সালে দেশটি মৃত্যুদণ্ড বেআইনি ঘোষণা করে এবং ১৯১৭ সালে নারীদের ভোটদানের ক্ষমতা প্রদান করে। ২০০১ সালে বিশ্বের প্রথম রাষ্ট্র হিসেবে এটি সমকামীদের বিবাহ আইনসিদ্ধ করে।


title: নেদারল্যান্ডস

text: ১৮১৫ সাল থেকে নেদারল্যান্ডসে সাংবিধানিক রাজতন্ত্র প্রচলিত। ১৮৪৮ সাল থেকে সংসদীয় গনতন্ত্র চালু রয়েছে। ২০১০ সালে ইকোনমিষ্ট পত্রিকা নেদারল্যান্ডসকে দশম শক্তিশালী গনতান্ত্রিক দেশ হিসেবে ঘোষনা করে। নেদারল্যান্ড্‌সের রাজনীতি একটি সংসদীয় প্রতিনিধিত্বমূলক গণতান্ত্রিক ব্যবস্থা, একটি সাংবিধানিক রাজতন্ত্র এবং একটি বিকেন্দ্রীকৃত ঐক্যমূলক রাষ্ট্রব্যবস্থার কাঠামোতে পরিচালিত হয়। নেদারল্যান্ডসকে একটি consociational রাষ্ট্র হিসেবে বর্ণনা করা যায়। ওলন্দাজ রাজনীতি ও প্রশাসনিক ব্যবস্থা গুরুত্বপূর্ণ সামাজিক ও রাজনৈতিক ইস্যুসমূহের উপর ব্যাপক ঐকমত্যে পৌঁছানোর প্রচেষ্টাকে কেন্দ্র করে আবর্তিত হয়।


title: হেগ

text: নেদারল্যান্ডসের রাজধানী না হওয়া স্বত্ত্বেও ডেন হাগে সরকারের সংসদ সদস্যগণ একত্রিত হন। ডাচ সংবিধান মোতাবেক আমস্টারডাম নেদারল্যান্ডসের রাজধানী হিসেবে স্বীকৃত। আর্স্তে কামের (প্রথম চেম্বার) বা সিনাট এবং টুইড কামের (দ্বিতীয় চেম্বার) এখানে বসে। এগুলো অন্যান্য দেশের উচ্চ কক্ষ ও নিম্নকক্ষের সমমান। ডাচ রাণী বিয়েট্রিক্স এ নগরেই অবস্থান করে কার্যাবলী সম্পাদন করেন। বিদেশের সকল দূতাবাস, সরকারী মন্ত্রণালয়, হজ রাড ডার নেদারল্যান্ডেন (সুপ্রিম কোর্ট) ও অন্যান্য গুরুত্বপূর্ণ সংস্থার কার্যালয় এখানেই অবস্থিত। ইউরোপীয় ইউনিয়নের সদস্য রাষ্ট্রের মধ্যকার সীমান্ত সংরক্ষণ নীতিতে নিয়োজিত ইউরোপোলের সদর দফতর হেগে।


title: নেদারল্যান্ডস

text: নেদারল্যান্ডস একটি সাংবিধানিক রাজতন্ত্র। এর আইনসভাটি একটি দুই কক্ষবিশিষ্ট সংসদীয় ব্যবস্থা। ১৮৪৮ সাল থেকে নেদারল্যান্ডসে সংসদীয় গণতন্ত্র বিদ্যমান; এটি বিশ্বের ৩য় প্রাচীনতম সংসদীয় সরকারব্যবস্থা। নেদারল্যান্ডসের রাজা রাষ্ট্রপ্রধান এবং প্রধানমন্ত্রী সরকার প্রধান। হেগ শহরে নেদারল্যান্ডসের দ্বিকাক্ষিক আইনসভা, মন্ত্রীসভা ও সর্বোচ্চ আদালত অবস্থিত।


title: নেদারল্যান্ডস এন্টিলস

text: নেদারল্যান্ডস এন্টিলস (ওলন্দাজ: "Nederlandse Antillen" ; Papiamentu: "Antia Hulandes")   নেদারল্যান্ডস রাজ্যের একটি সাংবিধানিক রাষ্ট্র ছিল। রাষ্ট্রটি ক্যারিবিয়ান সাগরের কিছু দ্বীপপুঞ্জ অঞ্চল নিয়ে গঠিত ছিল। দ্বীপপুঞ্জটি ডাচ এন্টিলস নামেও পরিচিত ছিল। নেদারল্যান্ডস এন্টিলস গঠিত হয় ১৯৫৪ সালে ডাচ উপনিবেশ কিউরাসাও এবং অধীনস্ত এলাকা থেকে স্বায়ত্তশাসন প্রদানের জন্য এবং ২০১০ সালে বিলুপ্ত করা হয়।


title: নেদারল্যান্ডস জাতীয় ফুটবল দল

text: নেদারল্যান্ডস জাতীয় ফুটবল দল হচ্ছে আন্তর্জাতিক ফুটবলে নেদারল্যান্ডসের প্রতিনিধি। এটি নিয়ন্ত্রণ করে রয়্যাল নেদার‌ল্যান্ডস ফুটবল অ্যাসোসিয়েশন। ()। দলটি ১৯৮৮ সালে উয়েফা ইউরো ফুটবল চ্যাম্পিয়নশিপ জয়লাভ করেছে। বিশ্বকাপে তাদের সবচেয়ে বড় সাফল্য ১৯৭৪ ও ১৯৭৮ সালে দ্বিতীয় স্থান অধিকার। কিন্তু দুইবারই তারা স্বাগতিক দেশ যথাক্রমে পশ্চিম জার্মানি ও আর্জেন্টিনার কাছে পরাজিত হয়। ১৯৭০-এর দশকে দলটি তাদের সাফল্যের শীর্ষে অবস্থান করছিলো। সেসময় টোটাল ফুটবল খেলা দলটি সুন্দর পাসিংয়ের জন্য ডাকনাম হয় "ক্লকওয়ার্ক অরেঞ্জ" ()। ফিফা র‌্যাংকিংয়ে দলটির বর্তমান অবস্থান চতুর্থ, এবং বিশ্ব এলো রেটিংয়ে এই অবস্থান তৃতীয়।


title: নেদারল্যান্ডস জাতীয় ক্রিকেট দল

text: ডাচ ক্রিকেট দল () নেদারল্যান্ডসের জাতীয় ক্রিকেট দলের প্রতিনিধিত্ব করছে। ‘কনিঙ্কলিকে নেদারল্যান্ডসে ক্রিকেট বন্ড’ বা রয়্যাল ডাচ ক্রিকেট অ্যাসোসিয়েশন কর্তৃক দলটি পরিচালিত হচ্ছে। এ সংস্থাটি নেদারল্যান্ডসের কেন্দ্রস্থলে অবস্থিত নিউইজিন শহরে অবস্থিত যা ওয়েস্ট ইন্ডিজ, অস্ট্রেলিয়া এবং নিউজিল্যান্ডের অনেক সুপরিচিত ক্রিকেট ক্লাবের চেয়েও অনেক পুরনো।


title: মনতোষ রায়

text:
ভারতে ফিরে আসার পর তিনি বিভিন্ন ফিজিক্যাল কালচার ক্লাবে প্রশিক্ষক হিসাবে কাজ করেন। এমনকি বিভিন্ন প্রখ্যাত ব্যক্তিত্বদের যোগা এবং ফিটনেস বিষয়েও প্রশিক্ষণ দিতেন। ১৯৫৮সালে তিনি ইন্ডিয়ান বডি বিল্ডিং ফেডারেশন এবং এশিয়ান বডি বিল্ডিং ফেডারেশন প্রতিষ্ঠার সঙ্গে যুক্ত ছিলেন। তিনি কলকাতা বিশ্ববিদ্যালয় এবং ল কলেজে শিক্ষকতাও করেছিলেন। বিভিন্ন সাময়িক পত্র পত্রিকায় স্বাস্থ্য সংক্রান্ত প্রবন্ধ লেখালেখি করতেন। যোগার উপর তিনি কিছু বইও লিখেছিলেন। এমনকি দূরদর্শনেও ওনার যোগার উপরে অনুষ্ঠানের সম্প্রচার হয়েছিল। কলকাতার বিভিন্ন স্থানে তিনি যোগকেন্দ্রও গড়ে তুলেছিলেন।
১৯৯৮ সালে কলকাতায় মনতোষ রায় ওনার বাড়ির কাছেই একটি মাল্টিজিম স্থাপন করেন কিন্তু এইরকম একজন কর্মঠ মানুষের জীবনের পরবর্তী দিনগুলি শয্যাশায়ী হয়ে কাটাতে হয়। অবশেষে ২০০৫ সালে হৃদরোগে আক্রান্ত হয়ে শেষ নিঃশ্বাস ত্যাগ করেন।
মনতোষ রায়ের মৃত্যুর পর তাঁর প্রতিষ্ঠিত মাল্টিজিমটি তাঁর সুযোগ্য পুত্র মলয় রায় পরিচালনা করেন। মলয় রায় নিজেই আটবার মিস্টার ইন্ডিয়া খেতাব জয়ী এবং অর্জুন পুরস্কারপ্রাপ্ত ব্যক্তিত্ব। তাঁর মৃত্যুর পর ক্রীড়ামন্ত্রী এবং পি. ডব্লু . ডি . মন্ত্রী ওনাদের বাড়ি পরিদর্শনে গিয়ে ব্যারাকপুর ট্রাঙ্ক রোড ওনার নামে নামাঙ্কিত করার প্রতিশ্রুতি দিয়েছিলেন।


title: মোরগাঁও গণেশ মন্দির

text:
সিন্ধু ছিল মিথিলার রাজা চক্রপাণি ও তার স্ত্রী উগ্রার ছেলে। উগ্রা সৌরমন্ত্রের শক্তিতে গর্ভবতী হন কিন্তু ভ্রুণ থেকে বিকিরিত অত্যধিক তাপ সহ্য করতে না পেরে তাকে সমুদ্রে ফেলে দেন। শীঘ্রই, পরিত্যাক্ত ভ্রুণ থেকে একটি পুত্র সন্তানের জন্ম হয় এবং সমুদ্র তাকে তার শোকার্ত বাবার কাছে ফিরিয়ে দেয়, যিনি তার নাম রাখেন সিন্ধু-অর্থাৎ সমুদ্র।
পার্বতী লেনয়াড্রিতে (আরেকটি অষ্টবিনায়ক অঞ্চল, যেখানে পার্বতীর পুত্র হিসাবে গণেশের পূজা করা হয়) বার বছর "সমগ্র মহাবিশ্বের ধারক" গণেশের কঠোর ধ্যানে মগ্ন হন। তাঁর প্রায়শ্চিত্তে সন্তুষ্ট হয়ে, গণেশ তাঁকে বরদান করেন যে তিনি তার পুত্র হিসাবে জন্ম নিবেন। যথাসময়ে লেনয়াড্রিতে পার্বতীর গর্ভে গণেশের জন্ম হয় এবং শিব তার নাম রাখেন গণেশ। একদা ছোট্ট গণেশ একটি আমগাছ থেকে একটি ডিম পেড়ে আনেন,যা থেকে একটি ময়ূর বের হয়। গণেশ ময়ূরটিতে চড়েন এবং ময়ুরেশ্বর নামধারণ করেন।


title: মাদ্রী

text:
মহাভারতের হস্তিনাপুরের সূর্যবংশীয় রাজা পাণ্ডুর দ্বিতীয়া স্ত্রী মাদ্রী ছিলেন মদ্র দেশের রাজকন্যা। তাঁর পিতার উত্তরাধিকারী হিসাবে ভ্রাতা শল্য (মহাভারত) মদ্ররাজ হয়েছিলেন। সপত্নী কুন্তীর কাছ থেকে দুর্বাসাপ্রদত্ত পুত্রেষ্টিমন্ত্র অল্পসময়ের জন্য চেয়ে নিয়ে তিনি অশ্বিনীকুমারদ্বয়কে পুত্রদান নিমিত্ত আবাহন করেন। তাঁদের ঔরসে মাদ্রীর গর্ভে দুই পুত্র (কনিষ্ঠ পাণ্ডব) নকুল ও সহদেবের জন্ম হয়।
নকুল ও সহদেবের জন্মের পর পাণ্ডু একদা বনে মাদ্রীকে দেখে কামার্ত হন ও তার গর্ভে নিজ পুত্র উৎপন্ন করতে তার সাথে যৌনসঙ্গম করেন। এই সঙ্গমের ফলে মাদ্রী গর্ভবতী হলেও পান্ডুর মৃত্যু হয়। এই দুঃখে মাদ্রী নকুল ও সহদেবকে কুন্তীর কাছে রেখে সগর্ভ পাণ্ডুর চিতায় আরোহন করে মৃত্যুবরণ করেন।


title: মনতোষ রায়

text:
মনতোষ রায় (১৯১৭-২০০৫) ১৯৫১ সালে গ্রুপ ৩ অ্যামেচার বিভাগে মিস্টার ইউনিভার্স খেতাব বিজয়ী প্রথম এশীয় তথা বঙ্গসন্তান মনতোষ রায় একজন প্রখ্যাত ভারতীয় বডিবিল্ডার ছিলেন।
ঢাকা জেলার অন্তর্গত মেঘনা নদীর তীরের একটি বর্ধিষ্ণু গ্রাম গজরিয়াতে ১৯১৭ সালের ২১ শে অক্টোবর জন্মগ্রহণ করেন। শৈশবে তাঁকে দারিদ্র্যের সাথে লড়াই করতে হয়েছিল। তিনি একটি ইংরেজি মাধ্যম স্কুলে পড়াশোনা করতেন। মাত্র বারো বছর বয়স থেকে তিনি শরীরচর্চা করতে শুরু করেছিলেন এবং বিষ্ণুচরণ ঘোষকে তিনি তাঁর গুরু বলে মেনেছিলেন। মনতোষ রায় সর্বদা বিষ্ণুচরণ ঘোষের ছবি সামনে রেখে শরীর চর্চা করতেন এবং এমতাবস্থায় একদিন মনতোষ বাবু ওনার চক্ষুগোচরে আসলে উনি ওনাকে ওনার শিষ্য বলে মেনে নেন।
১৯৩৯ সালে তিনি প্রথম বডি বিল্ডিং প্রতিযোগিতায় প্রতিদ্বন্ধীতা করেন কিন্তু সেখানে তিনি সাফল্যলাভ করতে পারেননি। তাই এরপর তিনি আরও কঠোর অনুশীলনের জন্য দৃঢ়সঙ্কল্প করেন। এরপর ১৯৩৯এ ইস্ট ইন্ডিয়ান বডিবিল্ডিং চ্যাম্পিয়নশিপ এবং ১৯৪৭ সালে অল ইন্ডিয়া বডিবিল্ডিং চ্যাম্পিয়নশিপ বিজেতা হন।


title: মন্দোদরী

text: মন্দোদরী ছিলেন অসুররাজ ময়াসুর ও অপ্সরা হেমার কন্যা। মন্দোদরীর তিন পুত্র ছিল: মেঘনাদ (ইন্দ্রজিৎ), অতিকায় ও অক্ষয়কুমার। রামায়ণের কোনো কোনো সংস্করণ অনুযায়ী, মন্দোদরী রামের পত্নী সীতারও গর্ভধারিণী মা। উল্লেখ্য, সীতাকেই তাঁর স্বামী রাবণ অন্যায়ভাবে চুরি করে এনেছিলেন। স্বামীর দোষ সত্ত্বেও মন্দোদরী তাঁকে ভালবাসতেন এবং তাঁকে সত্যপথে চলার উপদেশ দিতেন। মন্দোদরী বারবার সীতাকে রামের কাছে ফিরিয়ে দেওয়ার জন্য রাবণকে পরামর্শ দিয়েছিলেন। কিন্তু রাবণ তাঁর কথায় কর্ণপাত করেননি। রামায়ণে রাবণের প্রতি মন্দোদরীর ভালবাসা ও আনুগত্যের প্রশংসা করা হয়েছে।


title: মমতা বন্দ্যোপাধ্যায়

text: ২০০৫ সালের ২০ অক্টোবর পশ্চিমবঙ্গের বুদ্ধদেব ভট্টাচার্য সরকারের শিল্পনীতির বিরোধিতা করেন মমতা। ইন্দোনেশিয়া-ভিত্তিক সালিম গোষ্ঠীর মালিক বেনি সান্তোসো পশ্চিমবঙ্গে বিনিয়োগ করতে এলে সরকার তাঁকে হাওড়ার একটি কৃষিজমি কারখানা স্থাপনের উদ্দেশ্যে প্রদান করে। এর পরই রাজ্যে বিক্ষোভ পুঞ্জীভূত হয়। প্রবল বর্ষণের মধ্যেই সান্তোসোর আগমনের প্রতিবাদ জানাতে মমতা ও তাঁর সমর্থকেরা তাজ হোটেলের সামনে জড়ো হন। পুলিশ তাঁদের হটিয়ে দিলে তাঁরা পরে সান্তোসোর কনভয় ধাওয়াও করেন। উল্লেখ্য, কালো পতাকা প্রদর্শনের কর্মসূচি এড়াবার জন্য সরকার সান্তোসোদের কর্মসূচি তিন ঘণ্টা এগিয়ে এনেছিল।


title: মধুপুর সত্র

text: শঙ্করদেবের প্রধান শিষ্য ছিলেন মাধবদেব। শ্রীমন্ত শঙ্করদেবের মৃত্যুর পর মাধবদেব গুরুভার পেয়ে ১৫৬৮ সালে ধর্মাচার্য্য হিসাবে পাটবাউসী,গণককুছি,বরপেটা ও সুন্দরীদিয়া সত্র থেকে ধর্ম প্রচার করেন। মহারাজ নরনারায়ণের মৃত্যুর পর পুত্র লক্ষ্মীনারায়ণ রাজ্যের রাজা হন; তাঁর রাজত্বকালে ১৫৯৬ খ্রীষ্টাব্দে ভাদ্র মাসের কৃষ্ণা পঞ্চমী তিথিতে ভেলা সত্রে মহাপুরুষ মাধবদেব বৈকুণ্ঠগামী হন। এরপর ক্রমে অচ্যুৎ গুরু, শ্রীরাম আতা, বিষ্ণু আতা আদি সত্রের অধিকার হন। বিষ্ণু আতার মৃত্যুর পর কিছুদিন সত্র চালানোর ভার ‘সমূহ’র ওপরে পড়ে। সমূহ হল এই অঞ্চলের সত্রশাল,মাধবপুর, বৈকুণ্ঠপুর ইত্যাদি গ্রামসমূহের ভক্তবৃন্দ। পরে বুঢ়ীর-পো গোবিন্দ আতৈ ভেলা সত্রের অধিকার হন। এই সময় ভেলা সত্র তোর্সা নদীর করাল গ্রাসে পড়ে। তখন কোচবিহারের রাজা ছিলেন বীর নারায়ণ। ভেলা সত্রের দুর্গতির কথা রাজাকে জানানো হলে রাজা পিতা লক্ষ্মীনারায়ণের কথা স্মরণ করে সেই মাটি সহ সত্রের সমস্ত বস্ত্ত নৌকায় নিয়ে এসে গুরুগৃহ, কীর্ত্তনঘর, হাটী নির্মাণ করে মধুপুরে পুনঃ সত্র স্থাপন করেন এবং তখন থেকে দুটি সত্রের একত্রে নাম হয় "ভেলা মধুপুর সত্র"। বুঢ়ীর-পো গোবিন্দ আতৈ শ্রীশ্রীভেলা মধুপুর সত্রের প্রথম অধিকার হয়ে ছয়-কুড়ি ভক্ত সমন্বয়ে সত্রে অক্ষয় প্রদীপ প্রজ্জ্বলিত করে নাম-কীর্ত্তন করতে থাকেন।


title: প্রমথনাথ মিত্র

text:
প্রমথনাথ মিত্র (জন্ম: ৩০ অক্টোবর ১৮৫৩ - মৃত্যূ: ২৩ সেপ্টেম্বর ১৯১০) ভারতে বিপ্লবী প্রতিষ্ঠান সংগঠনের গুরুত্বপূর্ণ ব্যক্তি ছিলেন। তিনি ব্যারিস্টার পি মিত্র নামেই অধিক পরিচিত ছিলেন।
প্রমথনাথ মিত্র বর্তমান ভারতের পশ্চিমবঙ্গের উত্তর ২৪ পরগণা জেলার নৈহাটিতে জন্মগ্রহণ করেন। তাঁর পিতার নাম বিপ্রদাস। ১৮৭৫ খ্রিস্টাব্দে প্রমথনাথ ইংল্যান্ড থেকে ব্যারিস্টার হয়ে দেশে ফেরেন।
ইংল্যান্ডে পড়াশোনা করবার সময়ে তিনি আয়ারল্যান্ড এবং রাশিয়ার বিপ্লবীদের কথা জানতে পারেন এবং দেশে ফিরে বিপ্লবী দল গঠনের সংকল্প করেন। বিংশ শতকের প্রথম দিকে যে সব গুপ্ত সমিতি দেশে প্রতিষ্ঠিত হয়েছিল তিনি তাদের মধ্যে সংযোগ রক্ষা করতেন। ২৪ মার্চ ১৯০২ খ্রিস্টাব্দে তিনি সতীশচন্দ্র বসু দ্বারা প্রতিষ্ঠিত ভারত অনুশীলন সমিতির অধিকর্তা নির্বাচিত হন। পরে এই সমিতির নাম বদল করে শুধু অনুশীলন সমিতি রাখা হয়। প্রমথনাথ এই সমিতির আর্থিক দায়িত্ব নিয়েছিলেন। তিনি অনুশীলন সমিতির ঢাকা শাখারও ডিরেক্টর নির্বাচিত হয়েছিলেন। ঢাকা অনুশীলন সমিতির পুলিনবিহারী দাস তাঁরই প্রচেষ্টায় বিপ্লবী হয়েছিলেন।


title: ভক্তামর স্তোত্র

text: মনতুঙ্গের কিংবদন্তিটি ভোজ নামে এক রাজার সঙ্গে যুক্ত। যদিও মনতুঙ্গ সম্ভবত ধরার রাজা ভোজের কয়েক শতাব্দী আগের ব্যক্তিত্ব ছিলেন। কোনও কোনও গবেষক তাঁকে কিংবদন্তি রাজা বিক্রমাদিত্যের রাজসভার নবরত্নের অন্যতম ক্ষপণক হিসেবে চিহ্নিত করেছেন। তিনি এবং সংগীত তত্ত্বমূলক "বহদ্দেশী" গ্রন্থের রচয়িতা সংস্কৃত কবি মাতঙ্গ সম্ভবত একই ব্যক্তি ছিলেন। ভক্তামর স্তোত্র গুপ্ত বা গুপ্তোত্তর যুগে কোনও এক সময়ে রচিত হয়। সেই ক্ষেত্রে মনতুঙ্গ কালিদাস ও বরাহমিহিরের সমসাময়িক ছিলেন। ভোপাল ও ধরার নিকটবর্তী অনেক স্থান প্রথানুসারে মনতুঙ্গের সঙ্গে যুক্ত।


title: রামায়ণ

text: দশরথ ছিলেন কোশল রাজ্যের রাজা, তাঁর রাজধানী ছিল অযোধ্যা নগরীতে। তাঁর তিন মহিষী: কৌশল্যা, কৈকেয়ী ও সুমিত্রা। দীর্ঘদিন অপুত্রক অবস্থায় থাকার কারণে পুত্রকামনায় রাজা দশরথ পুত্র-কামেষ্টী বা পুত্রেষ্টী যজ্ঞের আয়োজন করেন। এরপরই কৌশল্যার গর্ভে রাম, কৈকেয়ীর গর্ভে ভরত এবং সুমিত্রার গর্ভে লক্ষ্মণ ও শত্রুঘ্ন নামে দুই যমজ পুত্রের জন্ম হয়। এই চারজনই ছিলেন বিষ্ণুর অংশসম্ভূত। রাবণ নামে এক অত্যাচারী রাক্ষসরাজাকে বধ করবার উদ্দেশ্যে বিষ্ণু মানবের রূপ ধারণ করে অবতার গ্রহণ করেন। উল্লেখ্য, ব্রহ্মার বরে এই রাবণ একমাত্র কোনো পরাক্রমী নশ্বর মানবের হাতেই বধ্য ছিলেন। চার রাজকুমার শস্ত্রবিদ্যা ও শাস্ত্রে বিশেষ পারদর্শিতা অর্জন করেন। একদা ঋষি বিশ্বামিত্র দশরথের সভায় উপস্থিত হয়ে তাঁর আশ্রমে উপদ্রব সৃষ্টিকারী রাক্ষসদের ধ্বংস করতে রাজার সহায়তা প্রার্থনা করেন। তিনি এই কাজের জন্য ষোড়শ-বর্ষীয় রামকে নির্বাচন করেন। রামের সঙ্গে যান তাঁর ছায়াসঙ্গী লক্ষ্মণ। রাম ও লক্ষ্মণকে বিশ্বামিত্র বিশেষ শস্ত্রশিক্ষা ও নানান অলৌকিক অস্ত্রশস্ত্র প্রদান করেন। নবলব্ধ শিক্ষা ও অস্ত্রে বলীয়ান হয়ে রাম ও লক্ষ্মণ ঋষির আশ্রমে উপদ্রব সৃষ্টিকারী সকল রাক্ষসকে হত্যা করেন।


title: খাদ্য

text:
উপাদান :
কার্বন, হাইড্রোজেন এবং অক্সিজেন—এই তিনটি উপাদান নিয়ে শর্করা বা কার্বোহাইড্রেট গঠিত। শর্করায় হাইড্রোজেন ও অক্সিজেন ২:১ অনুপাতে থাকে। শর্করার আণবিক সংকেত '; যেমন গ্লুকোজ ', সুক্রোজ ইত্যাদি।
উৎস :
ধান বা চাল, গম, ভূট্টা, বাজরা, আলু, ওল, কচু, বীট, গাজর ইত্যাদিতে স্বেতসার বা স্টার্চ; খেজুর, আঙ্গুর, আপেল ইত্যাদিতে দ্রাক্ষাশর্করা বা গ্লুকোজ; শাক-সবজি, বেল, তরমুজ, থোড় ইত্যাদিতে সেলুলোজ; আম, কলা, কমলালেবু প্রর্ভতি পাকা ফলে ফলশর্করা বা ফুক্টোজ; চিনি, গুড়, মিছরী ইত্যাদিতে ইক্ষুশর্করা বা সুক্রোজ; দুধে দুগ্ধ শর্করা বা ল্যাক্টোজ এবং পাঁঠার যকৃৎ ও পেশীতে গ্লাইকোজেন বা প্রাণীজ শ্বেতসার পাওয়া যায়।
শ্রেণীবিভাগ :
কার্বোহাইড্রেটের প্রত্যেক অণুতে সরল শর্করার এক বা একাধিক এককের উপস্থিতি অনুসারে কার্বোহাইড্রেটকে তিন ভাগে ভাগ করা হয়ছে। যথা :


title: কলাই রুটি

text: মাষকলাইয়ে থাকে প্রোটিন, কার্বোহাইড্রেট, মিনারেল (জিঙ্ক, ফসফরাস, ক্যালসিয়াম) ও অল্প পরিমাণে ফ্যাট আর চালে কার্বোহাইড্রেট, সামান্য প্রোটিন ও ফ্যাট। তবে কলাইয়ের চেয়ে চালে ফ্যাটের পরিমাণ বেশি। চালের এবং মাষকলাইয়ের ময়দার সংমিশ্রণে তৈরি হয় কালাই রুটি। এই রুটিতে যে পরিমাণ মিনারেল থাকে তা শরীরের জন্য খুবই উপকারী। বিশেষ করে কার্বোহাইড্রেট শরীরের গঠন মজবুত ও অতিরিক্ত শক্তি জোগায়। মিনারেলগুলো শরীরের বিপাকক্রিয়া সম্পন্ন করে। এছাড়া কালাই রুটিতে প্রোটিনের পরিমাণ বেশি থাকায় তা শরীরের গঠন মজবুত করে। ডায়াবেটিস রোগীদের ভাতের চেয়ে রুটি খাওয়াই বেশি ভালো। সেক্ষেত্রে কলাই রুটি তাদের জন্য অধিক উপকারী।


title: ছোলা

text:
প্রোটিন, কার্বোহাইড্রেট ও ফ্যাট ছাড়া ছোলায় আরও আছে বিভিন্ন ভিটামিন ও খনিজ লবণ। প্রতি ১০০ গ্রাম ছোলায় ক্যালসিয়াম
আছে প্রায় ২০০ মিলিগ্রাম, লৌহ ১০ মিলিগ্রাম, ও ভিটামিন এ ১৯০ মাইক্রোগ্রাম। এ ছাড়াও আছে ভিটামিন ব্লি-১, বি-২, ফসফরাস ও ম্যাগনেশিয়াম। এ সবই শরীরের জন্য কাজে লাগে। ছোলায় খাদ্য-আঁশও আছে বেশ। এ আঁশ কোষ্ঠ কাঠিন্যে উপকারী। খাবারের আঁশ হজম হয় না। এভাবেই খাদ্যনালী অতিক্রম করতে থাকে। তাই পায়খানার পরিমাণ বাড়ে এবং পায়খানা নরম থাকে। এতে কোষ্ঠ কাঠিন্য দূর হয়। পায়খানা করা সহজ হয়। নিয়মিত পায়খানা হয়ে যায় বলে ক্ষতিকর জীবাণু খাদ্যনালীতে থাকতে পারে না। ফলে খাদ্যনালীর ক্যান্সার হবার সম্ভাবনা কমে। রক্তের চর্বি কমাতেও সহায়ক খাদ্যের আঁশ। আরও নানান শারীরিক উপকার আছে খাদ্য-আঁশে। দেরীতে হজম হয়, এরূপ একটি খাবার হচ্ছে ছোলা। শরীরে শক্তির যোগান দিতে থাকে দীর্ঘক্ষণ ধরে। প্রতি ১০০ গ্রাম ছোলা থেকে পাওয়া যায় ৩৬০ ক্যালরিরও অধিক শক্তি।


title: অতিস্থূলতার ব্যবস্থাপনা

text: অত্যন্ত কম ক্যালোরির খাদ্য থেকে দৈনিক ২০০—৮০০ক্যালোরি পাওয়া যায়। চর্বি এবং কার্বোহাইড্রেট এই দুই থেকেই ক্যালোরি গ্রহণকে নিয়ন্ত্রণ করে প্রোটিন গ্রহণকে বজায় রাখে। তারা শরীরকে অনাহারে রেখে দেয় এবং গড়ে প্রত্যেক সপ্তাহে গড়ে ১.৫—২.৫কিলোগ্রাম (৩.৩—৫.৫পাউণ্ড) ওজন কমায়। সাধারণভাবে ব্যবহারের জন্য এই খাদ্য সুপারিশ করা হয় না। কারণ এর সঙ্গে অনেক পার্শ্বপ্রতিক্রিয়া জড়িয়ে আছে। যেমন সরু মাংসপেশী হারানো, গাউটের ঝুঁকি বেড়ে যাওয়া এবং ইলেক্ট্রোলাইটের ভারসাম্য কমে যাওয়া। যে সমস্ত মানুষ এই ধরনের খাদ্যভ্যাস করছেন তাদের অবশ্যই খুব ঘনিষ্ঠভাবে চিকিত্‌সকের তত্ত্বাবধানে থাকা উচিত যাতে যে কোনো রকম জটিলতা কমানো যায়।


title: প্রাণরসায়ন

text:
স্বাদের ভিত্তিতে কার্বোহাইড্রেট দুই প্রকার। যথা- ১। সুগার ( এরা মিষ্টি , দানাদার এবং পানিতে দ্রবণীয়, যেমন- গ্লুকোজ, ফ্রুক্টোজ, সুকরোজ ইত্যাদি।) ও ২। নন-সুগার (এরা মিষ্টি নয়, অদানাদার এবং পানিতে অদ্রবণীয়, যেমন-স্টার্চ, সেলুলোজ, গ্লাইকোজেন ইত্যাদি)
গঠন অণুর ভিত্তিতে কার্বোহাইড্রেট তিন প্রকার।
গ্রীক শব্দে মনো অর্থ এক এবং স্যাকারাম অর্থ চিনি। একটি মাত্র কার্বন শৃঙ্খল দিয়ে গঠিত যে সমস্ত কার্বোহাইড্রেটকে আর্দ্র বিশ্লেষণ করা যায় না তারা মনোস্যাকারাইড। ৩ থেকে ১০ কার্বন যুক্ত সরল চিনিগুলোই মনোস্যাকারাইড। যথা-
১।ট্রায়োজঃ তিন কার্বন বিশিষ্ট। যেমন- গ্লিসার‍্যাল্ডিহাইড এবং ডাইহাইড্রক্সি অ্যাসিটোন। উদ্ভিদে এরা ফসফেট এস্টার হিসেবে বিরাজ করে।
২।টেট্রোজঃ চার কার্বন বিশিষ্ট। যেমন- ইরিথ্রোজ। এটি উদ্ভিদে ইরিথ্রোজ-৪ ফসফেট হিসেবে থাকে।
৩।পেন্টোজঃ পাঁচ কার্বন বিশিষ্ট। যেমন- রাইবোজ, ডিঅক্সিরাইবোজ, রাইবুলোজ।
৪।হেক্সোজঃ ছয় কার্বন বিশিষ্ট। গ্লুকোজ, ফ্রুক্টোজ, ম্যানোজ, গ্যালাক্টোজ হল প্রধান হেক্সোজ।
এভাবে সাত কার্বন বিশিষ্ট হলে হেপ্টোজ এবং আট কার্বন বিশিষ্ট হলে অক্টোজ বলে।
গ্রীক শব্দে অলিগো অর্থ কম সংখ্যক। যে সমস্ত কার্বোহাইড্রেটকে আর্দ্র বিশ্লেষণ করলে সাধারণত ২ থেকে ১০ অণু মনোস্যাকারাইড পাওয়া যায় সেগুলোকে অলিগোস্যাকারাইড বলে। যেমন- সুকরোজ, মল্টোজ, র‍্যাফিনোজ। আর্দ্র বিশ্লেষণের ফলে প্রাপ্ত মনোস্যাকারাইড অণুর সংখ্যার ভিত্তিতে এদের শ্রেণিবিভাগ করা হয়। আর্দ্র বিশ্লেষণে দুই অণু মনোস্যাকারাইড পাওয়া গেলে সেগুলোকে ডাইস্যাকারাইড বলে। যেমন- সুকরোজ, মল্টোজ ইত্যাদি। সুকরোজ আর্দ্র বিশ্লেষণ করলে গ্লুকোজ, ফ্রুক্টোজ আবার মনোস্যাকারাইড অণুর সংখ্যা তিন হলে এদের ট্রাইস্যাকারাইড বলে। যেমন- র‍্যাফিনোজ। এর আর্দ্র বিশ্লেষণে গ্লুকোজ, ফ্রুক্টোজ, গ্যালাকটোজ পাওয়া যায়।
এদের আর্দ্র বিশ্লেষণ করলে অসংখ্য মনোস্যাকারাইড অণু পাওয়া যায়। যেমন- স্টার্চ, সেলুলোজ, গ্লাইকোজেন, ইনসুলিন।
বিজারণ ক্ষমতার উপর নির্ভর করে কার্বোহাইড্রেট দুই প্রকার। যথা-
১। রিডিউসিং বা বিজারক শর্করা।
যেসব কার্বোহাইড্রেটে অ্যালডিহাইড ও কিটোনমূলক মুক্ত অবস্থায় থাকে অর্থাৎ যে সব কার্বোহাইড্রেটের কার্বোনাইল মূলক মুক্ত থাকে বা হেমি এরিটাইল ফরম, ফেলিং বিকারক, বেনিডিক্ট বিকারক, বার্ডফোর্ড বিকারক ইত্যাদির সাথে বিক্রিয়া ঘটায় তাদের বিজারক শর্করা বলে। এদের প্রাথমিক অবস্থায় হাইড্রোলাইসিসের প্রয়োজন হয় না। এরা অন্য যৌগকে বিজারিত করতে পারে। গ্লুকোজ, ফ্রুক্টোজ এ জাতীয় শর্করা।
২। নন-রিডিউসিং বা অবিজারক শর্করা।
যেসব কার্বোহাইড্রেটে অ্যালডিহাইড ও কিটোনমূলক মুক্ত অবস্থায় থাকে না অর্থাৎ যে সব কার্বোহাইড্রেটের কার্বোনাইল মূলক মুক্ত থাকে না বা হেমি এরিটাইল ফরম, ফেলিং বিকারক, বেনিডিক্ট বিকারক, বার্ডফোর্ড বিকারক ইত্যাদির সাথে বিক্রিয়া ঘটায় না তাদের অবিজারক শর্করা বলে। সুকরোজ এ ধরণের শর্করা।


title: পরিপাক

text:
কার্বোহাইড্রেট জাতীয় খাদ্যের পরিপাকে যেসব এনজাইম অংশ নেয়, তা নিম্নরূপ।এসব এনজাইমের ক্রিয়ায় কার্বোহাইড্রেট ভেঙে সরল গ্লুকোজে পরিণত হয়।কার্বোহাইড্রেটের পরিপাক মূলত মুখগহ্বর থেকেই শুরু হয়।
পরিপাক-কৃত ও অপরিপাক-কৃত কার্বহাইড্রেট পেরিস্টালসিস প্রক্রিয়ায় খাদ্যনালি দিয়ে পাকস্থলিতে পৌছায়। উল্লেখ্য যে,কার্বোহাইড্রেট পাকস্থলিতে পরিপাক হয় না। এগুলো পরিপাক হওয়ার জন্য যে এনজাইম প্রয়োজন তা পাকস্থলী থেকে হয় না। কার্বোহাইড্রেট সম্পূর্ণভাবে পরিপাক হয় ক্ষুদ্রান্তে।


title: কীট

text:
লালাগ্রন্থি থেকে নিঃসরিত লালার মাধ্যমে আংশিক চর্বনকৃত খাদ্য ভাঙার মধ্য দিয়ে মুখগহ্বরে পরিপাক শুরু হয়। লালাগ্রন্থি যেহেতু তরল এবং কার্বোহাইড্রেট পরিপাকের উৎসেচক (অধিকাংশ ক্ষেত্রে অ্যামাইলেজ) উৎপন্ন করে, গলবিলের শক্ত পেশিগুলো তরলকে মুখগহ্বরের দিকে পাম্প করে যা স্যালাইভারিয়ামের মতোই খাদ্যকে পিচ্ছিল করে এবং রক্তচোষক, জাইলেম আর ফ্লোয়েম খাদকদের সহায়তা করে। সেখান থেকে গলবিল খাদ্যকে খাদ্যনালীর দিকে চালিত করে। এক্ষেত্রে সেখান থেকে সরল একটি নালীর মাধ্যমে এই খাদ্য ক্রপ অথবা প্রোভেন্ট্রিকুলাসে চালিত হতে পারে এবং তারপর মধ্যান্ত্রে চলে যায়। এর বিকল্প হিসেবে অগ্রান্ত্রটি বৃহদাকার ক্রপ এবং প্রোভেন্ট্রিকুলাসে বিস্তৃত হতে পারে, অথবা ক্রপটি কেবল ডাইভারটিকুলাম অথবা ডিপ্টেরার প্রজাতির মতো তরল-পূর্ণ কাঠামোতে পরিণত হতে পারে।
ক্রপ থেকে খাদ্য চলে যায় মধ্যান্ত্রে (১৩ তম উপাদান) যা মেসেন্টেরন নামেও পরিচিতিত যেখানে অধিকাংশ পরিপাক সংঘটিত হয়। মধ্যান্ত্রের দেয়াল থেকে বের হওয়া আণুবীক্ষণিক অভিক্ষেপ, যাকে মাইক্রোভিলি বলে, দেয়ালের পৃষ্ঠের আয়তন বাড়ায় এবং অধিক পুষ্টি শোষণ করতে সহায়তা করে। মাইক্রোভিলি মূলত মধ্যান্ত্রের উৎসের কাছাকাছি থেকেই উৎপন্ন হয়। কিছু প্রজাতিতে মাইক্রোভিলির কাজ এবং অবস্থান ভিন্নভিন্ন হতে পারে।


title: বিপাক

text: কার্বোহাইড্রেট হাইড্রক্সিল গ্রুপ সম্বলিত অ্যালডিহাইড বা কিটোন সরল চেইন এবং শিকল উভয় রূপেই থাকতে পারে।কার্বোহাইড্রেট সবচেয়ে সহজলভ্য জৈবিক অণু যা অনেক কাজ যেমন শক্তি রূপান্তর ও সঞ্চয় করে (স্টার্চ, গ্লাইকোজেন) এবং গাঠনিক রূপে(বৃক্ষে সেলুলোজ,প্রাণীর কাইটিন) বিদ্যমান থাকে। কার্বোহাইড্রেটের মৌলিক উপাদানকে মনোস্যাকারাইড বলে,যার মধ্যে গ্যালাকটোজ,ফ্রুক্টোজ ও গ্লুকোজ আছে।মনোস্যাকারাইড পরস্পরের সাথে যুক্ত হয়ে পলিস্যাকারাইড গঠন করে।


title: খাদ্যশস্য

text: তাদের প্রাকৃতিক আকারে (পুরো শস্য হিসেবে), খাদ্যশস্য একটি ভিটামিন, খনিজ পদার্থ, শর্করা, চর্বি, তেল, এবং প্রোটিন সমৃদ্ধ উৎস । যখন তুষ এবং জীবাণু অপসারণের দ্বারা পরিশ্রুত করা হয়, তখন অবশিষ্ট অংশটুকু endosperm বেশিরভাগ কার্বোহাইড্রেট হয় । কিছু উন্নয়নশীল দেশগুলির মধ্যে শস্য মতে ধান, গম, ভুট্টা, বা ভুট্টার আকারে দানা দৈনন্দিন জীবন যাপনের বেশিরভাগ লোক ই চাষ করে । উন্নত দেশগুলোতে, খাদ্যশস্য খরচ মধ্যপন্থী এবং বৈচিত্রময় কিন্তু এখনও সারগর্ভ ।


title: ক্যারিবীয় রন্ধনশৈলী

text: ক্যারিবিয় দ্বীপসমূহে সাধারণ খাদ্য উপাদানের মধ্যে আছে ভাত, শিম, কাসাভা, সিলান্ট্রো, গোল মরিচ, ডাল, টমেটো, মিষ্টি আলু, নারকেল এবং যে কোন ধরণের মাংস যেমন গরু, হাঁস মুরগি,  শূকর অথবা মাছ ইত্যাদি। মশলা উপাদান হিসেবে ঐ অঞ্চলের বৈশিষ্ট্য হচ্ছে সবুজ গুল্ম এবং তেলে মাখিয়ে রাখা যা স্বতন্ত্র এক স্বাদ তৈরি করে ক্যারিবিয় খাবারে। বিভিন্ন তরকারি, স্ট্যু এবং ঝলসানো মাংসে তারা বিভিন্ন মশলা ব্যবহার করে থাকে।


title: যম (হিন্দুধর্ম)

text: মহাভারতে, তিনি হচ্ছেন যুধিষ্ঠিরের পিতা (তিনি ধর্মরাজ নামেও পরিচিত), যিনি পঞ্চপাণ্ডবদের মধ্যে সবচেয়ে বড় ছিলেন (কর্ণের জন্ম কুন্তীর বিবাহের পুর্বে হয়েছিল, সুতরাং বলা যেতে পারে কর্ণ যুধিষ্ঠিরের বড় ভাই ছিলেন) রবং কিছু সূত্র অনুযায়ী বিদুর রূপে জন্মগ্রহণ করেছিলেন।


title: মহাভারত

text: কুন্তী বাল্যকালে ঋষি দুর্বাসার কাছ থেকে এক মন্ত্র লাভ করেন, যার মাধ্যমে যে কোনো ভগবানকে আহ্বান করা যায় ও বর চাওয়া যায়। কুন্তী কৌতূহলবশত সূর্যদেবকে আহ্বান করেন, সূর্যদেব তাঁকে এক পুত্রের বর দেন। কিন্তু লোকলজ্জার ভয়ে সবার অজান্তে কুন্তী ঐ শিশুপুত্রকে নদীতে ভাসিয়ে দেন, যে পরে অধিরথ সারথির কাছে পালিত হয় ও তার নাম হয় কর্ণ। ঐ মন্ত্রের দ্বারা কুন্তী ধর্মদেবের বরে যুধিষ্ঠির, পবনের বরে ভীম, ইন্দ্রের বরে অর্জুন নামে তিন গুণবান পুত্রের জন্ম দেন। মাদ্রী এই মন্ত্রের পাঠ করে অশ্বিনীকুমারদ্বয়ের বরে নকুল ও সহদেব নামে দুই পুত্র লাভ করেন। এই পাঁচ পুত্রই অত্যন্ত গুণবান ও সৎ ছিলেন, পরবর্তীতে এরা ‘পাণ্ডব’ নামে পরিচিত হন। কিন্তু একদিন কামোদ্যত পাণ্ডু মাদ্রীকে আলিঙ্গন করতে গিয়ে মারা যান। দুঃখে মাদ্রী পাণ্ডুর চিতায় সহমরণ গ্রহণ করেন। শিশুপুত্রদের ভার পড়ে কুন্তীর ওপর।


title: কর্ণ (মহাভারত)

text: কর্ণ ছিলেন সূর্যদেব ও কুন্তির সন্তান এবং সেই সূত্রে পাণ্ডবদের বড় ভাই। কিন্তু ভাগ্যচক্রে তিনি কৌরব রাজকুমার দুর্যোধনের ঘনিষ্ঠতম মিত্রে পরিণত হন এবং ফলশ্রুতিতে কুরুক্ষেত্রের যুদ্ধে তিনি কৌরবদের পক্ষে নিজ ভাই পাণ্ডবদের বিরুদ্ধে যুদ্ধ করেন। কর্ণ সমগ্র জীবনব্যাপী প্রতিকূল ভাগ্যের বিরুদ্ধে যুদ্ধ করেন এবং যে কোনো পরিস্থিতিতে তাঁর প্রতিশ্রুতি রক্ষা করতেন। ধারণা করা হয়, বর্তমান ভারতের হরিয়ানা রাজ্যের কর্নাল শহরটি কর্ণই প্রতিষ্ঠা করেছিলেন। কর্ণ তাঁর ত্যাগ, সাহসিকতা, দানশীলতা, বীরত্ব এবং নি:স্বার্থপরতার জন্য বিখ্যাত হয়ে আছেন।


title: যুধিষ্ঠির

text: যুধিষ্ঠির হিন্দু পৌরাণিক কাহিনি মতে– পঞ্চপাণ্ডবদের একজন। অন্যান্য পাণ্ডবদের মতেই ইনিও ছিলেন পাণ্ডুর ক্ষেত্রজ পুত্র। এঁর প্রকৃত পিতা ধর্ম (যম )। মায়ের নাম কুন্তী (কুন্তীর দ্বিতীয় পুত্র)। উল্লেখ্য, কুন্তীর প্রথম পুত্র ছিলেন কর্ণ (সূর্য-এর ঔরসে জাত)।


title: পঞ্চকন্যা

text:
কুন্তী হস্তিনাপুরের রাজা পাণ্ডু’র রাণী ও তিন জ্যেষ্ঠ পাণ্ডবের মাতা ছিলেন। যাদব রাজা শূরসেনের কন্যা ছিলেন ও কুন্তী রাজ্যের নিঃসন্তান রাজা কুন্তীভোজের দত্তক কন্যা ছিলেন কুন্তী। প্রার্থনাবলে তিনি ঋষি দূর্বাশার কাছ থেকে মন্ত্র পান। এ মন্ত্র উচ্চারণে তিনি এক দেবতার কাছ থেকে সন্তান লাভের অধিকার রাখেন। তিনি উদাসী চিত্তে এ বর পরীক্ষার উদ্দেশ্যে সূর্য দেবতাকে আমন্ত্রণ জানালে তিনি কর্ণ নামে এক পুত্রসন্তানের নামকরণ করে তাঁর প্রার্থনা মঞ্জুর করেন। পরে কর্ণকে ত্যাগ করেন তিনি। ঐ সময়ে কুন্তী তাঁর স্বয়ংবরে পাণ্ডুকে মনোনীত করেন।
পাণ্ডু এক ঋষি কর্তৃক অভিশপ্ত হন যে, কোন নারীর সাথে সহবাস করলেই মৃত্যুমুখে পতিত হবেন। পাণ্ডুর আদেশে কুন্তী দুর্বাশার বরের সাহায্যে দেবতা যমের কাছ থকে যুধিষ্ঠির, তারপর দেবতা বায়ুর কাছ থেকে ভীম ও দেবতা ইন্দ্রের কাছ থকে তৃতীয় সন্তান অর্জুনের মাতা হন। তাঁর উপ-পত্নী মাদ্রীকে অশ্বিনের কাছ থেকে নকুল ও সহদেব নামে যমজ দুই সন্তান পান। পাণ্ডুর মৃত্যুর পর মাদ্রি পাণ্ডুর মৃত্যুকালীন সতী হিসেবে একই চিতায় আরোহণের কথা থাকলেও কুন্তী হস্তিনাপুরে ফিরে যান ও পাঁচ পাণ্ডবের যত্ন নেন। পাণ্ডুর সৎভাই ও রাজার পরামর্শদাতা বিদুরের বন্ধু ছিলেন। হস্তিনাপুরের রাজকুমার ও পাণ্ডবদের কাকাতো ভাই কৌরবেরা কুন্তী ও তাঁর পুত্রদের হত্যার চেষ্টা চালায়। কিন্ত তাঁরা এযাত্রা রক্ষা পায়। তিনি দৈত্য হিড়িম্বের কাছ থেকে ভীমকে রক্ষা করেন ও তাঁর পরামর্শক্রমে হিড়িম্বার সাথে বিবাহ-বন্ধনে আবদ্ধ হন ভীম। তাঁদের ঘটোৎকচ নামের এক পুত্র জন্ম নেয়। তিনি তাঁর সন্তানদেরকে সাধারণ নাগরিকদের রক্ষার পরামর্শ দেন ও ভীমকে দৈত্য বকাসুরকে হত্যার আদেশ দেন। অর্জুন দ্রৌপদীকে জয় করে আনলে কুন্তী এ পুরস্কার সকল ভাইদের মাঝে বন্টনের নির্দেশনা দেন। কুন্তী ও পাণ্ডবেরা হস্তিনাপুরে ফিরে আসেন। কৌরবদের সাথে পাশা খেলায় পরাজিত হলে পাণ্ডবেরা ১২ বছরের নির্বাসনে যায়। এ সময় কুন্তী বিদূরের আশ্রয়ে ছিলেন। পাণ্ডব ও কৌরবদের মাঝে মহাযুদ্ধ নিশ্চিত হলে কুন্তী কৌরবদের সেনাপতি কর্ণের কাছে আত্মপ্রকাশ করেন। কর্ণ তাঁর মার পরিচয় পেয়ে অর্জুন ছাড়া কোন পাণ্ডবকে হত্যা না করার প্রতিশ্রুতি দেন। কৌরব ও কর্ণকে বধের মাধ্যমে যুদ্ধ শেষ হলে কুন্তী কৌরবদের পিতা-মাতাকে নিয়ে বনে গমন করেন ও প্রার্থনার মাধ্যমে শেষজীবন অতিবাহিত করতে থাকেন। দাবানলে তাঁর দেহাবসান ঘটে ও স্বর্গ গমনে যান।


title: কুন্তী

text: হিন্দু পুরাণে কুন্তী ( Kuṃtī) মথুরার যাদববংশীয় রাজা শূরসেনের কন্যা, বাসুদেবের বোন, রাজা কুন্তী-ভোজের পালিতা কন্যা ও হস্তিনাপুরের রাজা পাণ্ডুর স্ত্রী ছিলেন। অঙ্গরাজ কর্ণ, ইন্দ্রপ্রস্থের অধিপতি যুধিষ্ঠির, ভীম এবং অর্জুন তাঁর পুত্র। কুন্তীর প্রকৃত নাম পৃথ্বা। প্রাচীন ভারতের অন্যতম মহাকাব্য মহাভারতের একটি প্রধান চরিত্র কুন্তী। ভগবত পুরাণে তাঁর কাহিনী বর্ণত আছে। এখানে তিনি ভাগ্নে কৃষ্ণের প্রতি ভক্তির যে দর্শন ব্যক্ত করেছেন তা ভক্তিযোগ নামে পরিচিত।


title: মাদ্রী

text:
মহাভারতের হস্তিনাপুরের সূর্যবংশীয় রাজা পাণ্ডুর দ্বিতীয়া স্ত্রী মাদ্রী ছিলেন মদ্র দেশের রাজকন্যা। তাঁর পিতার উত্তরাধিকারী হিসাবে ভ্রাতা শল্য (মহাভারত) মদ্ররাজ হয়েছিলেন। সপত্নী কুন্তীর কাছ থেকে দুর্বাসাপ্রদত্ত পুত্রেষ্টিমন্ত্র অল্পসময়ের জন্য চেয়ে নিয়ে তিনি অশ্বিনীকুমারদ্বয়কে পুত্রদান নিমিত্ত আবাহন করেন। তাঁদের ঔরসে মাদ্রীর গর্ভে দুই পুত্র (কনিষ্ঠ পাণ্ডব) নকুল ও সহদেবের জন্ম হয়।
নকুল ও সহদেবের জন্মের পর পাণ্ডু একদা বনে মাদ্রীকে দেখে কামার্ত হন ও তার গর্ভে নিজ পুত্র উৎপন্ন করতে তার সাথে যৌনসঙ্গম করেন। এই সঙ্গমের ফলে মাদ্রী গর্ভবতী হলেও পান্ডুর মৃত্যু হয়। এই দুঃখে মাদ্রী নকুল ও সহদেবকে কুন্তীর কাছে রেখে সগর্ভ পাণ্ডুর চিতায় আরোহন করে মৃত্যুবরণ করেন।


title: যুধিষ্ঠির

text:
মহাভারতের মতে- ইন্দ্রধৈবত চন্দ্রসংযুক্ত অভিজিত্ নামক নক্ষত্রে অষ্টম মুহূর্তে মধ্যাহ্ন-সময়ে ইনি জন্মগ্রহণ করেন।
একবার একটি বনে, কিন্দম মুনি হরিণের রূপ ধারণ করে একটি হরিণীর সাথে সঙ্গম করছিলেন। ওই বনে পাণ্ডু মৃগয়া গিয়ে সঙ্গমরত হরিণের উপর শর নিক্ষেপ করে হত্যা করেন। মৃত্যুর আগে মুনি স্বমূর্তি ধারণ করে, পাণ্ডুকে অভিশাপ দিয়ে বলেন–
'মৃগভ্রমেই আমার উপর শরনিক্ষেপ করিয়াছ, এ নিমিত্ত তোমার ব্রহ্মহত্যার পাপ হইবে না, কিন্তু সঙ্গমসময়ে আমাকে বধ করাতে তোমার যে পাপ হইয়াছে, তাহার ফল অবশ্যই তোমাকে ভোগ করিতে হইবে। তুমি যে সময়ে স্ত্রীসংসর্গ করিবে, সেই সময়ে তোমার মৃত্যু হইবে। তুমি যে পত্নীর সইত সংসর্গ করিয়া কালগ্রাসে পতিত হইবে, তিনি ভক্তিভাবে তোমার সহগামিনী হইবেন। হে রাজন! তুমি যেমন সুখের সময়ে আমাকে দুঃখ দিলে, সেইরূপ তোমাকেও সুখকালে দুঃখ পাইতে হইবে।'
এই অভিশাপের কারণে, মাদ্রী এবং কুন্তী উভয়ই স্বামী-সংসর্গ থেকে বঞ্চিত হন। পরে কুন্তী সন্তান কামনায় পাণ্ডুর অনুরোধে তিন দেবতার সাথে মিলিত হন এবং তিনটি সন্তান লাভ করেন। কুন্তী প্রথম আহ্বান করেছিলেন ধর্ম দেবতাকে। তার ঔরসে কুন্তীর গর্ভে যুধিষ্ঠিরের জন্ম হয়। যুধি (যুদ্ধে) স্থির থাকতেন বলে, তাঁর নাম হয়েছিল যুধিষ্ঠির। অবশ্য
কয়েকজন মহাভারত বিশেষজ্ঞ বলেন, ধর্মের অবতার ছিলেন বিদুর, তিনিই তার জ্যেষ্ঠ ভ্রাতা পাণ্ডুর পুত্র উৎপন্ন করতে উদ্যোগী হন ও কুন্তীকে সম্ভোগ করেন। বিদুরের ঔরসে যে পুত্র কুন্তীর গর্ভে জন্মান সেই যুধিষ্ঠির।


title: পঞ্চপাণ্ডব

text:
১।
মহাভারত-এ বর্ণিত পান্ডুর পাঁচ পুত্র। যথাঃ যুধিষ্ঠির, ভীম, অর্জুন, নকূল, সহদেব। যুধিষ্ঠির, ভীম ও অর্জুন কুন্তীর সন্তান এবং নকূল ও সহদেব মাদ্রীর সন্তান। এদের যথাক্রমে ধর্ম, পবন, ইন্দ্র ও অশ্বিনীকুমারদ্বয়ের সন্তান বলা হয়ে থাকে। এই পাঁচ পুত্রই বিশেষ শৌর্যশালী এবং দেববলে উৎপন্ন, কেউই পান্ডুর ঔরসজাত নয়।


title: মহাভারত

text: সত্যবতীর দুটি সন্তান জন্মায় – চিত্রাঙ্গদ ও বিচিত্রবীর্য। শান্তনুর মৃত্যুর পর চিত্রাঙ্গদ রাজপদে বসলেও অহংকার তাঁর শীঘ্রপতন ডেকে আনে। দুর্বল বালক বিচিত্রবীর্যকে সিংহাসনে বসানো হয়। এই সময় কাশীরাজ তাঁর তিন কন্যা – অম্বা, অম্বিকা ও অম্বালিকার স্বয়ম্বরের আয়োজন করলে, ভীষ্ম ঐ তিন কন্যাকে হরণ করেন এবং অম্বিকা ও অম্বালিকার সাথে বিচিত্রবীর্যের বিবাহ হয়।


title: ওরাকল কর্পোরেশন

text:
ওরাকল কর্পোরেশন () হল মার্কিন যুক্তরাষ্ট্রের একটি বহুজাতিক কম্পিউটার প্রযুক্তি কর্পোরেশন যার সদর দফতর ক্যালিফোর্নিয়ার রেডউড সিটিতে অবস্থিত। কোম্পানিটি কম্পিউটার হার্ডওয়্যার সিস্টেম এবং এন্টারপ্রাইজ সফটওয়্যার পণ্যতে পারদর্শী - বিশেষভাবে এর নিজস্ব ডাটাবেস ম্যানেজমেন্ট সিস্টেমের ব্রান্ডে। ওরাকল মাইক্রোসফট এবং আইবিএম পরে, আয় অনুসারে তৃতীয় বৃহত্তম সফটওয়্যার নির্মাণকারী।
কোম্পানিটি ডেটাবেজ উন্নয়ন এবং মধ্যম-স্তর সফটওয়্যারের সিস্টেম, এন্টারপ্রাইজ সম্পদ পরিকল্পনা সফটওয়্যার (ইআরপি), ক্রেতা সম্পর্ক ব্যবস্থাপনা সফটওয়্যার (সিআরএম) এবং সরবরাহ ব্যবস্থাপনা (এসসিএম) সফটওয়্যারের জন্য সরঞ্জাম তৈরিও করে।


title: ওরাকল লিনাক্স

text: ওরাকল লিনাক্স (OL, সাবেক: ওরাকল এন্টারপ্রাইজ লিনাক্স) হলো লিনাক্স ডিস্ট্রিবিউশন কর্তৃক প্যাকেজকৃত একধরনের অপারেটিং সিস্টেম। এটি ওরাকল কর্পোরেশন পরিবেশন করে থাকে। ২০০৬ সাল হতে ওরাকল লিনাক্সের আংশিক অংশ জিএনইউ জেনারেল পাবলিক লাইসেন্সের অধীন। এটি রেড হ্যাট ব্র্যান্ডিং এর পরিবর্তে রেড হ্যাট এন্টারপ্রাইজ লিনাক্স এর সোর্স কোডে কম্পাইলকৃত। এটি ওরাকল ক্লাউড এবং ওরাকল ইঞ্জিনিয়ারিং সিস্টেমের ওরাকল এক্সাডাটা ও অন্যান্য ক্ষেত্রে ব্যবহৃত হয়ে থাকে।


title: ওরাকল কর্পোরেশন

text: ল্যারি এলিসন ওরাকলের একজন সমবায়-প্রতিষ্ঠাতা, তিনি ওরাকলের সিইও হিসেবে দায়িত্ব পালন করেছেন। তিনি ২০০৪ সালে, "জেফ্রি ও. হেনলি" তাকে প্রতিস্থাপন আগে পর্যন্ত বোর্ডের চেয়ারম্যান হিসেবে দায়িত্ব পালন। ২২শে আগস্ট, ২০০৮ সালে, এল্লিসোন এসোসিয়েটেড প্রেস স্থান পান এবং তিনি প্রধান নির্বাহী হিসেবে বিশ্বের শীর্ষ বেতনভোগী ছিলেন।


title: ড্রেজিং কর্পোরেশন অফ ইন্ডিয়া

text: ড্রেজিং কর্পোরেশন অফ ইন্ডিয়া লিমিটেড ভারত সরকার দ্বারা অধিগৃহীত একটি সরকারী সংস্থা। এই সংস্থা ভারতের জলপথ ও বন্দর গুলির পলি মাটি ড্রেজিং করে নৌ-চলাচল চালু রাখে। সংস্থাটি বিশাখাপত্তনম, হলদিয়া, কোচিন, এন্নর প্রভৃতি বন্দরে ডেজিং করেছে। এই সংস্থার সদর দপ্তর বিশাখাপত্তনমে অবস্থিত। এটি দেশের বাইরে দুবাই, শ্রীলঙ্কা, তাইওয়ান প্রভৃতি দেশেও পরিষেবা প্রদান করছে।


title: ওয়ান্ডারলা

text:
"'ওয়ান্ডারলা হলিডেস লিমিটেড" ভারতে চিত্তবিনোদন পার্ক নির্মাতা এবং পরিচালনাকারী একটি কোম্পানি৷ এর প্রধান কার্যালয় ভারতের বেঙ্গালুরু হতে ২৮ কিলোমিটার(১৭ মাইল) দূরে বিদাদি এর নিকটে অবস্থিত৷ কোম্পানিটির পরিচালক হচ্ছেন কোচুসেফ চিট্টিলাপিল্লি এবং তার সন্তান অরুণ চিট্টিলাপিল্লি৷ ওয়ান্ডারলা নির্মিত এবং পরিচালিত প্রধান থিম পার্কটি একই ঠিকানায় অবস্থিত এবং এটি হচ্ছে কোম্পানটির নির্মিত দ্বিতীয় থিমপার্ক৷ এ পার্কটি ২০০৫ সালের অক্টোবর মাস হতে চালু হয়৷ পার্কটি ৮২ একর(৩৩ হেক্টর) জায়গা জুড়ে অবস্থিত৷ কোম্পানিটির নির্মিত প্রথম বিনোদন পার্ক, ওয়ান্ডরলা কচি ২০০০ সালে নির্মিত হয়৷ কোম্পানিটির তৃতীয় পার্ক নির্মিত হয় ২০১৬ সালের এপ্রিল মাসে৷ পার্কগুলো নির্মানের পেছনে ৭.৫ বিলিয়ন এর অধিক রূপি(প্রায় ১১০ মিলিয়ন ইউএস ডলার) খরচ করা হয়েছে৷
ওয়ান্ডারলা পরিচালিত প্রথমদিককার পার্কগুলো পার্কে ভ্রমণকারী দর্শকদের নিকট যথেষ্ট জনপ্রিয়তা লাভ করে৷ এ ভিত্তিতে ওয়ান্ডারলা হলিডেস লিমিটেড কর্তৃক প্রাথমিক ১৮০ কোটি রূপির পাবলিক অফারিং এর পক্ষে প্রচুর সারা পাওয়া যায়৷ আইপিও হতে প্রাপ্ত অর্থাদি কোম্পানিটির হায়দ্রাবাদে নির্মিত পার্কের জন্য ব্যয়ের পরিকল্পনা করা হয়৷
এখানে ওয়ান্ডারলার ডাঙার উপর ও পানিতে মোট ৫৫ টি রাইড আছে৷


title: উইকিলিকস

text:
জানুয়ারী ২০১০ এর সাক্ষাৎকারে জানা যায়, উইকিলিকসের ৫জন ব্যক্তি পুরো সময়ব্যাপী এবং প্রায় ৮শত ব্যক্তি মাঝে মাঝে কাজ করে থাকেন যা চিহ্নিত করা যায়নি। প্রতিষ্ঠানটির নিজস্ব কোন দপ্তর নেই। প্রতিবছরে প্রায় ২ লক্ষ পাউণ্ড ব্যয় হয় যা মূলতঃ সার্ভার ও ব্যুরোক্রেসি রক্ষণাবেক্ষণে। কিন্তু যদি স্বেচ্ছাসেবকেরা এর জন্য সম্পূর্ণভাবে দান করেন তা হলে এটি ২ লক্ষ পাউণ্ড পর্যন্ত গড়াবে। উইকিলিকস আইনজীবিদেরকে কোন অর্থ প্রদান করে না। এ্যাসোসিয়েটে প্রেস (এপি), দ্য লস এ্যাঞ্জেলেস টাইমস এবং দ্য ন্যাশনাল নিউজপেপার পাবলিশারস এসোসিয়েশন কর্তৃক দানের মাধ্যমে প্রদত্ত শত-সহস্র ডলার বৈধ সহযোগিতার অংশ হিসেবে দেয়া হয়। দানের মাধ্যমে অর্থ সংগ্রহ হলেও উইকিলিকস পরিকল্পনা করছে যে সাম্প্রতিক তথ্যগুলো নিলামের মাধ্যমে বিক্রি করে অর্থ সংস্থান করা হবে। অও হল্যাণ্ড ফাউণ্ডেশনের মতে, উইকিলিকস কর্তৃপক্ষ নিজস্ব ব্যয় মেটাতে নয়, বরং হার্ডওয়্যার, ভ্রমণ এবং ব্যাণ্ডউইদ ক্রয়ের লক্ষ্যেই এই অর্থ সংগ্রহাভিযান। টেকআই.নেট তাদের প্রতিবেদনে লিখেছিলঃ
জার্মান আইনে উইকিলিকস ফাউণ্ডেশনের দাতব্য একাউন্টে অর্থ প্রদান করা যাবে। তহবিল সমৃদ্ধ হলে ওয়েবসাইটে একটি অর্থপ্রদান সংক্রান্ত এ্যাপ্লিকেশনের মাধ্যমে উইকিলিকস অর্থ গ্রহণ করে। সাইটটির জার্মান প্রতিনিধি ড্যানিয়েল স্কমিট (প্রকৃত নাম ড্যানিয়েল ডমস্কিট বার্গ) রাস্ট্রীয় টেলিভিশনে জানান, ফাউণ্ডেশনটি উইকিলিকসের কোন ব্যক্তিকে বেতনের অর্থ বা কোনরূপ ভাতা প্রদান করে না। সকল ব্যক্তিই স্বেচ্ছায় কাজ করে যাচ্ছেন, এমনকি এই বক্তাও।


title: ল্যারি এলিসন

text: ল্যারি এলিসন (জন্ম আগস্ট ১৭, ১৯৪৪) তার পুরো নাম লরেন্স জোসেফ এলিসন। তবে প্রযুক্তি বিশ্ব তাকে একনামে চেনে ল্যারি এলিসন হিসেবেই। তিনি ওরাকল কর্পোরেশনের অন্যতম সহ-প্রতিষ্ঠাতা এবং প্রধান নির্বাহী। ১৯৪৪ সালের ১৭ আগস্ট জন্মগ্রহণ করা ল্যারি তার শিক্ষাজীবনে ছিলেন অত্যন্ত অমনোযোগী। বেশ কয়েকটি স্কুল, কলেজ ও বিশ্ববিদ্যালয়ে তিনি ভর্তি হলেও শেষ পর্যন্ত সফলভাবে তিনি শিক্ষাজীবন শেষ করতে পারেননি। এর মধ্যে ইউনিভার্সিটি অব শিকাগোতে পড়ার সময়ে তিনি প্রথম পরিচিত হন কম্পিউটার ডিজাইনের সাথে। ১৯৬৪ সালে তিনি স্থায়ীভাবে উত্তর ক্যালিফোর্নিয়াতে চলে আসেন। সত্তরের দশকে তিনি এমডাল কর্পোরেশনের কাজ শুরু করেন। এখানে তার একটি কাজ ছিল সিআইএ’র জন্য ডাটাবেজ তৈরি করা। এই কাজ করতে গিয়ে তিনি উৎসাহী হয়ে ওঠেন ডাটাবেজ নিয়ে কাজ করতে। ১৯৭৭ সালে তিনি গড়ে তোলেন সফটওয়্যার ডেভেলপমেন্ট ল্যাবরেটরিজ। পরে ১৯৭৯ সালে এরই নাম পরিবর্তন করে রাখা হয় ওরাকল। দুই সন্তানের জনক ৬৯ বছর বয়স্ক ল্যারি এলিসনের সম্পদের পরিমাণ ৪৮ বিলিয়ন মার্কিন ডলার। থাকেন ক্যালিফোর্নিয়ার উডসাইডে।


title: জল সরবরাহ

text: যুক্তরাষ্ট্রীয় দেশগুলিতে, পুরো প্রদেশে সর্বাধিক বা সমস্ত শহর জুড়ে পানি পরিষেবা প্রদানকারী সংস্থা রয়েছে, যেমন ব্রাজিলের সব রাজ্যের এবং মেক্সিকোতে কিছু রাজ্য (মেক্সিকোতে পানি সরবরাহ এবং স্যানিটেশন দেখুন)। ইংল্যান্ড ও ওয়েলসে, পানি সরবরাহ ও স্যুয়ারেজটি প্রায় সম্পূর্ণভাবে দশটি আঞ্চলিক সংস্থার মাধ্যমে সরবরাহ করা হয়। কিছু ছোটো দেশ, বিশেষ করে উন্নত দেশগুলি, পরিষেবা প্রদানকারীর প্রতিষ্ঠিত করেছে যা সমগ্র দেশকে অথবা কমপক্ষে তার অধিকাংশ শহর ও বড় শহরকে আচ্ছাদন করে। যেমন জাতীয় পরিষেবা প্রদানকারী বিশেষ করে পশ্চিম আফ্রিকা ও মধ্য আমেরিকাতে প্রচলিত, তিউনিসিয়া, জর্ডান এবং উরুগুয়েতেও (যেমন উরুগুয়ের পানি সরবরাহ ও স্যানিটেশন দেখুন) বিদ্যমান রয়েছে। গ্রামাঞ্চলে, যেখানে প্রায় অর্ধেক জনসংখ্যার জীবনযাপন করে, পানি সেবাগুলি প্রায়ই উপযোগি দ্বারা প্রদান করা হয় না, তবে সম্প্রদায় ভিত্তিক সংস্থাগুলি সাধারণত এক বা কখনো কখনো বেশ কয়েকটি গ্রামগুলিকে প্রদান করে।


title: এয়ার বার্লিন

text: বিমানসংস্থাটির বিচরন এলাকার মধ্য আছে ১৭ টি জার্মান নগরী, কিছু ইউরোপীয়ান শহর এবং ভুমধ্যসাগরীয় এলাকার অনেকগুলি অবকাশ যাপন কেন্দ্র যেমন, মাদেরিয়া, কানারি দ্বীপপুঞ্জ এবং উত্তর আফ্রিকা, সাথে সাথে ক্যারাবিয়ান দ্বীপপুঞ্জের আন্তমহাদেশীয় ঠিকানা সমূহ এবং অবশ্যই আমেরিকা।সংস্থাটির মূলকেন্দ্র হলো বার্লিন-টেজেল এ্যায়ারপোর্ট এবং ডুজেলডোর্ফ এ্যায়ারপোর্ট। চারলোটেনবার্গ-ওয়ামার্সডোর্ফ এর বিমানবন্দর বুর‍্যো সেন্টারে এটির প্রধান কার্যালয় অবস্থিত, যা কিনা ওয়ানঅয়ার্ল্ড এ্যালা্‌ইন্সের সদস্য এবং অস্ট্রিয়াতে তাদের সহোযোগী প্রতিষ্ঠান নিকি এবং সুইজারল্যান্ডের বিলেয়ার এ মালিকানা আছে।


title: ওকল্যান্ড বন্দর

text: ওকল্যান্ড বন্দর সান ফ্রান্সিসকো উপকূলে ক্যালিফোর্নিয়া রাজ্যের ওকল্যান্ডে অবস্থিত একটি প্রধান কন্টেইনার জাহাজ বন্দর। এটি মার্কিন যুক্তরাষ্ট্রের প্রশান্ত মহাসাগর উপকূলের প্রথম প্রধান বন্দর ছিল যা কন্টেইনার জাহাজগুলির জন্য টার্মিনাল তৈরি করেছিল। এটি এখন লং বিচ, লস অ্যাঞ্জেলেস, নেয়ার্ক এবং সাভানাহ বন্দরের পরে মার্কিন যুক্তরাষ্ট্রের পঞ্চম ব্যস্ততম কন্টেইনার বন্দর। ২০০২ সালে ইন্টারমোডাল কন্টেইনার হ্যান্ডলিং সিস্টেমের উন্নয়ন ঘটিয়ে একটি উচ্চমানের পণ্যসম্ভার পরিচালনা সুবিধা তৈরির পরিকল্পনা ও নির্মাণ এক দশক ধরে হয়েছিল, যা পশ্চিম উপকূলের মালবাহী বাজারে ভাগ বাড়ানোর জন্য ওকল্যান্ড বন্দরের অবস্থান উন্নত করেছিল।


title: ভারতীয় মুদ্রার ইতিহাস

text:
১৯৯৯ সালের শেষ পর্যন্ত টাকার মূল্য অনেক হ্রাস পায়।
২০০০ সাল থেকে ২০০৭ সালের মধ্যে ভারতীয় টাকার মূল্য হ্রাস পাওয়া বন্ধ হয় এবং প্রতি মার্কিন ডলারের বিপরীতে এটি ৪৪-৪৫ টাকায় স্থিরতা লাভ করে। ২০০৭ সালের শেষদিকে সুচল বৈদেশিক বিনিয়োগের ফলে প্রতি মার্কিন ডলারের বিপরীতে ভারতীয় টাকার মূল্য সর্বোচ্চ ৩৯ টাকা হয়। অবশ্য এর ফলে দেশের মুখ্য রপ্তানিকারীগণ লোকসানে ডুবে যায়। ২০০৮ সালে সমগ্র বিশ্বকে ছুঁয়ে যাওয়া অর্থনৈতিক বিপর্যয়ের সময়ে বিদেশী বিনিয়োগকারীরা ভারতে নিয়োজিত তাঁদের সম্পদের বহুলাংশ নিজ দেশে উঠিয়ে নেন।
২০১৩ সালের প্রথমভাগে নিশ্চল পুনর্গঠন প্রক্রিয়া ও হ্রাস পেতে থাকা বৈদেশিক বিনিয়োগের ফলে টাকার মূল্য ক্রমাগতভাবে কমে আসে এবং প্রতি মার্কিন ডলারের বিপরীতে এটি ৬৮.৮০ টাকা হয়। টাকার মূল্যের এই নিম্নগামী গতি হ্রাস করতে বিভিন্ন পদক্ষেপের কথা ঘোষণা করা হয়, যদিও এত সবকিছু বিফল হয়। ক্রমাগত মূল্যহ্রাস এবং মুদ্রাস্ফিতির পরে সেই সময়ের প্রধানমন্ত্রী ড° মনমোহন সিং সংসদে এই বিষয়ে এক বক্তব্য রাখেন। তিনি বলেন যে, টাকার মূল্য হ্রাস হওয়ায় বৈশ্বিক কারকের সঙ্গে দেশের আভ্যন্তরীণ কারকসমূহেরও প্রভাব আছে। তাঁর সঙ্গে এই সমস্যার সাথে মোকাবিলা করতে বিরোধী দলসমূহকে তিনি সহযোগিতারও আহ্বান জানান।
"ব্যাঙ্ক অফ বেঙ্গল" প্রচলন করা নোটসমূহকে নিচে উল্লেখিত তিনটি ভাগে ভাগ করা যায়।
১৮৬১ সালের কাগজের মুদ্রা আইন সরকারকে নোট প্রচলন করার একক অধিকার প্রদান করে। পরে মুদ্রা পরিচালনার ভার মুদ্রনকর্তা, হিসাবরক্ষক এবং মুদ্রা নিয়ন্ত্রকসমূহকে প্রদান করা হয়।


title: রুপি

text: রুপি মুদ্রা তখন থেকেই ব্যবহৃত হচ্ছে, এমনকি ব্রিটিশ ভারতেও, যখন এতে থাকত ৯১.৭% রুপার ১১.৬৬ গ্রাম এবং এক ট্রয় আউন্সের ০.৩৪৩৭ গ্রামের এএসইউ (বর্তমান মূল্যে ১০ মার্কিন ডলারের সমান)। ১৯ শতকের শেষাংশে, স্বর্ণ বিনিময় স্ট্যান্ডার্ড অনুসারে ভারতীয় একটি রৌপ্য রুপির মূল্য স্থির করা হয় এক শিলিং এশং চার পেন্স ব্রিটিশ মুদ্রা, অর্থাৎ ১৫ রুপিতে এক পাউন্ড স্টার্লিং।


title: ভারতীয় মুদ্রার ইতিহাস

text:
১৯২৬ সাল থেকে ১৯৬৬ সাল পর্যন্ত ভারতীয় টাকার মূল্য ব্রিটিশ পাউণ্ডের সাথে যুক্ত করে এর বিপরীতে নির্ধারণ করা হত এবং ১৩.৩৩ টাকা ১ পাউণ্ডের সমান হিসাবে স্থির করা হত। ১৯৬৬ সালে টাকাকে মার্কিন ডলারের সাথে যুক্ত করা হয় এবং ১ ডলারের বিপরীতে ৭.৮ টাকা স্থির করা হয়।
! সাল
! বিনিময়ের হার(প্রতি ডলারের বিপরীতে ভারতীয় টাকা)


title: মার্কিন ডলার

text: মার্কিন কংগ্রেস ১৭৮৫ খ্রিস্টাব্দে এটি প্রবর্তন করে। দ্বিতীয় বিশ্বযুদ্ধের বিশ্ব মুদ্রা বাজারে এটি সবচেয়ে গুরুত্বপূর্ণ ‘হার্ড কারেন্সি’ হিসেবে পরিগণিত। ১৯৭৪ খ্রিস্টাব্দ থেকে বাংলাদেশের টাকা (BDT) মার্কিন ডলারে পেগড্। বাংলা টাকায় ০.৮৭ পয়সা সমান ১ সেন্ট (২০১৬, ১ নভেম্বর)।


title: ভারতীয় রিজার্ভ ব্যাংক

text: ভারতীয় রিজার্ভ ব্যাঙ্ক (আরবিআই) ভারতের কেন্দ্রীয় ব্যাঙ্ক। এই ব্যাঙ্ক টাকার আর্থিক নীতি এবং দেশের ২৮৭.৩৭ বিলিয়ন মার্কিন ডলার (২০০৯) মুদ্রা মজুত নিয়ন্ত্রণ করে। ১৯৩৪ সালের ভারতীয় রিজার্ভ ব্যাঙ্ক আইন বলে ১৯৩৫ সালের ১ এপ্রিল এই ব্যাংক স্থাপিত হয়েছিল। সরকারের উন্নয়ন নীতির ক্ষেত্রেও ভারতীয় রিজার্ভ ব্যাঙ্ক গুরুত্বপূর্ণ ভূমিকা পালন করে।


title: ভারতের সাধারণ নির্বাচন, ২০১৪

text: ভারতের নির্বাচন কমিশনের মতে, ২০১৪ সালে ভারতের ভোটার সংখ্যা ৮১.৪৫ কোটি, যা বিশ্বে সর্বাধিক। এই নির্বাচনে নতুন ভোটারের সংখ্যা বেড়েছে প্রায় ১০ লক্ষ। কমিশনের হিসেব অনুযায়ী, এই নির্বাচনের আনুমানিক খরচ নিরাপত্তা খরচ ও রাজনৈতিক দলগুলির নিজস্ব খরচ বাদে ৩,৫০০ কোটি টাকা। এটিই ভারতের ইতিহাসে দীর্ঘতম এবং সবচেয়ে ব্যয়সাপেক্ষ নির্বাচন। সেন্টার ফর মিডিয়া স্টাডিজের হিসেব অনুসারে, রাজনৈতিক দলগুলির আনুমানিক নির্বাচনী খরচ ৩০,৫০০ কোটি টাকা। এটি ২০০৯ সালের সাধারণ নির্বাচনের তুলনায় তিন গুণ বেশি এবং বিশ্বে দ্বিতীয় সর্বাধিক (মার্কিন যুক্তরাষ্ট্রে এই ব্যয় সর্বাধিক। ২০১২ সালে সেদেশের রাষ্ট্রপতি নির্বাচনে মোট ৭ বিলয়ন মার্কিন ডলার খরচ হয়েছিল এই খাতে।)।


title: রুম (২০১৫-এর চলচ্চিত্র)

text: আয়ারল্যান্ডে মুক্তির একমাস পর দেশব্যাপী এটি €১ মিলিয়ন ইউরোর অধিক অর্থ উপার্জন করে। ২৪ এপ্রিল তারিখের হিসাব অনুযায়ী $১৩ মিলিয়ন মার্কিন ডলার বাজেটের চলচ্চিত্রটি উত্তর আমেরিকায় $১৪.৭ মিলিয়ন এবং অন্যান্য অঞ্চলে $২০.৭ মিলিয়ন ডলারসহ বিশ্বব্যাপী সর্বমোট ৩৪.৪ মিলিয়ন মার্কিন ডলার আয় করে।


title: চাবাহার বন্দর

text: ভারত-ইরান-আফগানিস্তান সমঝোতা স্মারকের (এমওইউ) পরিকল্পনা হিসাবে চাবাহর-হাজ্জিক করিডোরের জন্য কমপক্ষে $২১ বিলিয়ন ডলার করে দিয়েছে। ভারত চাবাহার বন্দরের উন্নয়নের জন্য $৮৫ মিলিয়ন মার্কিন ডলার সমান অর্থ প্রদান করে। ভারত থেকে $১৫০ মিলিয়ন ঋণ নিয়েছে ইরান। বিশেষ অর্থনৈতিক অঞ্চলে ৮ বিলিয়ন মার্কিন ডলারের বিনিয়োগের জন্য ভারত-ইরান মৌউ স্বাক্ষর করেছে। চাবাহরে ১১ বিলিয়ন ডলারের "হজগক লোহা ও ইস্পাত খনির প্রকল্প" জন্য সাতটি ভারতীয় সংস্থাকে কেন্দ্রীয় আফগানিস্তানে জমি প্রদান করেছে আফগানিস্তান সরকার এবং ভারত $২ বিলিয়ন ডলারের চাবাহার-হাজীগাজ রেলপথের সহকারী অবকাঠামো উন্নয়নের জন্য আফগানিস্তানের কাছে অঙ্গীকার করেছে। ইউরোপ ও তুরস্কের সাথে সংযুক্ত ৭,২০০ কিলোমিটার দীর্ঘ বহুমুখী আন্তর্জাতিক উত্তর-দক্ষিণ পরিবহন করিডোর (আইএনএসটিসি) দ্বারা যোগাযোগের মাধ্যমে আরো বাণিজ্যের সম্ভাবনা রয়েছে। রাশিয়া জুড়ে আর২৯৭ আমুর মহাসড়ক, ট্রান্স-সাইবেরিয়ান মহাসড়ক এবং তুর্কমেনিস্তান, উজবেকিস্তান, তাজিকিস্তান ও কিরগিজস্তানতে প্রবেশের উদ্দেশ্যে "মাজার-ই-শরিফ-হেরাত রেলপথ" পরিকল্পনা করা হয়েছে। চাবাহার বন্দরটি তাজিকিস্তানে ভারতের ফারাকোর বিমান ঘাঁটিতে সরাসরি প্রবেশাধিকার প্রদান করে। চবাহার রুটে পণ্য চালানের খরচ ৬০% হ্রাস পাবে এবং ভারত থেকে মধ্য এশিয়ায় পণ্য চালানের সময় ৫০% হ্রাস পাবে।


title: রুপি

text: আগে রুপিকে (11.66 g, .917 খাঁটি রুপা) ভাগ করা হতো ১৬ আনা, ৬৪ পয়সা বা ১৯২ পাইতে। রুপিকে দশমিকে রূপান্তরের পূর্বপর্যন্ত ব্রিটিশ ভারতের সব মুদ্রারই ভিন্ন ভিন্ন নাম ছিল। এক পয়সা সমান ছিল দুই ঢেলা, তিন পাই এবং ছয় দামারিস। দুই পয়সা (টাকা), দুই আনা (দাওয়ান্নি), চার আনা (চাওয়ান্নি, বা রুপির এক-চতুর্থাংশ), আট আনা (আটানি, বা অর্ধ রুপি) প্রভৃতি ব্যাপকভাবে ব্যবহৃত হয়েছে ১৯৬১ সালে দশমিকায়ন করার পূর্বে। এসব মুদ্রার নামগুলো দিয়ে উর্দু আনাতে তাদের মূল্যমান বোঝা যায়, টাকা (দুই পয়সা বা অর্ধ আনা) বাদে। পূর্ব পাকিস্তানে (বর্তমান বাংলাদেশ) "রুপি"র বদলে "টাকা" শব্দটি ব্যবহার করা হতো, কিন্তু পশ্চিম পাকিস্তানে টাকা বলতে বোঝানো হতো দুই পয়সা।


title: মার্কিন ডলার

text: মার্কিন ডলার (মুদ্রা প্রতীক: $; ব্যাংক কোড: USD) হল মার্কিন যুক্তরাষ্ট্রের সরকারী মুদ্রার নাম। এর কাগুজে নোটের নকশা অনুযায়ী একে চলতি ভাষায় 'গ্রীন বাক' হিসেবেও অভিহিত করা হয়ে থাকে। এর সাংকেতিক চিহ্ন $, তবে অন্যান্য দেশের ডলার নামক মুদ্রা থেকে আলাদা করার জন্য একে আন্তর্জাতিক দলিলাদিতে US$ লেখা হয়। এর এক শতাংশের নাম সেন্ট। ১ ডলার ১০০ সেন্ট এর সমতূল্য।


title: চাচা চৌধুরী

text: চাচা চৌধুরী অথবা চাঁচাঁ চৌধুরী হল ভারতের ডায়মন্ড কমিক্স কর্তৃক প্রকাশিত একটি বহুল জনপ্রিয় কার্টুন কমিক বই, যার নির্মাতা হলেন কার্টুনিস্ট প্রাণ। কমিক্সের মূল চরিত্র "চাঁচাঁ চৌধুরী" নামে এক প্রবীণ ব্যক্তি যিনি তার প্রখর ও ক্ষুরধার তীক্ষ্ণ বুদ্ধিমত্তার দ্বারা বিভিন্ন সমস্যার সমাধান করেন। সাথে আছে তার সঙ্গী সাবু, ১২ ফুট লম্বা এক বলশালী যুবক, তার সহধর্মিনী, তার ভাই চাজ্জু চৌধুরী, কুকুর রকেট, শত্রু গব্বর সিং এবং আরও অনেকে। এছাড়াও ডায়মন্ড কমিকসের আরো দুটি চরিত্র বিল্লু ও পিংকির সাথেও দেখা যায় তাকে। ইংরেজী, হিন্দি এবং বাংলা সহ ভারতের দশটি ভাষায় প্রকাশিত এ কমিকসটি বিশ্বব্যাপী এ পর্যন্ত প্রায় এক কোটি কপি বিক্রীত হয়েছে।


title: দোলনচাঁপা (কাব্যগ্রন্থ)

text: দোলনচাঁপা বিংশ শতাব্দির প্রথমার্ধের অন্যতম জনপ্রিয় বাঙালি কবি কাজী নজরুল ইসলামের দ্বিতীয় কাব্যগ্রন্থ। এটি ১৯২৩ খ্রিস্টাব্দের সেপ্টেম্বর মাসে (আশ্বিন, ১৩৩০ বঙ্গাব্দ) আর্য পাবলিশি হাউস থেকে প্রকাশিত হয়। ১৯২২ খ্রিস্টাব্দের দুর্গাপূজোর আগে ধুমকেতু পত্রিকায় নজরুলের ‘আনন্দময়ীর আগমনে’ নামে বিদ্রোহাত্মক কবিতাটি প্রকাশের জন্য তাঁকে রাজদ্রোহের অভিযোগে অভিযুক্ত করা হয়। অভিযুক্ত কবিকে ১৯২৩ খ্রিস্টাব্দের ১৬ জানুয়ারি এক বৎসর সশ্রম কারাদণ্ডে দণ্ডিত করে প্রেসিডেন্সি জেলে রাখা হয়। এই সময় "দোলনচাঁপা" কাব্যের কবিতাগুলি রচিত হয়। জেল কর্তৃপক্ষের অগোচরে পবিত্র গঙ্গোপাধ্যায় ওয়ার্ডারদের সাহায্যে তাঁর সব কবিতাই বাইরে নিয়ে আসেন। কবির নির্দেশমত আর্য পাবলিশি হাউস এ কবিতাগুলো দিয়ে দোলনচাঁপা প্রকাশ করে। প্রথম সংস্করণ এই কাব্যগ্রন্থে ১৯টি কবিতা ছিল। সূচিপত্রের আগে মুখবন্ধরূপে সংযোজিত কবিতা "আজ সৃষ্টি-সুখের উল্লাসে" ১৩৩০ বঙ্গাব্দের (১৯২৩ খ্রিস্টাব্দ) জ্যৈষ্ঠ মাসের কল্লোল পত্রিকায় প্রকাশিত হয়। "দোলনচাঁপা" কাব্যগ্রন্থের পরবর্তী সংস্করণে ৫০ টি কবিতা সংকলিত হয়।


title: সমরেন্দ্র নাথ পাণ্ডে

text: আপার চিত্‍পুর রোডে অবস্থিত প্রকাশক জেনারেল লাইব্রেরির কৃষ্ণচন্দ্র গুপ্ত (কলেজ স্ট্রিটের বইপাড়ায় কেষ্টবাবু নামে খ্যাত ছিলেন) প্রকাশ শুরু করে দেন দীপক চ্যাটার্জী (গোয়েন্দা)র সিরিজ৷ লেখকের ছদ্মনাম হয় স্বপনকুমার। এগুলি প্রকাশিত হত ছোট চটি বই আকারে প্রতিমাসে একটা করে, দাম ছিল চল্লিশ পয়সা৷ দেব সাহিত্য কুটির, মহেশ পাবলিকেশন, আদিত্য পাবলিকেশন থেকেও তার বই প্রকাশিত হয়েছে। স্বপনকুমারের গোয়েন্দা কাহিনি প্রায় ১০০টির বেশি হবে বলে অনুমান করা হয়, তার লিখিত কিছু স্বপনকুমারের গোয়েন্দা কাহিনি নাম নিচে দেওয়া গেল। ৪৭ থেকে ৬৬/৬৮ পাতার স্বপনকুমারের বই ছিল প্রকাশকদের মতে 'হটকেক', তাই তারা এইগুলি প্রকাশ করে গেছেন।